User:Zin Myo Naing

"ဒေါ်ရွှေလှိုင် ရသစာတမ်းများ စုစည်းမူ ပေါင်းချုပ် (၁)"

(၁)

"အိမ်အမှတ် (၈၁၄)"

အိမ်ထောင်ဦးအစ ဦးဦးဖျားဖျားလို့ ခေါ်တွင်စရာ အိမ်ပါပဲ။ အိမ်အမှတ် (၈၁၄) လို့ ဆိုရသော်လည်း တကယ်တမ်း ဆန်းစစ် ကြည့်လျှင် သည်ဟာက သူ့မူပိုင်ချည်း တော့လည်း မဟုတ်။ စင်စစ် ပင်မ အိမ်အမှတ်ကို မြှောင်ပြီး ယူထားရတဲ့ မြေညီထပ်ရဲ့ ထပ်ခိုး အိမ်အမှတ်ကလေးမျှသာ (အရပ်က မှန်ခန်းဟု ခေါ်ကြသည်)။ အလျှား (၅၅) ပေ၊ အနံ (11) ပေ။ နှစ်ပေ ပတ်လည် ပြတင်းပေါက် (၆) ပေါက်။ အမြင့်က (၆) ပေသာသာ။ အရပ်သိပ်ရှည်တဲ့ မိတ်ဆွေ အပေါင်းအသင်းတွေ အိမ်လည်လာလျှင် သိပ်ပြီးမျက်နှာ ပူရတာပါပဲ။ သူတို့တွေ ခမျာမယ် သိမ်ငယ်ရရှာတယ် အပေါ်က ထုပ်တန်းနဲ့ တိုက်မိမှာ စိုးလို့ ခါးကြီး တစ်ကိုင်းကိုင်း နဲ့။

နှစ်ပေ ပတ်လည် ပြတင်းပေါက်က (၆) ပေါက်ဟုပင် ဆိုပါသော်လည်း တကယ်တမ်း ပြတင်းပေါက်ဟု သတ်မှတ်နိုင်တာ နှစ်ပေါက်သာ ရှိသည်။ အိမ်နောက်ဖေး မီးဖိုချောင်က အပေါက်နှင့် အိမ်ရှေ့က အပေါက်။ ဘေးဘက်က ပြတင်း လေးချပ်ကို တစ်ဖက် တိုက်တာ၏ အုတ်နံရံကြီးက ကာဆီးထားသည်လေ။ ပြတင်းပေါက်ဟု မယ်မယ်ရရ ခေါ်တွင်နိုင်စရာ ထိုနှစ်ပေါက်တွင်လည်း လောကကြီးကို ကြည့်နိုင်ရာ၊ လေကောင်းလေသန့် ရူရှိုက်နိုင်စရာဟူ၍ အိမ်ရှေ့ ပြတင်းပေါက်တစ်ခုသာ ရှိပါသည်။ အိမ်နောက်ဖေးပေါက်က ကြည့်နိုင်စရာ ဟူ၍ တစ်ဖက် ကျောချင်းဆိုင်အိမ်၏ အင်မတန် သေသေသပ်သပ် ညစ်ပတ်လှစွာသော မိလ္လာကန်နှင့် ရူရှိုက်နိုင်စရာ မြောင်းပုပ်ရနံ့ သင်းသင်းကလေးသာ ရနိုင်သည်။

အစကတော့ ကျနော့် ဇနီး လှိုင်က မီးဖိုချောင်ထဲ ဝင်သွားလျှင် နှာခေါင်း တစ်ရှုံ့ရှုံ့နှင့် ပါးစပ်ကလည်း ပွစိပွစိ မြည်တွန်တောက်တီးတတ်သည်။ ကြာလာတော့လည်း သူပဲ နှာခေါင်းယဉ်သွားသလား ကျနော်ပဲ သူ့ပွစိပွစိကို နားယဉ်ပါး သွားသလား မသိ။ သည်ပြဿနာက ပြေလည်ခဲ့ပါပြီ။ သည်တော့ ကျနော့်မှာ လောကကြီးကို ကြည့်နိုင်စရာ တစ်ခုတည်းသော နှစ်ပေပတ်လည် အိမ်ရှေ့ ပြတင်းပေါက်ထဲမှာ ကိုယ်လုံးကြီးကြီးမဝင်ရုံတစ်မယ် ခေါင်းထိုးထည့်ပြီး ပြင်ပလေကို ရှုရှိုက်၍ တစ်မျိုး၊ လမ်းသွားလမ်းလာများကို ငေး၍ တစ်ဖုံ သည်ပြတင်းပေါက်ဝမှာ တစ်နေ့တစ်နေ့ ရစ်သီရစ်သီ ချည်းသာ။

သည်အိမ်ရှေ့အပေါက်ကနေ ရှေ့တည့်တည့် မြေညီထပ်မှာ အပ်ချုပ်ဆိုင် တစ်ခုရှိသည်။ အမျိုးသမီး အရွယ်ကလေးတွေ လေး၊ ငါး၊ ခြောက်ယောက်ခန့် ရှိမည်ထင်သည်။ သည်နေရာမယ် ကျနော့် ဇနီးလှိုင် အူတိုပုံ ပြောပြရမယ်။ သည်လိုလေ ကျနော့်မှာ ရွေးစရာ မရှိတော့ သည်အိမ်ရှေ့က ပြတင်းပေါက်နား ကော်ဖီတစ်ခွက်နဲ့ စာဖတ်လိုက် သီးချင်းလေး နားထောင်လိုက် သည်တစ်ခုတည်းသော ကျေးဇူးရှင် ပြတင်းပေါက်ကြီးထဲ ခေါင်းထိုးထည့်ပြီး လောကကြီးကို ရှုလိုက်လုပ်နေတာကို ကြာတော့ သူက သိပ်မသင်္ကာချင်ဘူး။ သည်တော့ သူလည်း ကျနော့်လို ပြတင်းပေါက်ထဲ ခေါင်းထိုးထည့် ကြည့်ကြည့်သဗျ။ အဲ့သည်မှာ သူတွေ့တယ်လေ။ သြော်… မရွှေလှိုင့်နှယ်ဗျာ ကျနော့်များ အိမ်ရှေ့တည့်တည့် အပ်ချုပ်ဆိုင်က ကောင်မလေးတွေ ငမ်းတယ် ထင်သလား မသိပါဘူး။ အဲ့သည် အချိန်ကစလို့ ကျနော် ထိုင်နေပြီ ဆိုရင်လေ မရွှေလှိုင် ဘာလုပ်တယ် ထင်သလဲ။

ကြည့်ပါ မိတ်ဆွေ။ ကျနော်က အဝတ်လှန်းဖို့ ဆိုပြီး တစ်လက္မ PVC ပိုက်တွေကို ကိုယ်တိုင်ကိုယ်ကျ ဆက်ပြီးတော့ အဝတ်လှန်းစင် လုပ်ပေးထားတယ်။ အဲဒါက မီးဖိုခန်းထဲမှာ။ တစ်နေ့ ကျနော် ခါတိုင်းလိုပဲ အိမ်ရှေ့ ပြတင်းပေါက်နား ကော်ဖီတစ်ခွက်နဲ့ စာထိုင်ဖတ်နေ တယ်ပေါ့ဗျာ။ သည်အချိန် မရွှေလှိုင်က အိမ်ထဲက အဝတ်လှန်းစင်ကနေ ကျနော့် ပုဆိုးတွေဖြုက်ပြီး၊ ပါးစပ်ကလည်း သည်လိုလေး ညည်းလို့ "အိမ်ခန်းထဲမှာ နေရောင်မရတော့ အဝတ်တွေက မခြောက်ပါဘူး မောင်ရယ်" သည်လိုပါ။

ပြီးတော့ ဘာလုပ်တယ် မှတ်သလဲ။ ကျနော့် ရှေ့က ပြတင်းပေါက်မှာ ဆန်းရှိတ်ကို ဓါတ်ကြိုးတွေနဲ့ ချည်ပြီး ပုဆိုးတွေဘာတွေ လှန်းလို့ ရအောင် ကြိုးတန်းလေးတွေ လုပ်ထားတယ်။ အဲ့သည်မှာပေါ့ မရွှေလှိုင်က ပုဆိုးနှစ်ကွင်းကို ရေရေလည်လည် လာလှန်းသွားတယ်လေ။ အမယ် ကျနော့် ဇနီးလှိုင်လေ ကျန်တဲ့ နေရာမယ်သာ မစေ့စပ်ရင် နေမယ် ကျနော် ထိုင်နေတုန်း ပြတင်းပေါက်မှာ အဝတ်လာလာလှန်းတဲ့ အခါမတော့ အတော် စေ့စပ်သေချာ သဗျ။ ဘယ်နှယ့်ဗျာ အစကမှ နှစ်ပေပတ်လည် ရှိတဲ့ ပြတင်းပေါက်ကို လှန်းသွားလိုက်တာဗျာ အပြင်ကို ကြည့်စရာ အပ်ပေါက် လောက်တောင် အပေါက် မကျန်ဘူးဗျာ။ သြော် သူလည်း သူ့အကြံနဲ့သူ ကိုယ်လည်း ကိုယ့်အကြံနဲ့ ကိုယ်မို့ စောတကလေး တတ်လိုက်ချင်သေးသော်လည်း ကျနော့်မှာ မသေမသပ်ကြီးနဲ့ ဘေးနားက ကော်ဖီလေး တစ်ခွက်ပဲ ကောက်မော့ ပလိုက်ရတယ်။

ဒါက အိမ်ရှေ့က ပြတင်းပေါက် ကိစ္စပါ။ ။



(၂) "အိမ်အမှတ် (၈၁၄) နှင့် ဇာတ်ပေါင်းခန်း"

စမိပြီး ဖြစ်တဲ့ သည်အကြောင်း ဆက်ရဦးမယ်။ တကယ်တမ်း အိမ်အမှတ် (၈၁၄) အကြောင်း ပြောရမည် ဆိုလျင် ပြောစရာတွေ တစ်စီ တစ်တန်းကြီး ရှိနေသည်။ ကျနော်နဲ့ လှိုင် ဧပြီလ (၁၁) ရက် နေ့မှာ လက်ထပ်လိုက် ကြသည်။ ဧပြီလ ကုန်အောင်တော့ မူလနေရာမှာ နေလိုက်ကြသည်။ အိမ်ထောင်ရက်သားလည်း ကျပြီ ဆိုမှတော့ဖြင့် သည်အတိုင်း ဆက်လှိမ့်လို့ မဖြစ်တော့ ကိုယ့်ဘဝ ကိုယ်ကြောင်းရတော့မည်။

မေလမဆန်းခင် နေစရာ ရှာရတော့မည်။ တကယ်တမ်းတော့ ကျနော်ရော လှိုင်ပါ ဝန်ထမ်းဘဝတွေ။ ကျနော်က ပုဂ္ဂလိက ဘဏ်ဝန်ထမ်းတစ်ယောက်၊ လှိုင်က အစိုးရဝန်ထမ်း သူနာပြုရယ်။ ဒါက ပြဿနာ မရှိ။ လူဆိုမှတော့ တစ်ခုမဟုတ် တစ်ခုတော့ ထမ်းရမည်။ အစကတော့ မျှော်လင့်ချက်ကြီးနှင့် လှိုင့် အစိုးရအလုပ်က ဝန်းထမ်းလိုင်းခန်းလေးများ ရလိမ့်နိုးနိုး မျှော်လင့်ခဲ့သည်။

လောကကြီးက ထင်သလို မဖြစ်ခဲ့။ မျက်နှာသာ မပေး။ လက်မထပ်ခင်ကတည်းက လှိုင်က ရန်ကုန်ပြည်သူ့ဆေးရုံကြီးဆီသို့ အပြောင်းအရွှေ့ ရလာခဲ့သည်။ အစကတော့ ရပါ့ ရပါမလား ရင်တစ်ထိတ်ထိတ် ရယ်။ ရပြီးဆိုတော့လည်း ဝမ်းသာစရာပါ။ သို့သော်လည်း ကြာကြာ ဝမ်းမသာရ။ ဟုတ်တယ် လောကကြီးကိုက သည်လို။ ရယ်တစ်လှည့် ငိုတစ်လှည့် က,ရပါ များလာတော့လည်း ရိုးသွားပါပြီ။

အပြောင်းအရွှေ့ရပြီဆိုတော့ ဆေးရုံကြီးမှာ လိုင်းခန်းကလေး ရနိုးနိုးရယ်လို့ စုံးစမ်းခဲ့ကြသည်။ ကြားရတဲ့ သတင်းက စိတ်ပျက်စရာ။ "ဆေးရုံကြီးမှာ အိမ်ထောင်သည် လိုင်းခန်းမရှိပါ" တဲ့။ အမျှော်လင့်ကြီး မျှော်လင့်မိသော အရာတစ်ခုတော့ ယွန်းလေပြီ။ အို သည်တော့လည်း ကခဲ့မိမှတော့ ဖြစ်သလို ဆက်က ကြတာပေါ့။ သို့ပေမင့် နည်းနည်းတော့ အကြပ်တွေ့သွားမည်။

နှစ်ကိုယ်တူ ဝန်းထမ်းဘဝမယ်။ တစ်လလုံး လုပ်ပါမှ (၃)သိန်း ကျော်ကျော် ဝင်ငွေဖြင့် မည်သို့ သိန်းကျော် အိမ်ငှါးခ ပေးရမည်နည်း။ မတတ်နိုင် ပေးတော့ ပေးရပေးလိမ့်မည်။ အဓိကကတော့ ရေရှည်ကြည့်ပြီး လှိုင့် အလုပ်နဲ့ သွားရ လာရ အဆင်ပြေသည့် နေရာ ရှာရမည်။ ကျနော်ကတော့ ကိစ္စမရှိ။ တစ်စောင်းသွားလည်း ဖြစ်သည်။ ဂဏန်းသွားလည်း ရသည်။ သည်လို ရအောင်လည်း ကြိုတင် လေ့ကျင့်ထားပြီးပြီ။ သူ့ကျတော့ မရ။ အားနွဲ့တဲ့ မိန်းခလေးလေ။ ကိုယ့်ကို အားကိုးပြီး တစ်ရွာ တစ်ပြည်ကနေ ကိုယ့်ဆီ လာနေရတဲ့သူ။ မျက်ရည်လုံးကြီး ဗူးသီးလုံးလောက် ကျပြမှဖြင့် အခက်။ ကျလည်း မကျစေချင်။

ဒါနဲ့ပဲ ကျနော် စဉ်းစားရပြီ။ မြို့ထဲတစ်ဝှိုက် ကနေ သည်ဘက် လှိုင်မြို့နယ်လောက် အထိက အိမ်ငှါးခတွေ ခေါင်ခိုက်နေသည်။ မမေးလိုက်နဲ့ မေးလိုက်လျှင်လည်း ကြားရမယ့် ဈေးစကားက နှစ်သိန်းအောက်ကို မဆင်းတော့။ ရှိစေတော့ မတတ်နိုင် သည်နေရာတွေကိုတော့ အပယ် စာရင်း သွင်းထားရသည်။ ဒါဖြင့်လည်း တစ်မျိုးပြောင်း စဉ်းစားရသည်။ အသွားရ ဝေးရင်လည်း ရှိစေတော့ သွားရလာရ အဆင်ပြေတဲ့ နေရာလေး ဆိုရင်လည်း မဆိုးပါဘူး ဆိုပြီး ရထားရော ကားလမ်းပါ အသုံးပြုလို့ ရတဲ့ သမိုင်းဈေးဘူတာကို စုံးစမ်း ရသည်။ သည်မယ်လည်း အိမ်ငှါးခတွေက (၁) သိန်းအောက် လုံးဝ မဆင်းပါ။ ထစ်တစ်ခုခုနဲ့ ခံနေရော့လား မသိ။ အပေါ်ကနေ ကန်ချတောင် ဆင်းမယ့်ပုံ လုံးလုံး မပေါ်။

အေးလေ ဒါရန်ကုန်ပဲ။ ပေးပေါ့။ အဲ့သည်မှာ သူငယ်ချင်းတစ်ယောက် အကူအညီနဲ့ အဲ့သည် ရပ်ကွပ်မှာ သည် ဇာတ်လိုက်ကြီး အိမ်အမှတ် (၈၁၄) နဲ့ ဆုံတာပါပဲ။ မြေညီထပ် (၁၇) ပေအမြင့်ကို အောက် (၁၀) ပေ အိမ်ရှင်နေ၊ အပေါ် (၇) ပေကို တန်းထိုးပြီး လျှာထိုး ခင်းလိုက်၊ ဘေးက နံရံကို ဝင်ပေါက် ဖေါက်လိုက်တော့ အိမ်အမှတ် (၈၁၄) ရဲ့ အမွှာလေး ရပါသော်ကော။ အိမ်ရှင်အမက အောက်ထပ်မှာ နေတယ်။ သူကလည်း ဆိုဈေး တစ်သိန်း နှစ်သောင်းထပ် မဆင်း။ ဘယ်လိုမှ ငိုပြ၍ မရ။ ယုံပါဗျာ ကျနော် ရွှေမန်းတင်မောင် ရှုံးလောက်အောင်ကို ငိုပြခဲ့ပါတယ်။ နှာရည် သုတ်၍ တစ်ဖုံ၊ မျက်ရည်ခံထိုး၍ တစ်မျိုးပါ။ မရ။ မရရေးချ မရ။ သူကလည်း တင်းခံနေသည်။ ဒိထက် လျှော့မယ့် ပုံမပေါ်။ ကျနော်လည်း ငိုပြရတာ မောသွားပြီ။ သူတင်းတော့ ကိုယ်လျှော့ချ လိုက်ရသည်။

ဖြစ်ချင်တော့ အဲ့သည်မှာ အလုပ်ကလည်း စနေ၊ တနင်္ဂနွေ ပဲ အားတဲ့ကျနော်။ နောက်တစ်ခုက တစ်နည်းအားဖြင့် ကျနော် ရင်ဆိုင်နေရတာက အပြောင်းအလဲ။ Changing ပေါ့ဗျာ။ Change ဆိုကတည်းက နည်းနည်း ခက်တယ်။ အသွင်ပြောင်းရတာ။ သည် Changing မြန်မြန် ဖြစ်ပါစေတော့ ဆိုပြီး သည် ဇာတ်လိုက် ကျော်ကြီးကို ငှါးဖို့ ကျနော် ဆုံးဖြတ်ခဲ့တာ။ ဧပြီလ ရဲ့ တတိယ ရက်သတ္တပတ် မှတ်မှတ်ရရ စနေနေ့ကြီးမှာ စရံငွေ ပေးခဲ့ပါရောဗျာ။

အဲ့သည်က စလို့ အိမ်အမှတ် (၈၁၄) နဲ့ ကျနော်တို့ လင်မယား ဇာတ်ပေါင်းခန်းဖွင့်ခဲ့ရတာပါပဲ။ အိမ်အမှတ် (၈၁၄) မှာ ပြောပြစရာတွေ တစ်ပုံကြီး ကျန်ပါသေးတယ်။ ဒါကတော့ ဇာတ်ပေါင်းခန်း ကလေးလို့သာမှတ်ကြပေရော့။  ။



(၃) "လျှာထိုး ကြမ်းခင်းပြဿနာ "

အိမ်အမှတ် (၈၁၄) အကြောင်း ပြန်အစကောက် ရရင် သည်အိမ်မှာ ပြဿနာ အကြီးကြီး တစ်ခုရှိတယ်လို့ ဆိုရမယ်။ ခင်ဗျားတို့ သိပ်သိချင်နေတယ် မဟုတ်လား။ မလောပါနဲ့ဗျာ။ ဖြည်းဖြည်းပေါ့။ ဟုတ်တယ် ပြဿနာ အကြီးကြီး တစ်ခုရှိတယ်။ ဒါက ဘာလဲ ဆိုတော့ အောက်က အိမ်ရှင်နေတဲ့ အခန်းနဲ့ ကျနော်တို့ အခန်းကို သာမန် တိုက်ခန်းတွေလို သံကူ ကွန်ကရစ် လောင်းပြီး ခြားနားထားတာ မဟုတ်ပဲ တန်းထိုး လျှာထိုးခင်းပြီး ခြားနား ထားတာပဲ။ ဒါဆို ခင်ဗျားတို့ ပြောမှာပေါ့ ကွန်ကရစ်က ကျန်းမာရေးနဲ့ မညီညွှတ်ဘူး။ လျှာထိုးခင်းထားတော့ ကောင်းတာပေါ့။ ဟုတ်လား။ ဟုတ်ပါတယ်။ ဒါတော့ မငြင်းချင်ပါဘူး။ ကျန်းမာရေး အတွက် အင်မတန် ကောင်းပါတယ်။

ဒါပေမယ့် တစ်ခုတော့ ရှိတယ်။ ကြည့်ပါ မိတ်ဆွေတို့။ ကျနော်တို့ အောက်ထပ်အခန်းမှာ အိမ်ရှင် အမ နဲ့ သူ့သမီး သားအမိနှစ်ယောက် နေကြတယ်။ အမေလုပ်သူက အသက် (၄၀) ကျော် ငါးနှစ်တွင်း ပေါ့ဗျာ။ သမီးလုပ်သူက အသက် (၂၀) သာသာ အလွန်ဆုံးရှိ (၂၂) နှစ်ပေါ့။ အမယ် (၂၂) နှစ်ဆိုတော့ နုနုရွရွ သေးသေးသွယ်သွယ် လေးလို့တော့ မထင်လိုက်လေနဲ့။ အကောင်ကြီးမျိုးတွေ ဖြစ်မယ်။ နည်းတဲ့ လူကောင်ပေါက် ကြီးလား။ ဒါက ထားပါဗျာ။ ဒါဖြင့် သူ့တို့ အဖေ မရှိဘူးလား။ ခင်များတို့ သိချင်ဦးမယ်။ မလောနဲ့လေ ဖြည်းဖြည်းပေါ့။ ပြောပြလို့ ရတဲ့ အတိုင်းအတာလောက် အထိတော့ ပြောပြပါ့မယ် ဗျာတို့ရယ်။ ဟလား။

အမှန်အတိုင်း ရိုးရိုးသားသား ပြောရရင် အိမ်ထောင် ဦးစီး မရှိဘူးဗျ။ ဘာလို့ မရှိတာလဲ။ ဘာညာ ဘာညာ။ မရှိဘူးဗျာ။ အရှင်းဆုံးပြောရရင် မရှိဘူး။ တစ်ခုတော့ ရှိတယ်။ ခွေးထီးကြီး တစ်ကောင်တော့ ရှိတယ်။ ခွေးထီးကြီးလို့ ဘာလို့ ပြောနိုင်တာလဲ။ ကျနော် သည်ကောင်ကြီးရဲ့ ဖို၊ မ အင်္ဂါ သွားကြည့် နိုင်ဖို့ နေနေသာသာ အနားတောင် ကပ်လို့ ရတာမဟုတ်ဘူး။ သည်ကောင်ကြီးက အိမ်ရှေ့ အရိပ်အယောင် တွေ့တာနဲ့ ထိုးဟောင်တဲ့ ကောင်ကြီး။ ဒါဖြင့် ဘယ်လို သိလဲ ဆိုတော့။ အဲ့သည့် အမက သည်ကောင်ကြီးကို "သားလေး" လို့ ခေါ်သဗျ။ သည်ကောင်ကြီးကို သားတစ်ယောက် အမှတ်နဲ့ ဆက်ဆံတယ်။ ဒါက သူတို့ မိသားစုဝင် အခြေအနေပါ။

ပြဿနာ အကြောင်းအရာက ခုမှ စမှာ။ သည်လိုဗျာ။ လှိုင် နဲ့ ကျနော်က ဝန်းထမ်းတွေ ဆိုတော့ သိပ်ညဥ့်နက်အောင် မနေဘူး။ အလွန်ဆုံး ညဥ့်နက်အောင် နေလှ (၁၁) နာရီထိပါပဲ။ ဆိုချင်တာက စောစောအိပ်တယ် ပေါ့ဗျာ။ အဲ… အိပ်ခါစ အင်မတန် အိပ်လို့ အရှိန်ပါလာပြီ ဆိုရင် ဇာတ်လမ်းက စတာပါပဲ။ ဘယ်ကလဲ ဟလား။ အောက်ကဗျ။ အောက်ထပ်က။

"ဟိတ်… တိတ်စမ်း ငြိမ်ငြိမ်ကို မနေဘူး" "ငါ လုပ်လိုက်ရ… ဟင်း"

ဟာဗျာ လျှာထိုး ကြမ်းခင်းပဲ ခြားတဲ့ ဥစ္စာဗျာ။ သည်အော်သံက တစ်ခန်းလုံးကို ဟိန်းထွက်လာတာ။ အစတုန်းကတော့ သည်ကောင်တွေ လန့်ဖြန့်ပြီး နိုးတာ။ ဘယ်သူ့ ပြောပါလိမ့်ပေါ့။ အနေအထိုင်လည်း ဆင်ခြင် ရသေးတယ်။

ဘယ်ဟုတ်ပါ့မလဲဗျာ။ သူ့သားကြီးလေ ဟိုကောင်က သူ့တို့ဘာသာ ဘယ်လို လူရာ သွင်းထားထား တိရိစ္ဆာန်က တိရိန်စ္ဆာန်ပါပဲ။ သူ့လည်း ဆော့မှာပေါ့ဗျာ။ ဒါကို ငြိမ်ငြိမ်နေအောင် ကြိမ်းမောင်းတာ ဗျ။ အောင်းမယ်လေး ခက်,ခက်ရချည်သေးရဲ့။

ဒါမျိုးက ဖန်တရာတေနေပြီ။ နောက်တစ်မျိုး ရှိသေးတယ်။ သည်တစ်မျိုးက သူ့သား ဟိုခွေးကောင် နဲ့ မဟုတ်ဘူး။ သူ့သမီး အရင်း ခေါက်ခေါက်နဲ့။ အမယ် ကိုယ်တို့ ကြင်စဦး ဇနီးမောင်နှံများ အလုပ်က ပြန်ရောက်လို့ ကိန္နရီ၊ ကိန္နရာ မောင်နှံလို တီတီတာတာ ကျီစားမယ် မကြံလိုက်နဲ့ ကိုယ့်လူ။ အောက်က သားအမိ လုပ်ပုံ။ ဘယ် သားအမိဖြစ်ဖြစ် ဘာပဲ ဖြစ်ဖြစ် လူပါပဲဗျာ။ လူ့အကြိုက် နတ်တောင် မလိုက်နိုင်ပါဘူး ဆိုနေမှ စိတ်သဘောထား မတိုက်ဆိုင်တာတော့ ရှိမှာပေါ့ဗျာ။ တစ်ခုခုဆို မအေလုပ်သူက ပြောမှာပေါ့။

"ဟဲ့ကောင်မ ပိတ်ထားလိုက်လို့ ပြောနေတာ မကြားဘူးလား"

"ဟာ အမေကလည်း သမီး ဘာပြောလို့လဲ။ အမေကလည်း အကုန်လိုက်ပြော နေတာပဲ"

ဒါက သမီး လုပ်သူက ပြန်ပြောတာ

"အမယ် မအေကိုများ ပြန်အော် နေသေးတယ်။ ဖာသည်မ။ ကြီးပွါးဦးမယ့် ကောင်မ"

ကြည့်ဦး မအေလုပ်သူ ပြောတာ။ ဘယ်နှယ့်ဗျာ။ သူ့သမီး ဘာဖြစ်နေတုန်းတော့ ကိုယ်လည်း မသိပါဘူး။ ဒါပေမယ့်ဗျာ။ သည်လိုကြီးတော့ မပြောသင့်ပါဘူး။ ဒါတွေက ထားလိုက်ပါတော့ဗျာ။ သူများကိစ္စ ဘေးကဝင်ပြီး မှတ်ချက် မပေးချင်ပါဘူး။ အဲ ပြောချင်တာက စောစောက ကျနော် နဲ့ လှိုင်၊ ကိန္နရီ ကိန္နရာ မောင်နှံ အပေါ်ထပ်မှာ မြူးထူး ပျော်ပါး ဆော့ကစား ကြသည့် ကိစ္စ။ သည်လိုအချိန်ကြီး အောက်က သားအမိနှစ်ယောက်က မှုန်တိုင်း ထတိုက်တော့ ဘယ် မြူးထူး ပျော်ပါ ရလိမ့်မတုန်း။ ဂရုမစိုက်ပဲ သည်ဇာတ်ဝင်ခန်း ဆက်ရိုက်နေရင်လည်း သူတို့ မှုန်းတိုင်းထန်နေတဲ့ ဇာတ်ဝင်ခန်း အရွဲ့တိုက် နှောင့်ရာ ကျဦးမယ်။ ကျနော် ဘာကြောင့် ဒါတွေ ပြောနေရသလဲ။ အဓိက ပြဿနာကို ဖွေရှာ ကြည့်တော့ ဘာဖြစ်လ်ိမ့်မလဲ။ လျှာထိုးခင်းထားတဲ့ ပြဿနာဗျ။ သာမန်တိုက်ခန်းတွေလို သံကူ ကွန်ကရစ်သာ ခင်းထား။ ဘယ် သည်လို အာရုံ နှောက်လိမ့်မလဲ။

ဟော ပြောရင်း ဆိုရင်း အောက်ထပ်က ဗြုတ်စ ဗျင်းနှောင်းကြီး လှမ်းအော် နေပြန်ပြီ။

"အပေါ်ထပ်က မောင်လေးရေ့ ရေတင်လို့ ရလား" တဲ့။

"ဟုတ်ကဲ့ ရပါတယ် အမ။ ရတယ်"

အောင်းမယ်လေး… သည်အရပ်၊ သည်ဇာတ်နဲ့ တော့ ကျနော် နဲ့ လှိုင် နှစ်ယောက်သား ပွဲက လှသထက် လှလာပြီ။

ဒါကတော့ လျှာထိုး ကြမ်းခင်း ပြဿနာ ရှာပုံတော် အခန်းလို့သာ မှတ်ကြပေရော့။  ။



(၄) "ယမကာမောင် တစ်သိုက် နဲ့ တစ်ညတာ"

အပိုင်း(၄) ကို တော်တော်နဲ့ ခရီးမဆက်နိုင်ခဲ့ဘူး။ မဆက်နိုင်တဲ့ အကြောင်းရင်းက ရှိပါတယ်။ ကျနော်ဟာ ဗုဒ္ဓဟူးနေ့ ရုံးကဆင်းပြီး အိမ်ပြန်ရောက် ကတည်းက လဲလိုက်တာဟာ ကြာသပတေး၊ သောကြာ (၂) ရက်လုံးလုံး ရုံးမဆင်း နိုင်ခဲ့ဘူး။ စနေနေ့၊ သည်နေ့မှ နလန်ထူနိုင်တယ်။ ဒါတောင်မှ ခေါင်းက မူးနောက်နောက်ရယ်။

သည့်မတိုင်ခင်တော့ ရုံးကဆင်းလျှင် ဆင်းခြင်း ထမင်းချိုင့်ဆွဲ၊ လွယ်အိတ်လွယ်ပြီး ဘက်စကားဂိတ် ပြေးတော့တာပါပဲ။ အိမ်ထောင် မကျခင်ကလို အလုပ်ပြီးလို့ အိမ်မပြန်ခင် ဝိုင်းဖွဲ့ပြီး အာလူးမပေး နိုင်ဘူး။ ခုအခြေအနေက မနက်အလာတုန်းကလည်း ပြေးလာရသလို ပြီးတာနဲ့ အထုပ်ဆွဲပြီး ပြန်ပြေးရ ပြန်တယ်။ ဘယ်ကိုလဲ။ "လှိုင်" ရှိရာ ရန်ကုန်ပြည်သူ့ ဆေးရုံကြီးထံသို့ အကြိုသွားဖို့ပါ။ အဲသည့်ရက်ပိုင်းမှာ ရန်ကုန်မိုးက မထင်လျှင် မထင်သလို ရွာတတ်သည်။ မိုးတကယ်ရွာလျှင် အဘယ်ကဲ့သို့သော ထီးမျိုးက လုံခြုံအောင် စွမ်းဆောင်နိုင်မည်နည်း။ မိုးမိတော့ ဖျားတယ်ပေါ့။ သည်လိုပြောလို့ "လှိုင်" သာ သိ၊ ကြားလျှင် စိတ်မကောင်း ဖြစ်ရှာဦးမည်။ ရှိပါစေတော့။

သည်ကြားထဲ ရယ်စရာ ပြောရဦးမည်။ "လှိုင်" ပေါ့။ အကြံကုန်ပြီ ထင်ပါရဲ့။ ဒါမှ မဟုတ်လည်း စိတ်ချမ်းသာမူ တစ်စုံတစ်ရာ ရှာကြံမူလို့ ဆိုချင်ဆို။ ဗုဒ္ဓဟူးနေ့က ထင်သည်။ ကျနော်က အဖျားစဝင်လို့ အပြင်းဖျား အိပ်ယာထဲ စ လဲတဲ့နေ့။ ကျနော့် ဇာတ်လိုက်ကျော်ကြီး အိမ်အမှတ်(၈၁၄) ကို သုံးလုံးထီ ထိုးဖို့ စိတ်ကူးရသတဲ့။ သို့ပေမင့် မထိုးဖြစ် လိုက်ပါဘူး။ အဲ့သည်နေ့က (၃)လုံးထီ ထွက်တဲ့နေ့လေ။ သူ့ညီမကို ဖုန်းဆက် မေးပါလေရော။ ဘာဂဏန်း ထွက်သွားသလဲပေါ့။

ခင်များတို့ သိချင်ပြီလား ဗျာ။ ဘာဂဏန်း ထွက်သလဲ ဟလား။ အင်း ဆိုးတော့ မဆိုးဘူး လို့ ပြောရမယ်။ (၈၁၆) တဲ့ဗျ။ တကယ်တော့ ဘာပဲဖြစ်ဖြစ် လွဲတာပါပဲဗျာ။ သည်တော့ ကျနော်ဘာပြောရသလဲ ဆိုတော့ "ထိုးများ ထိုးဖြစ်ရင် ကုန်သေးတာပေါ့ကွာ" ဆိုတော့ မရွှေလှိုင် က ရယ်ရှာသေးတယ်။ ဒါက ချဲကိစ္စ။ နောက်ကိစ္စတစ်ခု ရှိပါသေးသော်ကော။ အိမ်နီးနားချင်းဆိုး ကိစ္စ။

ဒါက သည်လို ရှိတယ်။ လွန်ခဲ့တဲ့ (၁)လ ခန့်ကမှ သုံးထပ်ခွဲ အဆောက်အဦး ဖြစ်တဲ့ သည်အိမ်အမှတ် (၈၁၄) အပေါ်ဆုံးထပ်ကို အင်ဂျင်နီယာ မောင်(၄) ယောက် လားငှါးနေကြတယ်။ လာငှါးပေးတဲ့ သူကတော့ ပြောသွား ရှာပါတယ်။ အသောက်အစား မရှိပါဘူး။ အရှုပ်အရှင်း ကင်းပါတယ်။ ဘာညာ ပေါ့။ ကဲ ဆိုကြပါစို့ သည်မောင်(၄) ယောက် နေကြသည် ပေါ့။

ကြည့်ပါ မိတ်ဆွေ အသောက်အစား မရှိပါဘူး ဆိုတဲ့ သည်မောင်တွေ ဘယ်လောက် ကဲသလဲ ဆိုရင် သည်မောင်တွေ ရောက်လာတဲ့ နေ့ကတည်းက ညစဉ် ညတိုင်း အပေါ်ဆုံး အထပ်က ပုလင်းသံ တစ်ညံညံ နဲ့ပါ သော်ကော။ တကယ်ဆို ကျနော့် အထပ်နဲ့ သည်မောင်တွေ အထပ်နဲ့ ကြားမယ် နှစ်လွှာတောင် ခြားတာ။ ကြားထဲက အလွှာတွေဆို ဘယ်လောက် ဆူလိမ့်မလဲ စဉ်းစားသာ ကြည့်တော့။ ညဥ့်နက်လေ အသံပိုဆူလာလေပဲ။ ပိုစိုးတာက ကြားထဲက နှစ်လွှာက မိန်းကလေး အဆောင်တွေ။

ပုလင်းသံ တစ်ညံညံလောက်နဲ့ ပြီးသွားရင်တော့ ကိစ္စမရှိ။ သည်မောင်တွေက သည့်ထက်ကဲ လာခဲ့သည်။ အဲသည့်နေ့က ကျနော် စဖျားတဲ့နေ့။ သည်မောင် (၄) ယောက်ဟာ အပြင်က မောင်တွေ ခေါ်လာပြီး အပေါ်ထပ်မှာ သောက်ပွဲ စားပွဲ ကျင်းပ ကြတယ် ထင်ပ။ ပုလင်းသံ တစ်ညံညံနဲ့ ည(၉) နာရီလောက် ကတည်းက ကျင်းပလိုက်တဲ့ စားပွဲဟာ (၁၁)နာရီ၊ (၁၂)နာရီ တစ်ဖြည်းဖြည်း အရှိန် မြင့်လာကြတယ် ထင်ပါတယ်။ ပုလင်းသံ တစ်ညံညံ အဆင့်ကို လွန်မြောက်ပြီး ထုပ်ဆီးထိုးတမ်း ကစားသလို တစ်ဝှုန်းဝှုန်း အဆင့်ကို ရောက်လာပါပြီကော။  သည်လောက်နဲ့ ရပ်ပြီလား။

ပိုစိုးလာပါပြီ။ အခန်းတွင်း တစ်ဝှုန်းဝှုန်းအဆင့်ကနေ လွန်မြောက် တစ်ယောက်တစ်ပေါက် အော်ကြီး ဟစ်ကျယ် စကား ကတောက်ကဆများ။ သည်အသံက တစ်ရပ်ကွက်လုံး ကြားရနိုင်တယ်။ အပေါ်ဆုံးထပ်ကနေ အောက်ဆုံးထပ်ကို တစ်ဝှုန်းဝှုန်း ပြေးဆင်း သံဘာဂျာတစ်ခါး တစ်ဂျိုင်းဂျိုင်း တွန်းဖွင့်၊ တွန်းပိတ်တာက အကြိမ်ပေါင်း မရေတွက်နိုင်။

နေလို့ မကောင်းရတဲ့အထဲ ခက်တော့ နေပါပြီ။ သည်လောက်နဲ့ ပြီးပြီလား။ သည်မောင်တွေဟာ အရှိန်အတော် ရနေကြပြီ။ အရှိန်ရတယ် ဆိုတာ အရက်သမား စကားပါ။ တကယ်က စိတ် နဲ့ ကိုယ်နဲ့ ကွာနေကြပြီ။ သူတို့စိတ်ကို သူတို့ အစိုးမရတော့။ သည်လိုအချိန် ဘာဖြစ်ဖြစ် သည်မောင်တွေ လုပ်မှာ သေချာသည်။ သည်မောင်တွေထဲက တစ်ယောက်က ဘာလုပ်တယ် မှတ်လဲ။ အပေါ် နဲ့ အောက် ခေါက်တုန့် ခေါက်ပြန် ဆင်းရင်းသား ကျနော့် အခန်းတခါးကို ဘယ်လို မျက်စိကျသွားတယ် မဆိုနိုင်ဘူး။ အောက်ကနေ အပေါ်ကို တစ်ဝှုန်းဝှုန်းနဲ့ ပြန်အတတ်မှာ ကျနော့်အခန်း တစ်ခါးဝမှာ အရက်သမား လေသံနဲ့ပေါ့ဗျာ "သည်အခန်းထဲ လူရှိလား" ဆိုပြီး တွန်းပါလေရော။ ရော် ခက်ပြီ။

တခါး ဂျက် သို့မဟုတ် မင်းတုန်း ဆိုတာ ဘယ်လောက်ပဲ ခိုင်မာပါတယ် ပြောပြော။ တကယ်တမ်းတော့ မူလီ နှစ်ချက်စှို့ပါပဲဗျ။ အားနဲ့တွန်းရင် ပွင့်သွားနိုင်ပါတယ်။ ပွင့်များပွင့်သွားရင် ဆိုတဲ့ အတွေးနဲ့ သည်ကောင်ကတော့ အိပ်ယာထဲကနေ သွေးပူ လေ့ကျင့်ခန်း လုပ်ထားရတာပေါ့။ ပြောမရဘူးလေ တံခါးများ ပွင့်သွားခဲ့သည် ရှိသော် ဖိုက်တင် ပလေးရမလား မဆိုနိုင်ဘူး မလား။ ဘယ်တတ်နိုင်မလဲဗျ ဟို စိုင်းထီးဆိုင် သီချင်းထဲကလို "သည်တောင်ကို မောင်ဖြိုမယ် မြင်းမိုရ်မို့လား" ပေါ့။ ဘေးက ကျနော့်ဇနီး "လှိုင်" တစ်ယောက်လည်း အလုပ်က ပင်ပင်ပန်းပန်း ပြန်အလာ၊ ယောကျာ်းက နေမကောင်းလို့ ပြုစုရ၊ မနက်မိုးလင်တာနဲ့ အလုပ်က ပြန်သွားရဦးမယ်၊ နားချင်တာလည်း ကောင်းကောင်းမနားရ ဆိုတော့ ဘယ်လောက် စိတ်ဒုက္ခ ရောက်လိမ့်မလဲ ဆိုတာ စဉ်းစားသာကြည့်ပေ့ါဗျာ။ သည်လောက်နဲ့ မပြီးသေးဘူး ခုကြည့် ကိုယ်နေတဲ့ အခန်းရဲ့ လှုံခြုံရေး တံခါးကိုပါ ပြဿနာ ရှာနေပြန်ပြီ။

တော်တော့ တော်ရှာပါသေးတယ်။ သည်မောင်တွေပဲ နာရဖို့ ကံမကြုံသေးသလား။ ကျနော်ပဲ တစ်ပွဲတစ်လမ်း အကဲစမ်းခွင့် မရသလား မသိပါဘူး။ ကျနော့်တံခါး "ဝှုန်း" "ဝှုန်း" ဆို နှစ်ချက်လောက် တွန်းပြီး အပေါ်ပြန်တတ်သွားလေရဲ့။ သေချာတယ် နောက် သည်အတိုင်း နှစ်ချက်လောက် ထပ်တွန်းရင် သည်မောင်တွေနဲ့ ကျနော့် ပွဲက လှပြီ။ ကျနော်က သွေးပူလေ့ကျင့်ခန်းတွေ ဘာတွေ လုပ်ပြတော့ အနည်းဆုံး ဘေးနားက လှိုင် မျက်နှာ မငယ်ရတော့ဘူး ပေါ့ဗျာ။

သည်မောင်တွေဟာ သည့်နောက်ပိုင်းလည်း တစ်ဒုန်းဒုန်း အပေါ်ပြေးတတ်လိုက်၊ အောက်ကို ပြေးဆင်းလိုက်နဲ့ အချင်းများနေကြတာဟာ နံနက်စော (၄) နာရီလောက်မှ အရှိန်ပြန်ကျသွားပါတယ်။ အရှိန်ကျတယ် ဆိုတာ အရက်သမား စကားဗျ။ စိတ်နဲ့ ကိုယ်နဲ့ ပြန်ကပ်ပြီး ရှက်တက်သွားကြတယ် လို့ ဆိုရမယ်။

မနက်မိုးလင်းရင် သည်မောင်တွေက သူတို့ လုပ်ချင်ရာလုပ်ပြီး မေ့မေ့ပျောက်ပျောက် သူတို့လုပ်တာ သူတို့ သိချင်မှ သိရော့မယ်။ ဒဏ်ရာတွေနဲ့ ကျန်ခဲ့တာ အိမ်နီးနားချင်းတွေ။

နောက်ထပ်တစ်ယောက် ရှိသေးတယ်။ မိုးမလင်းခင် လုပ်ငန်းခွင် ဝင်ဖို့ အိပ်ရေး မဝ၊ တစ်ဝ နဲ့ထ၊ ထမင်းချိုင့် လက်မှာဆွဲ၊ သမိုင်းဈေးဘူတာ ကနေ မနက်(၆)နာရီ (၄)မိနစ် မြို့ပတ်ရထား အမှီ သွားရမယ့် "လှိုင်"။ အိပ်ရေး မဝတစ်ဝနဲ့ ပေမင့် အပြုံးမပျက်ပဲ သွားခါနီး "တာ့တာ" လုပ်သွားလေတဲ့ သနားစရာ "လှိုင်" ရယ်ပါ။

ပြီးတော့ တံခါးကြီးပြန်ပွင့်လာပြီး ခေါင်းလေး ပြူထွက်လာပြန်သည်။ ကျနော့်ဇနီး "လှိုင်" ပါဗျ။ "မနက်တစ်ခွက်၊ နေ့လည်တစ်ခွက် ဆေးနှစ်ခွက်စာ မောင့်အိပ်ယာဘေးမှာ ပြင်ထားခဲ့တယ်။ အစာစားပြီး သောက်လိုက်နော်။ မေ့မှာစိုးလို့တဲ့" ဒါပါပဲ။    ။



(၅) "ကျနော် နဲ့ ဒေါ်ရွှေလှိုင်…"

ကျနော့် ဇနီး လှိုင်ဟာ ကျနော်နဲ့ ငြားပြီးကတည်းက ကိတ်လာလိုက်တာ ခုထိ အကိတ်မရပ်ဘူး။ တော်တော်ပဲ စိတ်ချမ်းသာ ကိုယ်ချမ်းသာ ရှိလှလို့ နေမှာလို့ တွေးမိပါတယ်။ အဲ သူကိတ်တာက ကျန်တာမဟုတ်ဘူး ဗိုက်ဗျ။ ဟုတ်တယ် လှိုင်ဗိုက်ဟာ တစ်နေ့တစ်ခြား ကိတ်လာခဲ့တယ်။ ပထမတော့ ငါ့မိန်းမ အစားအသောက်လည်း သည်လောက် မသောင်းကျန်းပါဘူး ရယ်လို့ တွေးနေမိတယ်။ ဒါတောင် သည်ကြားထဲ သရုပ်ဆောင် ကြူကြူသင်းတို့ ပွင့်တို့ ပုံတွေ ပြပြပြီး ဘရိတ်အုပ်ပါသေးတယ်။

အဲ သည့်နောက်ပိုင်း ဘာဖြစ်သလဲ ဆိုတော့ ခဏခဏ ထိုးထိုးပြီး ပျို့သည် အန်သည် ဖြစ်ပါလေရော။ သည်အချိန်မှာလည်း ကျနော်က အစားအသောက်ကို ရမယ်ရှာလို့ ကောင်းတုန်း။ ညညဆို ပူလွန်းအိုက်လွန်းလို့ ပြတင်းပေါက်ကလေး ဖွင့်ပြီး အိပ်ချင်တာတောင် နှာခေါင်းကြီး ရှုံ့ရှုံ့ပြီး မြောင်းပုပ်ဆော်နံတယ် ဆိုပြီး ထထပိတ်ပစ်တယ်။ ဒါလည်း ကျနော်က သည်နှာခေါင်းက သည်ရက်ပိုင်းမှ အနံ့ခံ ပိုအာရုံထက်လာတယ် ဆိုပြီး ရိုးရိုးလေး တွေးဖြစ်တယ်။

မဟုတ်ဘူး။ ကိုယ်ထင်တာတွေ အကုန်လွဲခဲ့တယ်။ ကျနော်ဇနီးလှိုင် တစ်နေ့တစ်ခြား ကိတ်ကိတ်လာခြင်းရဲ့ အဓိက ပြဿနာဟာ အစားအသောက် ပြဿနာမဟုတ်ဘူး။ သူ့နှာခေါင်း အနံ့ခံ ပိုကောင်းလာတာလည်း မဟုတ်ပေဘူး။ လှိုင်သည်လို တစ်နေ့တစ်ခြား ကိတ်ကိတ် လာရခြင်းရဲ့ အဓိက လက်သည် တရာခံဟာ ကျနော်ကိုယ်တိုင် ဖြစ်နေပါရောလား။

အင်း ခက်တယ်။ လူတွေဟာ အရာရာ ပုန်းလှိူး ကွယ်လှိူး လုပ်လို့ရမယ် ထင်ကြတယ်။ မရဘူး။ လုံးဝ မရဘူး။ ခဏပဲ ရမယ်။ သည်ပုန်းလှိူး ကွယ်လှိူး လုပ်တဲ့ ကိစ္စဟာ အချိန်တန်ရင် ဗူးပေါ်သလို ပေါ်လာတာပဲ။ အင်း ခုလည်း ပေါ်ပြီ။ ဘယ်လိုမှ ဖုံးမရ ဖိမရ။ ဖုံးဖိလို့မှ မရတော့တာ ပြောပြရတော့မယ်။

ဟုတ်ပါတယ် လှိုင်ဗိုက်ကို တစ်နေ့တစ်ခြား ကိတ်ကိတ် လာစေတဲ့ သန္ဓေသားလောင်းလျာလေး ရှိနေခဲ့ပြီ။ သည်လိုဆိုတော့လည်း ရင်တွေ ခုန်ရပြန်သည်။ အင်း ဘာလိုလိုနဲ့ ဖခင်လောင်း ဖြစ်ရတော့မည့် အဖြစ်။ ကိုယ့်အဖြစ်ကို ရင်ခုန်ရခြင်းပါ။ စဉ်းစားစရာတွေ တိုးလာရပြန်ပြီ။

သည်လိုနဲ့ ဗဟိုအမျိုးသမီးဆေးရုံမှာ ဗိုက်ကလေးကို သွားပြရသည်။ တစ်နည်းအားဖြင့် သွားရောက် ဝန်ခံခြင်းပါ။ နံနက်စောစော ခြောက်နာရီလောက်ထ ရထားစီး၊ ရှမ်းလမ်းဘူတာမှာ ဆင်း နည်းနည်း လမ်းလျှောက်လိုက်ရင် ရောက်ပါပြီ။ ပထမတစ်ခါ ရောက်သွားတုန်းက မပြလိုက်ရ။ လူနာတွေ တိုးကျိတ်နေကြသည်။ သူတို့ခမျာ အမျိုးသားက အစားထိုး တိုးပေးလို့လည်း မရ၊ ဗိုက်ပူကြီးတွေနဲ့ မသက်သာလှပါဘူး။ အဲ့သည်နေ့က လူနာ (၁၅၀) ပြည့်သွားလို့ ဆရာဝန်ကြီးက ဆက်မကြည့်နိုင်တော့၊ (၁၅၀) နဲ့ ဖြတ်ချလိုက်လို့ ရထားလေးစီးပြီး သည်အတိုင်း ပြန်လာခဲ့ရသည်။  အဲသည့်ရောက်မှ သိရသည်။ အော် ဗိုက်ကြီးတဲ့ လူတွေ တော်တော်များပါလား။

နောက်တစ်ခါတော့ နည်းနည်း ဝီရိယလေးစိုက်ပြီး နံနက် ငါးနာရီခွဲလောက် ထသွားလိုက်သည်။ အဆင်ပြေပါသည်။ သွေးစစ်ရသည်။ ဆီးစစ်ရသည်။ ကိုယ်ဝန် (၁၈) ပတ်ရှိပြီဟု ဆိုသည်။ တစ်ချို့ သွေးစစ်ဆေးမူတွေ (cp) အင်ဖက်စတီဂေးရှင်း တွေတော့ အဲ့သည်မှာ မရလို့ အပြင်မှာ စစ်ဆေးဖို့ Refer လုပ်လိုက်သည်။ ပြီးတော့ အပြင်ဆေးခန်းမှာ Ultrasound ရိုက်ဖို့ ညွှန်ကြားလိုက်သည်။ ဟုတ်ကဲ့ပေါ့။

အပြင်မှာ ရိုက်တယ်များ ထင်လား။ မရိုက်ပါဘူးဗျာ။ ကျနော်ဇနီး လှိုင်က ရန်ကုန်ဆေးရုံကြီးက သူနာပြုပဲဟာ။ ဗန်းစကားနဲ့ဆို ကျနော့်ဇနီးကို စကားတောက်ကြည့်တာပေါ့။ စစ်စရာ လိုသေးတဲ့ cp auto တို့ Ultrasound တို့ YGH မှာ ဂုံးဆင်းလို့ မရဘူးလားလို့ပေါ့။ အလဲ့။ ဘယ်မရပဲ နေမလဲ။ သိပ်ရတာပေါ့။ ဟိုနေ့ကပဲ Ultrasound ရိုက်ခဲ့ပါရော။ အမယ် လိင်အင်္ဂါပါ ပေါ်နေပြီဗျ။

အမယ် ခင်များတို့ သိချင်ပြန်ပြီလား။ ဖြေးဖြေးပေါ့ဗျာ။ သိပ်ထွားတယ်တဲ့ဗျ။ ဘာလေးလဲ ဟလား။ ယောကျာင်္းလေးဗျ။ ရွှေတိဂုံဘုရားက သားလောင်းဆုပန် ရုပ်တုလည်း သွား မပူဇော်ပါဘူးဗျာ။ အရာရာကို စိတ်နဲ့ပဲ ဖန်ဆင်းခဲ့တာပါ။ အမယ် ကိုယ့်သားက Ultrasound ထဲမှာ တော်တော် ကန်ကျောက်နေတယ် ဆိုပဲ။ လှိုင်က ပြန်ပြောပြလို့ပါ။ ကိုယ်တောင် တွေးမိနေသေးတယ်။ ငါ့သားရာ မင်းဟာ သုံးလသား ကျော်ကျော်လေးနဲ့ ကန်လှချည်လားကွယ်။ အပြင်များရောက်ရင် ဘောလုံးများ တန်းတောင်းမလား မသိပေဘူး။

အဲသည်တော့ အပြင်ကပဲ သြဝါဒ ပေးရတယ်။ အေး ဒါပေမင့်  ငါ့သား ဘောလုံးကန်ရင်လည်း မြန်မာ့လက်ရွှေးစင်လောက်နဲ့တော့ ရပ်မသွားနဲ့ကွ။ စီရော်နယ်ဒိုလို ကမ္ဘာကျော်ဘောလုံးသမား ဖြစ်အောင် လုပ်ကွလို့ ပြောရတယ်။ ဒုတိယဆိုတာကို ဖေဖေ မကျေနပ်ဘူးလို့ ပြောရတယ်။ Three Idoits ဇာတ်ကားထဲက မစ်စတာ ဗိုင်းရပ်စ်ကြီး ပြောသလို။ အာကာသထဲကို ကမ္ဘာမှာ ဘယ်နိုင်ငံက ပထမဦးဆုံး စရောက်သလဲ ဆိုတော့ ကျောင်းသားတွေ ဒတ်ခနဲ ဖြေနိုင်တယ်။ အဲ ဒုတိယ ဘယ်သူ ရောက်သလဲ ဆိုတော့ ဘယ်သူမှ မသိဘူး။ အဲ့တော့ မစ်စတာ ဗိုင်းရပ်စ် ဘာပြောသလဲ ဆိုတော့ အေး မှတ်ထား ဒုတိယလောက်နဲ့ ကျေနပ်မနေနဲ့တဲ့ ဒုတိယ နေရာက ကောင်ကို ဘယ်သူမှ စိတ်မဝင်စားဘူး တဲ့။

သည်တော့ အပြင်လောကထဲ မရောက်လာသေးတဲ့ သားတော်မောင်ကို စိတ်ချင်းဆက် သြဝါဒပေးရတယ်။ ငါ့သား စိတ်အားထက်သန်ရာလုပ် ဖေဖေ အမြဲတမ်း Supporting လုပ်ပေးဖို့ အသင့်ပဲ။ ဒါပေမယ့် အတော်ဆုံး အထူးချွန်ဆုံး လုပ်ရမှာ ငါ့သား တာဝန်ဆိုတော့ ကျနော့်သား ဘာပြန်ပြောသလဲ ဆိုတော့။ ကိုယ့်ကိုကိုယ် ယုံကြည်မူ အပြည့်နဲ့ လက်မ ထောင်ပြ သဗျား။ ဒါက စိတ်ချင်း ဆက်သွယ်ပြီး စကားပြောနေတာပါဗျာ။

ဒါနဲ့ အင်းငါ့သား ကိုဘာနာမည် ပေးရင် ကောင်းမလဲ ဆိုပြီး ဆက်စဉ်းစားကြည့်တော့ အမယ် မဆိုးဘူးပဲ။

တနင်္ဂနွေသား ဆို… ဥက္ကာ ဘုန်းနိုင် တနင်္လာသား ဆို…  ငြိမ်းချမ်း ဘုန်းနိုင် အင်္ဂါသားဆို…        ဇေယျ ဘုန်းနိုင် ဗုဒ္ဓဟူးသားဆို…      လင်းလတ် ဘုန်းနိုင် ကြသပတေး ဆို…   မြင့်မြတ် ဘုန်းနိုင် သောကြာသား ဆို… သူရ ဘုန်းနိုင် စနေ သားဆို…       တေဇ ဘုန်းနိုင်

အင်းဒါတွေဟာ တစ်နည်းအားဖြင့် ပြောရရင် ကျနော့် အတ္တဆန်မူတွေ ချပြတာနဲ့ အတူတူပါပဲ။ ကျနော် ဖြစ်ချင်တာတွေ ပြောနေတာ။ တကယ်တော့ လူတစ်ယောက်ဟာ ကိုယ်ဖြစ်ချင်တာ ဖြစ်လို့ မရတဲ့ အထဲမှာ ကိုယ့်နာမည်ကို ကို မှည့်တွင်ခွင့် မရှိတာပါပဲ။ ဒါဟာ ကမ္ဘာယဉ်ကျေးမူကြီးလို ဖြစ်နေပြီ။ ဒါကို ပြောင်းပြန်လှန်သင့်ရင် လှန်ပစ်ရမယ်။ ကျနော့်သား ကျရင် သူဆန္ဒရှိမယ် ဆိုရင် သူ့အမည်နာမည်ကို သူ့ဘာသာ မှည့်တွင်ခွင့် ပြုဖို့ စဉ်းစားရမယ်။ ဒါဟာ တစ်နည်းအား ကျနော်တို့ ကိုယ့်အတ္တတွေကို စွန့်ပယ်ခြင်းပါပဲ။ တစ်ဖက်က ကြည့်ရင်လည်း လူတစ်ယောက်ကို လူ့အခွင့်အရေး ရာနှုန်းပြည့် ပေးလိုက်ခြင်း တစ်ခုပါပဲ။ သည်မျှသာ………။



(၆) "အညာ လွန် ဆွဲပွဲ…"

ကျနော်တို့ အညာ ဒေသမယ် နွေအကုန် မိုးအကူး ဆက်ကူး မတ်ကူး ကာလ လေးမယ် မျှော်လင့်ချက်တွေ တစ်သီ တစ်တန်းကြီး ပေးပြီး အဝေးကို ပြေးထွက်သွားတဲ့ ငယ်ချစ်ဦးကို မျှော်သလို မိုးရွာဖို့ မျှော်ကြရတယ်။ ဒါမှ သီးနှံစိုက်ပျိုး ကြရမယ်လေ။ သီးနှံစိုက်မှ ထမင်း စားရမယ်လေ။

မိုးကျချိန် ရောက်လို့ မိုးမရွာရင် အညာသူ အညာသားတွေ စိတ်ဒုက္ခလေး နည်းနည်း စရောက်ပြီ။ ငယ်ချစ်ဦး ကလေးက လာမယ် ပြောပြီး ပြောတဲ့နေ့ မျက်နှာတော် ပေါ်မလာရင် ခံစား ရတဲ့ စိတ်ဒုက္ခမျိုး။ ခံစားဖူးသူတိုင်း သိပါလိမ့်မယ်။

အဲ… ရွာချိန်ကျလို့ မိုးမကျပဲ အချိန်လွန်ရင် ပေါက်တတ် ကရတွေ အကုန် လိုက်လုပ် ကြတော့တာ။ ချိန်းတဲ့နေ့ မလာတဲ့ ငယ်ရည်းစားကို ဆက်သွယ်ဖို့ အကြံအမျိုးမျိုး ထုက်သလိုပဲ။ မောင်ကရုဏာ တို့ ငယ်ငယ်က မိုးဦးမကျခင် မယ် ရွယ်ထိပ်က နတ်စင်ကြီးမယ် ရွာသူ ရွာသားတွေဟာ ကိုယ့်အိမ်ကနေ သရက်သီး အမျိုးစုံကို တစ်နိုင်တစ်ပိုင် ယူလာပြီး နတ်စင်ဆောင်ရဲ့ အောက်ခြေ မှာပုံ နတ်ဆရာက ဟိုရွတ် သည်ဖတ် လုပ်တယ်။ အဲ့သည့် အချိန်မှာ မောင်ကရုဏာ တို့ ကလေး တစ်သိုက်က် အသင့် အနေအထား ပြင်ထား ရတယ်။ အသင့်ပြင်တယ် ဆိုတာက ညာခြေကို ရှေ့ကို ကားနိုင် သလောက် ကားပြီး လှမ်းထား လက်နှစ်ဖက်က ရင်အုပ်ပေါ်မှာ တင်ပြီး အားယူ၊ ဘာနဲ့ တူသလဲ ဆိုရင် ကမ္ဘာကျော် အပြေးသမား အူစိန်ဘော့ တာထွက်ခါနီး အသင့် ပြင်ထား သလို ပါပဲ။

အဲ… နတ်ဆရာ ရွတ်ဖတ်ပြီးတာနဲ့ မောင်ကရုဏာတို့ ကလေး တစ်သိုက်ဟာ နတ်ကွန်း အောက်က သရက်သီးပုံကို ညာသံပေးပြီး ပြေးလုကြရတာပါပဲ။ အဲသည်လုတဲ့ အထဲမယ် စောစောက သရက်သီး ယူလာတဲ့ ရွာထဲက အမျိုးသမီးတွေပါ ဝင်လုကြတာ။ တစ်ချို့ဆို ထဘီ မနိုင် ဘာမနိုင်ပါပဲ။ မောင်ကရုဏာတို့ ကလေး တစ်သိုက်ကတော့ ဒါမျိုးက ရိုးနေပြီ။ အစကတည်းက ပုဆိုးကို စလွယ်သိုင်း နေနှင့်ထား ပြီးပြီ။ ဘယ်လောက် ပျော်စရာ ကောင်းလိုက်မလဲ စဉ်းစားသာ ကြည့်ကြတော့။ ဒါကို မောင်ကရုဏာ တို့ ငယ်ငယ်က နတ်ကွန်းတတ်တယ် လို့ ခေါ်ပါတယ်။

ဒါကို ဘာလို့ လုပ်သလဲ ဆိုရင် နတ်မင်းကြီးတွေ ပျော်အောင်လို့ လုပ်ကြတာတဲ့။ နတ်မင်းကြီးတွေ ပျော်ရင် ရွာကို စောင့်ရှောက် ကြမယ်။ ဘေးဘယာတွေ ဝေးကွာ ကြမယ်။ မိုးလေဝသတွေ မှန်မယ်။ ကောက်ပဲ သီးနှံတွေ ဖြစ်ထွန်းလိမ့်မယ် လို့ အယုံအကြည် ရှိကြလို့ ပါပဲ။ မောင်ကရုဏာ တို့ ငယ်ငယ်တုန်း ကတော့ ဘယ်ကြောင့်လုပ်လုပ် သိပ်လည်း စိတ်မဝင်စား လှပါဘူး။ ပျော်စရာ ကောင်းတာလောက် သိတာပါပဲ။ ခုနေ ပြန်စဉ်းစား ကြည့်တော့လည်း အင်မတန် လွမ်းမော စရာ ကောင်းလှပါတယ်။

သည့်နောက် နတ်ကွန်းတတ်ပြီး လို့မှလည်း မျှော်ရတဲ့ ချစ်ဦးသူ မိုးက အမှီးလောက်မှ ပေါ်မလာ။ သည်လိုဆိုရင် တော့ဖြင့် ရွာသူ ရွာသားတွေ ချာလပတ် ရမ်း ကုန်ကြပြီပေါ။ ရွာသူ ရွာသားမှ ရမ်းရင် ရွာဦးကျောင်း ဆရာတော်လည်း မနေနိုင် သူပါ အဆစ်ပါရ ဦးမည်။ မောင်ကရုဏာတို့ ရွာမယ် ဘုန်းကြီးကျောင်း (၄) ကျောင်း ရှိတယ်။ ရွာသူရွာသားတွေဟာ သည်လေးကျောင်းက ဘုန်းကြီးတွေ သံဃာကုန်ပင့်ပြီး ရွာဦးကန်ပေါင်မယ် ငရံ့မင်း ပရိတ် အရွတ်ခိုင်းတာ ပါပဲ။ ငရံ့မင်း ပရိတ်ရွတ်ရင် မိုးရွာတယ်လို့ အဆို ရှိကြတယ်ကိုး။ ဓမ္မာရုံမယ် မရွတ်ပဲ ရွာဦးကန်ပေါင်ပေါ် ဘာလို့ ရွတ်သလဲ ဆိုရင် ရွတ်သံ ဖတ်သံကို ကန်ထဲက ငရံ့မင်းကြီး ကြားအောင်လို့လို့ မောင်ကရုဏာ ငယ်ငယ်က တွေးဖူးတယ်။

အင်း… ဆရာတော် တွေလည်း အမြုပ် ထွက်အောင်သာ ရွတ်လိုက် ဖတ်လိုက် ကြရတယ်။ မိရွှေမိုး ကလေးက တော့ဖြင့် နှစ်သိမ့်လို နှစ်သိမ့်ငြား မိုးရိပ်လေးများမျှ ဆင်မပြ။ ရော်… သည်လို ဆိုမှဖြင့် ခက်ရပြန်လေပြီ။ "သည်တစ်နှစ်တော့ ငတ်ပြီလား ဟဲ့" လို့ ရွာလယ်တန်းက တောင်သူကြီး ဒေါ်စာဥ ညည်းချင်းကိုလည်း ကြားရသေးတယ်။ သည်လိုတော့ဖြင့် မဖြစ်ချေဘူးဟဲ့ ဆိုပြီး ရွာသူ ရွာသားတွေ ဗိုင်း(ပိုင်း)ပေါင်းစုံ အကုန်စု လွန်ဆွဲ ပွဲကြီး ကျင်းပ ကြပါတယ်။

အညာဒေသမယ် ချစ်စရာ ဒေသိယ အခေါ်လေး တွေလည်း ပြောပြပါဦးမယ်။ အညာမယ် အမျိုးသမီး အစုအဖွဲ့ကို "မိန်းမတွေ" လို့ ခေါ်ပါတယ်။ အလယ်က "မ" အသံကို သံလေးနဲ့ မထွက်ပါဘူး။ သံညှင်းလေးနဲ့ ဖေါ့ပြီး အသံထွက်ပါတယ်။ သည်အသုံး အနှုန်းကို အင်္ဂလိပ်လို Lass လို ခေါ်ပါတယ်။ ယောကျာင်္းလေး အစုအဖွဲ့ကျတော့ "ယောကျာင်္းတွေ" လို့ ခေါ်ပြန်ပါတယ်။ သည်မှာလည်း အလယ်က "ကျား" ကို အသံးပြင်းနဲ့ မထွက်ပါဘူး။ အသံညှင်းနဲ့ ထွက်ပါတယ်။ အနီးစပ်ဆုံး ပြောရရင် "ကျ" လို့ ထွက်ပါတယ်။ ဒါကို ကျပြန်တော့ အင်္ဂလိပ်လို "Lad" လို့ ခေါ်ပါတယ်။ သည် မိန်းမတွေ ယောကျာင်္းတွေ အကုန်ပေါင်းပြီး ကျတော့ အင်္ဂလိပ်လို "Folk" လို့ ခေါ်ပါတယ်။

ကဲ… ဒါကတော့ ဗဟုသုတ ပြောပြတာပါ။ သည်ကနေ လွန်ဆွဲပွဲ ဆက်သွား ရရင်တော့ ရွာလယ်လမ်းကျယ်ကြီးမယ် လွန်ကြီးကို တစ်ဖက်တစ်ချက် တန်းပြီး ပျိုပျို အိုအို ကလေး သူငယ်ပါမကျန် အကုန် ဝိုင်းဆွဲ ကြတာပေါ့ဗျာ။ လွန်ကြိုးကြီးက တောင်နဲ့ မြောက်ဆို မြောက်ဘက်က အဖွဲ့ အဆွဲသန်ရင် တောင်ဖက် အဖွဲ့က မြောက်ဘက် ပါသွားလိုက်၊ တောင်ဖက် အဖွဲ့က အဆွဲသန်ရင် မြောက်ဘက် အဖွဲ့ တောင်ဘက် ပါသွားလိုက်နဲ့ အင်မတန် ပျော်စရာ ကောင်းတဲ့ မိုးခေါ်ပွဲကြီး ပါပဲ။ အဲ… နှစ်ဖက်လုံး အဆွဲ သန်ရင် တော့ဖြင့် အလယ်ကနေ လွန်ကြိုးကြီး ပြတ်ပြီး နှစ်ဖက်လုံးဟာ မြေကြီးပေါ်မယ် ပိုးလိုးပတ်လက်ကို လန်ရောပဲ။ အင်း ဘဝမှာလည်း သည်လိုပါပဲ။ မြောက်ဘက်က ဆွဲရင် တောင်ဘက်က လျော့ပေးလိုက်ပေါ့။ တောင်ဘက်က ဆွဲရင် မြောက်ဘက်က လျော့ပေးလိုက်ပေါ့။ သည်လိုမှ မဟုတ်လို့ နှစ်ဖက်လုံး ကန်ပြီး ဆွဲနေရင် အလယ်ကနေ ထက်ပိုင်းကို ပြတ်ရော။ ဒါမျိုးဖြစ်ရင်တော့ မကောင်းဘူးလေ နှစ်ဘက်လုံး နစ်နာကြရမယ်။ ပြန်ဆက်လို့ ရရင်တောင်မှ အော်ရီဂျင်တယ် (Original) တော့ မရတော့ဘူး။ အဆက်ထုံး လေးနဲ့ ဖြစ်သွားတယ်။ ဒါက လွန်ဆွဲပွဲကနေ  လောက သဘာဝတစ်ခု နှိုက်ထုက် ပြခြင်းပါ။

အဲသည်ကနေ ဆက်သွား ရရင် မိုးခေါ်ပွဲကြီး ပြီးလို့ နောက်နေ့ကျတော့ ငယ်ချစ်ဦးလေးမိုးဟာ စာမလာ သတင်းမပို့ပါပဲလျက် မိုးရိပ်မိုးသားတွေ အတင်းအကြမ်းဆင်ပြီး လာပြန်တော့လည်း အငြိုးတစ်ကြီး ရွာချပြန်ပါရော။ သည်ခါကျတော့လည်း သူမဟုတ်တဲ့ အတိုင်း အချစ်သည်းပြ နေပြန်ရော။ တစ်ခါတစ်လေဆို ချစ်မိုးကြီးပင် ခုနှစ်ရက် ခုနှစ်လီ ဆွေပြနေပြန် သေးတော့တယ်။ သည်အချိန် ကျပြန် တော့လည်း မောင်ကရုဏာတို့ အညာသူ အညာသားတွေဟာ ရန်ကုန်မှာ မီးပျက်ပြီး မီးပြန်လာလို့ ပျော်ရွှင်ကြတဲ့ မြို့ကြီးသူ မြို့ကြီးသားတွေ ရဲ့ ပျော်ရွှင်ခြင်းထက် အဆတစ်ရာ မကတဲ့ ပျော်ရွှင်ခြင်း မျိုးနဲ့ ပျော်ကြရပြန်တယ်။

ဒါက အညာက လွန်ဆွဲပွဲ။ တစ်ခါတစ်လေကျတော့လည်း ကြိုးမပါပဲ ဆွဲနေကြရတဲ့ နိစ္စဓူဝ လွန်ဆွဲပွဲတွေ ရှိကြပြန်သေးတယ်။ ကျန်တာ မဟုတ်ဘူး။ ကြည့်လေ… ကျနော့် ဇနီး ဓါတုကလျာလှိုင် နဲ့ ကျနော် တို့ရဲ့ လွန်ကြိုးမဲ့ ဆွဲပွဲတွေထဲက တစ်ပွဲကို ကြည့်ပါ။ ကျနော့် ပြောပြပါမယ်…။

သည်ပွဲရဲ့ အမည်ကိုတော့ ခေါင်းစဉ်ခွဲ တစ်ခု အနေနဲ့ "တယ်လီဗွီးရှင်း ဆွဲပွဲ…" လို့ အမည်ပေးချင်တယ်။

(၇) "တယ်လီးဗွီးရှင်း ဆွဲပွဲ…"

အရင် တစ်ခေါက်က 'အညာလွန် ဆွဲပွဲ' ခေါင်းစဉ် အဖြစ် ပြောပြ ပြီးခဲ့ပြီ။ သည်ကနေ နောက်ထပ် ခေါင်းစဉ်ခွဲ တစ်ခု အနေနဲ့ 'တယ်လီဗွီးရှင်း ဆွဲပွဲ…' ဆိုတဲ့ အကြောင်းအရာ တစ်ခု ပြောပြမယ်လို့ ဖော်ပြခဲ့တာ မှတ်မိကြ ဦးမယ် လို့ ထင်ပါတယ်။ ကဲ အခု သည်အကြောင်း အရာကို ပြောပြရတော့မယ်။

တကယ်တော့ လူလောကမှာ နစ္စဓူဝပါပဲ အညာက လွန်ဆွဲပွဲ တစ်ခုရဲ့ မြင်ကွင်း လို ဆုံးဖြတ်ချက်တွေ ချမှတ် ကြရတယ်။ ဟိုဘက်ပါသွားလိုက် သည်ဖက် ပါသွားလိုက်နဲ့ အားများတဲ့ ဘက်ကို ပါ, ပါသွား တတ်ကြတယ်။ တစ်ခါတစ်လေ ကျပြန် တော့လည်း ဘယ်ဖက်မှ မပါဘူး နှစ်ဖက် စလုံးက အဆွဲသန်နေ ပြန်ရင် အလယ် ကနေ ထက်ပိုင်း ပြတ်ကရော။

လူ့လောက လွန်ဆွဲပွဲတွေမှာ နှစ်ယောက်ဆွဲ တဲ့ ဆွဲပွဲတွေ ရှိတယ် တစ်ခါတစ်ရံ တစ်ယောက်တည်း ဆွဲကြရတဲ့ လွန်ဆွဲပွဲတွေ ရှိကြပြန် သေးတယ်။ ကြည့်လေ ကျနော် နဲ့ လှိုင် ဆွဲကြတဲ့ ပွဲတွေ။

တကယ်တော့ အသုံးအစွဲ နဲ့ ပတ်သက်ရင် လှိုင်က သာမန် ပါပဲ။ အရမ်းကြီး ဆင်းဆင်းရဲရဲ ခြိုးခြံ တဲ့ အကျင့် မကျင့်သလို အရမ်းကြီး ပုံးပေါလောအော သုံးဖြုန်းတဲ့ အကျင့်ကို မကျင့်ပါဘူး။ သည်နေရာမှာ ကျနော်ကသာ ဆင်းဆင်းရဲရဲ ခြိုးခြံ တဲ့ အကျင့်ကို ကျင့်ဖို့ စိတ်အား ထက်သန် နေခြင်း ဖြစ်ပါတယ်။ အဲ့သည်မှာ ကတည်းက အယူအဆ ရေးရာ တိုက်ပွဲတွေ ဖြစ်ပါတယ်။ တိုက်ပွဲ ဆိုပေမင့် တုတ်တစ်ဖက် ဓါးတစ်ဖက် တိုက်ပွဲမျိုးတော့ မဟုတ်ပါဘူး။ ဘဝအပေါ် ထားရှိတဲ့ အယူအဆရေးရာ စိတ်စွမ်းအား ပြိုင်ဆိုင်ခြင်း မျိုးကို ဆိုလိုပါတယ်။

ကျနော် နဲ့ လှိုင် ၂၀၁၆ ခုနှစ် ဧပြီလ (၁၁) ရက်နေ့မှာ လက်ထပ် လိုက်ကြပြီး (၃) လလောက်ထိ အိပ်ယာခင်း မရှိဘူး။ ခြုံတဲ့ ဆောင်တောင် ဆွေသဟာတွေ မစ ကြလို့ သာပဲ။ နို့ဆိုရင် မလွယ်ဘူးပဲ။ သည်သုံးလ အတွင်းမှာ လှိုင်က တစ်တွက်တွက်နဲ့ ပြောရှာပါတယ်။

"မောင်ရယ် မွေ့ယာလေး တစ်ခုလောက်တော့ ဝယ်ကြစို့ကွယ်။ သည်လိုကြီး ဟာတော့ဖြင့် နည်းလမ်းမကျဘူး။ လူဟာ နားတဲ့ အချိန်တော့ ကောင်းကောင်းမွန်မွန် နားရမပေါ့။ ကိုယ့်ခန္ဓာကိုယ်ကို ကိုယ်ခိုင်းချင်တိုင်း ခိုင်းပြီး သည်လောက်ကြီးကို မပစ်ပယ် သင့်ဘူး"

လှိုင်က ကျနော့်ကို သည်လို အယူအဆ ရေးရာ သဘောပါတဲ့ စကားတွေနဲ့ မွေ့ယာဝယ်ဖို့ အားပြိုင်ပါတယ်။ တကယ်တော့လည်း သူဝယ်ခိုင်းတာ တစ်ပေကျော်ကျော် ထူတဲ့ သိန်းကျော်တန် စပရိန် မွေ့ယာကြီး မဟုတ်ရပါဘူး။ သောင်းကျော်တန် ခပ်ပါးပါး မွေ့ယာလေး တစ်ခုမျှသာပါပဲ။

ဆင်းဆင်းရဲရဲ ကျင့်ကြံဖို့ အယူရှိတဲ့ ကျနော်က "စောင့်ပါဦး ကွယ်။ သည်အတိုင်းလည်း အဆင်ပြေသား ဟာ။ လစာထုက်မှ ဝယ်ကြစို့ကွယ်၊ ဝယ်ကြစို့ကွယ်" နဲ့ သုံးလတိတိသာ ရှိသွားတယ် မွေ့ယာနဲ့ တူတာ အဝတ်စ တစ်စပင် အိမ်ပေါ် ရောက်မလာ။ သုံးလလောက် ရှိမှ သောင်းကျော်တန် မွေ့ယာ ခပ်ပါးပါးလေး တစ်ခု အိမ်ပေါ် ဝယ်တင် ခဲ့သူ ကျနော်ပါ။ တကယ်တော့ လှိုင်မှာ ကျနော် ရင်သွေး ကလေး ရှိနေပြီ ဆိုတာ သိလို့ သည်တိုက်ပွဲမှာ ကျနော် လက်လျော့ဖို့ လုံလောက် သွားခဲ့ခြင်း ဖြစ်နိုင်ပါသည်။

တစ်လောကမှ လှိုင်က "ဖက်လုံး တစ်လုံး ဝယ်ကြစို့ မောင်ရယ်။ ကိုယ်ဝန်ကလည်း ရင့်လာပြီ ဆိုတော့ အိပ်ရတာ သိပ်အဆင် မပြေဘူးပဲ" လှိုင်က သည်လို ဆိုတော့ မင်္ဂလာဆောင်တုန်းက ကျနော် မိတ်ဆွေ ကိုမျိုးညွှန့်ကြီး လက်ဖွဲ့ထားတဲ့ ဂွမ်းဆောင်ကြီးကို လှိုင်အိပ်ခါနီးဆို ကျနော်က ဖက်တုံး ဖြစ်အောင် လုံးပြီး ဟမ်းမိတ် ဖက်လုံး လုပ်ပေးပြီး ဖက်လုံး ဝယ်စရာ မလိုကြောင်း သက်သေ ပြလိုက်တယ်။ လှိုင်ကတော့ ရယ်ပြီး ကျနော်ကို လက်ဖျား ခါပြတယ်။

နောက် လှိုင်က မောင်ရယ် "တိုင်ကပ်နာရီ တစ်လုံး လောက်ဝယ်ကြ ရအောင်ကွယ်" လို့ ပြောလိုက်တဲ့အခါ။ ကျနော်က "အခု ဘယ်နှစ်နာရီ ထိုးပြီလဲ" လို့ ကောက်ခါ ငင်ကာ မေးလိုက်တယ် လှိုင်က သူ့ဖုန်းက နာရီ ကြည့်ပြီး ဖြေရှာတယ် "ဆယ့်နှစ် နာရီ တစ်မိနစ်" တဲ့။ အလုပ်ဖြစ်သားပဲ တိုင်ကပ်နာရီ မလိုဘူးပဲ။ ဘာလို့ ဝယ်နေမလဲပေါ့။ နောက်မကြာပါဘူး။ ကျနော် ဖခင်ဖြစ်သူက နာရီမရှိတာ ရိပ်မိပြီး အိမ်လည်လာရင်း တိုင်ကပ်နာရီ တစ်လုံး ဝယ်လာခဲ့တယ်လေ။ သည်မှာလည်း ကျနော်က လှိုင်ကို အောင်နိုင်သူ မျက်နှာကြီးနဲ့ ပြောလိုက်သေး "တွေ့လား လိုချင်တာ စိတ်ညွှတ်ထား အလိုလို ရောက်လာလိမ့်မယ်" လို့ပေါ့။

နောက်တစ်ခု ရှိသေးတယ်။ အဲ့ဒါက ငရုတ်ဆုံ။ အိမ်ပြောင်းလာပြီး မကြာပါဘူး။ "မောင်ရယ် တို့တွေ ငရုတ်ဆုံ မရှိဘူးပဲ ငရုတ်ဆုံ ဝယ်ရဦးမယ်" လို့ပြောတယ်။ ကျနော့် အပြောက သည်လို "အို. မလိုလှပါဘူးကွယ်။ ခုလည်း ဓါးနဲ့ ပါးပါးလှီးပြီး ဓါးပြားရိုက်တာလည်း အဆင်ပြတာပဲ" လို့ ပြန်ဆွဲလိုက်တယ်။ မကြာပါဘူး။ လှိုင့် ဦးလေး သူငယ်ချင်းတစ်ယောက်က ရပ်ကွက်ထဲ မှာ ရှိတယ်။ ဦးလေးနဲ့ အတူ အိမ်လည်လာရင်း လက်ဆောင် ယူလာတာမှ စုံလို့။ ငရုတ်ဆုံ ငရုတ်ကျည်ပွေ့၊ ဓါးမှ ဆိုဒ်မျိုးစုံ ရေစစ်ပါ မကျန်ပါဘူးဗျာ။ အဲ့သည်အချိန်မှာလည်း ကျတော်က လှိုင်ကို မေ့ကလေးငေ့ါပြီး "လိုချင်တာ စိတ်ညွှတ်သာထား" လို့ ပြန်ဆွဲလိုက်တယ်။ လှိုင်ကတော့ ရယ်ရင်း "တော်တော် တတ်နိုင်တဲ့ မောင်" တဲ့။

လှိုင်နဲ့ ကျနော် ဆွဲတဲ့ အထဲမှာ တယ်လီဗွီးရှင်းလည်း ပါသေးတယ်။ လှိုင်က "မောင်အလုပ်သွား ရင် ပြင်းတယ် ကွယ် တယ်လီဗေးရှင်းလေး တစ်လုံးလောက် ရှိရင် ကောင်းလိုက်တာ" မကြားတစ်ကြားလေး ပြောတယ်။ ကျနော်က စာအုပ်စင်က စာအုပ်တွေကို လက်ညိုးထိုးပြလိုက်တယ်။ သည်တစ်ခါတော့ ပြီးသွားပြီ။ သည် တယ်လီဗွီရှင်း အတွက် လှိုင်က နောက်တစ်ကြိမ် ထပ်ဆွဲပြန်တဲ့ အခါ ကျနော်က "အို စောင့်ပါဦးကွယ်။ နေရာတစ်ကျလည်း မဟုတ်သေးပြန်၊ ဘယ်အချိန် ဘယ်အခါ ပြောင်းရ ရွေ့ရ ဦးမယ်လဲ မသိပြန် ပြောင်းရင် ရွေ့ရင် ဒါတွေက သိပ်ရှုပ်တာပဲ" လို့ ပြန်ဆွဲလိုက် ပြန်တယ်။ နောက်တစ်ခါ ကျပြန်တော့ "နေပါဦးကွယ် ခုနေဝယ်ရင် ဈေးတွေ သိပ်ပေးရမယ်။ ဒေါ်လာဈေးတွေ တတ်နေတယ် လှိုင်ရဲ့" လို့ ပြောလိုက်ရပြန်တယ်။

နောက်တော့ လှိုင်က ဥာဏ်ကောင်းတယ် သူ တစ်ယောက် တည်း ဆွဲရတာ နိုင်ပုံ မပေါက်တော့ သူ့ဗိုက်ထဲက သားလေးနဲ့ သားအမိ နှစ်ယောက် ပေါင်းပြီး ကျနော့်ကို ဝိုင်းဆွဲ ကြတော့ တယ်လေ။ သည်လိုလေ " မောင်ရယ် ခုဆို သားလေးက ခြောက်လတောင် ရှိနေပြီနော်။ ခြောက်လဆို အပြင်က အသံတွေ ဘာတွေ နားထောင်တတ်နေပြီ မောင်ရဲ့" တဲ့။ ပြီးတော့ ညက သူအိပ်မက် မက်တယ် ဆိုပဲ။ ကျနော်ကလည်း စိတ်ဝင် တစ်စားနဲ့ "ဆိုပါဦး ဆိုပါဦး ဘာများ မက်သလဲ" ဆိုတော့ ဒေါ်ရွှေလှိုင်က ညက အိမ်မက်ထဲမှာ သားလေးက ပြောတယ်တဲ့ "မေမေ သား TV ကြည့်ချင်တယ်" ဆိုပဲ။ ကျနော်လည်း ကြားကြားခြင်း သည်တစ်ခါတော့ သေဟ ငကရုဏာ ကိုယ့်နဖူး ကိုယ်ရိုက်ပြီး LG Branded 32" TV တစ်လုံး ပြေးဝယ် လိုက်ရတော့တယ်။

ကျနော် သည်စာကို ရေးနေတဲ့ အချိန်မှာ ကျနော့် ဇနီး ဒေါ်ရွှေလှိုင်ဟာ ကော်ဖီလေးသောက်ပြီး "Reader' Channel" က စာပေ စကားဝိုင်းကို မိန့်မိန့်ကြီး ထိုင်ကြည့်လို့ပါဗျာ။    ။

(၈) "ကျောက်ဆောင်စမ်းသား နဲ့ စကားအလင်္ကာ…"

ဆရာကြီး လယ်တွင်းသား စောချစ်က 'လှတောသားနဲ့ စကားအလင်္ကာ' အမည်နဲ့ စာအုပ်တစ်အုပ် ရေးဖူးသည်။ စာပေဟောပြောပွဲတွေမှာလည်း သည်အကြောင်းတွေကို ပရိတ်သတ် ပါဝင်စီးမျှောမူ ရှိအောင် ဟောပြောပွဲ အစတွေမှာ ပြောပြလေ့ ရှိသည်။ ဘယ်နှခါ နားထောင်ဖူးပါစေ ပြန်နားထောင်တိုင်းလည်း ရယ်ရလောက်အောင်ကို အောင်မြင်သည်။

သည်အထဲက အကြောင်းအရာအချို့ကို မျှဝေ ချင်သည်။ လှတောသားတွေနဲ့ ဝက်လက်သားတွေဟာ ကြုံရင် ကြုံသလို စကားနိုင် လုလေ့ရှိသည်။ ဝက်လက်ဆိုတာ လှတောရဲ့ အနောက်ဘက် (၅) မိုင်သာသာမှာ ရှိတဲ့ရွာ။ ရွှေဘိုမြို့ကျတော့ လှတောရဲ့ တခြား တစ်ဘက်မှာ ရှိတယ်။ ဝက်လက်ကနေ ရွှေဘိုမြိုကို သွားရင် လှတောရွာကို ဖြတ်သွားရတယ်။

ဆရာကြီးတိုို့ကို လှတောသားတွေက သည်လိုပြောပြပါတယ်။

"ဟား ခင်များတို့ရွာ ရေတွေ ဘာတွေ ပေါလား"

"ဟား ဆရာကြီး ရေဘာပေါသလဲ မမေးနဲ့။ ကြက်မီးသမအုပ် တစ်အုပ်လောက် မြေကြီး ယက်ရင် ရေထွက်တယ်" ဆိုတော့ သူ့ဥပမာကို ကြည့်ပြီး ရယ်ကြရသည်။

ဒါနဲ့ မပြီးသေးဘူး။

"ဆရာကြီး လှတောသာ ရေပေါတယ်။ ဟော ဟိုက်ဘက် ဝက်လက် ရေဘာ ရှားသလဲ မမေးနဲ့။ သည်ကောင်တွေ ရေတွင်းတူးရင် အဝီစိက ဒေဝဒတ် ငယ်ထိပ်ပေါ်အောင် တူးတာတောင် ရေက မသေချာဘူး" ဆိုတော့ ပွဲကြရပြန်တယ်။

ဒါနဲ့ ဆရာကြီးက

"ဟိုဘက် ဝက်လက်ကို ဘယ်လောက် ဝေးတုန်း" ဆိုတော့

"ဟာ ဆရာကြီး ခရီးက ခဲတစ်ပေါက်သာသာ ရှိတယ်။ ဒါပေမယ့် လမ်းက ကြမ်းချက် လမ်းမှာ ခဲလုံးတွေ ဝါးစား သွားတောင် အစာကြေတယ်"

ရယ်ကြရပြန်သည်။ "ခင်ဗျားတို့နဲ့ စကားပြောရတာ ကောင်းလိုက်တာဗျာ" ဆိုတော့

"ဟာ ဆရာကြီး ကျွန်တော်တို့ နဲ့ စကားပြောရင်တော့ သွားဆရာဝန်နဲ့ တွေ့နေသလိုပါပဲ"

"ဟား ဘာဖြစ်လို့တုန်းဗျ" ဆိုတော့

"ဆရာကြီး သွားဆရာဝန်ဆီ သွားတော့ သူက ပါးစပ် မဟခိုင်းဘူးလား"

"အင်း" ဆိုတော့

"ခုလည်း ဘာထူးတုန်း ပါးစပ်မှ မစေ့ရပဲ"

ရယ်ကြရပြန်သည်။

"ဆရာကြီးရယ် ဟိုဘက် ဝက်လက်က ကောင်တွေ ရွှေဘိုဘဘောလုံး သွားသွား ကန်တယ်။ သူတို့ နိုင်လာရင်တော့ ဆူလို့ ညံလို့ပေါ့။ သူတို့ ရှုံးများ လာလို့ ကတော့ ဘာသံမှ မကြားရဘူး။ ကျနော် ထင်တယ် သည်ကောင်တွေ တစ်မိုင်အကွာ လောက်ကတည်းက မော်တော်ကားကြီး ထမ်းသွား ကြသလားပဲ" တဲ့။

ရယ်ကြရပြန်သည်။

"ပြီးတော့ ဆရာကြီးရယ် တစ်ခါက အောက်ပြည်မှာ အလှူအိမ် သွားတယ်။ လှေဆိပ်မမြင်ဖူးလို့ သွားကြည့်တာ။ အို အို မြစ်ဆိပ်မှာ လှေလေးတွေ တန်းစီပြီး ရပ်ထားတာ အလှူအိမ်မှာ ချွတ်ထားတဲ့ ဖိနပ်ကလေးတွေ ကျနေတာပဲ။ တန်းစီလို့" တဲ့။

ရယ်နေရတာပါပဲ။

"ပြီးတော့ အလှူအိမ်လည်း ရောက်ရော ဆရာကြီးရေ အလှူအိမ်က ကြွေးတဲ့ ငါးခြောက် ငံချက် စားပြီးတာနဲ့ မူးမြစ်ကမ်းဘေး မေးတင်နေရတယ်" တဲ့။

အလှူအိမ်က ကျွေးတဲ့ ငါးခြောက် ငံသဖြင့် ရေဆာတာ မြစ်ကမ်းဘေး မေးတင်ပြီးတောင် သောက်ရပုံကို ဆိုလိုခြင်း ဖြစ်သည်။

ဒါတွေက ဆရာကြီး ပြောပြတဲ့ လှတောသားနဲ့ ပက်သက်တဲ့ စကား အလင်္ကာတွေ ဖြစ်ပါသည်။

သည်လိုပါပဲ ကျနော့် ဇာတိ ကျောက်ဆောင်စမ်းရွာသားတွေဟာလည်း လှတောသားများနည်းတူ စကားတန်ဆာ အလင်္ကာလေးတွေ သုံးပြီး ရယ်စရာတွေ အတော် ပြော တတ်ကြသည်။ ဒါတွေဟာ လူနေမူ ဓလေ့ ထုံးတမ်းစဉ်လာတွေ နဲ့ ဆိုင်သည်။ အတန်းပညာ တတ်ခြင်း မတတ်ခြင်းနဲ့ မဆိုင် ပင်ကို ဟဒယရွှင်စိတ် ရှိခြင်း မရှိခြင်းနဲ့သာ ဆိုသည်။ တစ်ချို့ အတန်းပညာ ဘယ်လောက် တတ်တတ် အများသူငါ ဟဒယစိတ်ရွှင်အောင် မစွမ်းဆောင် နိုင်ပေ။

လွန်ခဲ့တဲ့ နှစ်ရက်ခန့်က ကျတော် ကြီးတော်ကြီး ရန်ကုန်ရောက်လာခဲ့သည်။ ကြီးတော်ဆိုတာ ကျနော့် အမေ၏ တတိယမြောက် အမကြီးဖြစ်သည်။ အမည်က ဒေါ်ခင်အေး ဖြစ်သည်။ အသက် (၇၀) နီးပါပြီ။ အတန်းပညာ မသင်ခဲ့ရပါ။ မြန်မာ စာပင် မဖတ်တတ်။

သူလာမယ့် သတင်းကြားတာနဲ့ အိမ်ကလူတွေ ရယ်ရတော့မည်ဟု ကြိုတင် တွက်ဆခဲ့သလို ရောက်မဆိုက်ပါပဲ။

အိမ်က လူတွေ များသည်။ အိမ်ဆိုတာ အကိုနဲ့ အမအိမ်ပါ။ ဧည့်သွား ဧည့်ပြန်ကလည်း များသေးသည်။ ရောက်လို့ တစ်ရက်ပင် မရှိသေး ပြောပုံက

"မင်းတို့ အိမ်ကလည်းကွယ် တို့အညာမယ် လက်ပံပင် ဇရက် ကျသလိုပဲ လူရှုပ်ချက်နှယ်" တဲ့။

အညာက လက်ပံပင်ကြီးမယ် ဇရက်တွေ လာလာနား ကြပုံ။ တစ်ဖွဲဖွဲ ရောက်လာတဲ့ ဇရက်တွေ တစ်ဖွဲဖွဲ ထပြန်နေတဲ့ ဇရက်တွေ နဲ့ အိမ်က အခြေအနေကို ဥပမာ အလင်္ကာ သုံးပြလိုက်ခြင်း ဖြစ်သည်။

နေ့ခင်းဘက်ကျတော့ ကျနော်တို့က အိမ်မှာ မွေးခါစ ကလေးသုံးယောက်နှင့် ထားပြီး အလုပ်ကိုယ်ဆီ သွားကြရသည်။ သည်တော့ အညာမှာ နေ့လည် နေ့ခင်း တစ်ရေး တစ်မော အိပ်လေ့ရှိသည့် (အညာပြောနဲ့ ဆို အိပ်တာ မဟုတ် တုံးလုံးလှဲသည်ဟု သုံးသည်) ကြီးတော်ကြီးက ညလည်း ဆယ်နာရီ ထိုးလို့ပင် မအိပ်ရသေးတော့ သည်လိုဆိုသည်။

"ဟယ့် နေ့လည်ကလည်း တစ်မေးမှ မမှေးလိုက်ရဘူး သည်ဟာလေးတွေနဲ့ ငါ့အခု ဘိန်းစားများ ဘိန်းမှိန်း မှိန်းသလို ဖြစ်နေပြီ" ဟုဆိုသည်။

သူ၏ အလွန်မတန် အိပ်ချင်နေကြောင်းကို ဘိန်းစားတစ်ယောက်၏ အဖြစ်နှင့် ဥပမာ ပြသွားခြင်း ဖြစ်သည်။

ဘာပဲ ဖြစ်ဖြစ် ရယ်ကြရသည်။ အမောပြေ ကြရသည်။ ကျနော်တို့ လူအဖွဲ့အစည်းမှာ ဒါလေးတွေက အလွန်မတန် ချစ်စရာ ကောင်းသည်။ တန်ဖိုး ထားစရာလည်း ဖြစ်ပါသည်။ ကျနော့်ဇာတိ မှာ သည်လို ပြောတတ်သူတွေ ဒု နဲ့ ဒေး ရှိသည်။ နောက်မှ ကြုံရင် ဝေမျှပါဦးမည်။  ။



(၉) "ဒုတိယ၊ တတိယ အတွေးစများ…"

®

"ဖေဖေ ဟိုးက အပင်က ဘာပင် ကြီးလဲ ဟင်"

"ပိတောက်ပင်ပေါ့ သားရဲ့။ တန်ခူးလမှာ အဝါရောင် ပန်းပွင့် ကလေးတွေ ပွင့်တဲ့ အပင်ပေါ့"

"သူက တန်ခူးလမှာပဲ ပွင့်သလား ဟင်"

"အမြဲတမ်းတော့ မမှန်ဘူးသား။ ခုနေတော့ တန်ခူးလမှာ ပွင့်တယ်လို့ မှတ်ထားပေါ့"

"သြော်… သြော်… သူက ထူးခြားပါလား"

®

"ဟေး ဖေဖေရေ့"

"ဟိုးက အဖြူရောင် အစက်ကလေးတွေက ဘာလေးတွေ လဲဟင်"

"အဲဒါ နှင်းစက်ကလေးတွေပေါ့ သားလေးရဲ့။ မြန်မာလိုဆို ပြာသိုလမှ ကျတတ်တဲ့ နှင်းပွင့် ကလေးတွေပေါ့ သားရယ်"

"ဒါဆို သူလည်း ပြာသိုလမှာပဲ ကျတတ်တယ်ပေါ့"

"အမြဲတမ်းတော့ မမှန်နိုင် သလို။ နေရာတိုင်း အတွက်လည်း မမှန်နိုင်ဘူး သားရဲ့"

"သြော်… သြော်… သူလည်း ထူးခြား တာပါပဲလား"

®

"ဟေ့… ဖေဖေ ဟို အသားဖြူဖြူ အရပ် ရှည်ရှည်နဲ့ လူကြီးက ဘယ်သူလဲ ဟင်"

"သြော် အဲဒါ နိုင်ငံခြားသား လို့ ခေါ်တယ် သားရဲ့။ တစ်ခြားနိုင်ငံကနေ လာတဲ့ သူပေါ့"

"အော်… ဒါဆို အသားဖြူရင်…"

သူဆက်မပြောခင် ကျနော်ကပဲ တည့်မတ် ပေးလိုက်ပါသည်။

"သည်လိုလည်း မဟုတ်သေးဘူး သားလေးရဲ့။ အသားဖြူတိုင်းတော့ နိုင်ငံခြားသား မဟုတ်ပါဘူး သားရယ်"

"အော်… ဒါလည်း စိတ်ဝင် စားစရာပါလား"

®

"ဖေဖေရေ့… ဟိုးက ငုတ်တုတ်ထိုင် နေတဲ့ ရုပ်တု ကြီးက ဘာကြီးလဲ ဟင်"

"အော် အဲဒါ ဖေဖေတို့ ကိုးကွယ် ဆည်းကပ်တဲ့ ဘုရား ရုပ်တု၊ မြတ်စွာဘုရား ရုပ်ပွါးတော်ပေါ့ သားလေးရဲ့"

"ဒါပေမင့်… ငုတ်တုပ်ထိုင်လျက် ရုပ်တုတိုင်းတော့ သားတို့ ကိုးကွယ်တဲ့ ဘုရား မဟုတ်ဘူး ထင်တယ်နော်"

"တော်လိုက်တာ သားရယ်။ ဒါမှ ဖေဖေ့သား"

ကျနော်သည် အဖြေရသွားသော သားလေးကို ယုယစွာ အချိန် အကန့် အသတ် မသိအောင် ဖက်ထားမိပါသည်။  ။



(၁၀) "အထူးကု ဆေးရုံ…"

ခပ်ပြင်းပြင်း ရှိလှသဖြင့် ယမှုံ တစ်ယောက်အမှတ်မထင် ဖေ့ဘုတ်ကို ဖွင့်ကြည့်မိသည်။ ပထမဆုံး မြင်တွေ့ရသည့် ပိုစ့်က သည်လိုလေ…

"စိတ်ကိုဖြူစင်အောင်ထား၊ အများကောင်းဖို့ ကြိုးစား" ပါမောက္ခချုပ် ဆရာတော် ဘုရားကြီး၏ အဆိုအမိန့် တစ်ခု။

တင်ထားတဲ့သူက အလုပ်က လုပ်ဖော်ကိုင်ဖက် သူငယ်ချင်း တစ်ယောက်။ ယမှုံဟာ သည်ပိုစ့်ကို ဖတ်ပြီး ဒေါသ ထောင်းခနဲ ထွက်သွားတယ်။

"ကောင်မ ဒါသက်သက် ငါ့ကို ဖဲ့တာ။ ဟိုတစ်နေ့က ကိစ္စ မကျေနပ်တာ အပြင်မှာ မပြောချင်လို့ ဖေ့ဘုတ်ပေါ်ကနေ ငါ့ကို ချက်အောင်ထိုးတာ။ တွေ့ဦးမယ် ကောင်မ။ ရော့ Ha Ha ပဲ ရမယ်"

သည်လိုနဲ့ ယမှုံတစ်ယောက် ဖေ့ဘုတ် ဆက်ပွတ်သည်။ ဒုတိယ တစ်ခုက ဝမ်းကွဲ ညီမ တစ်ယောက် တင်ထားသော သူ၏ စိတ်ခံစားချက် တစ်ခုရယ်။ ဒါက

"ဆွေမျိုး မဟုတ်ဘူး။ ရွှေမျိုး ရွှေရှိမှ အမျိုးတော်ချင်တဲ့ သူတွေ မု… မု…"

သည်ပိုစ့်ကို ဖတ်ပြီး ယမှုံတစ်ယောက် ဒေါသ ချောင်းချောင်း ထွက်ရပြန်ပြီ။

"အမယ် ကောင်မ လူးပါးဝလို့ အလုပ်ကျတော့ လက်ကြောတင်းအောင် မလုပ်ချင်ပဲ နဲ့ ဒါမျိုးကျတော့ ရေးတတ်တယ်။ ဒါ သက်သက် တို့မိသားစုကို စောင်းပြောတာပဲ"

"အိပ်နေလိုက်တော့ စိတ်မကောင်းဘူး ရော့ Ha… Ha… ပဲ ရမယ်"

နောက်တစ်ခု…

"ဝန်တိုတဲ့ စိတ်ဟာ အင်မတန် အောက်တန်း ကျပါတယ်။ ကိုယ့်အတွက်လည်း အကျိုးမရှိ သူတစ်ပါး အတွက်လည်း အကျိုးမရှိ။ ဝန်တိုတဲ့ စိတ်ကို ကုသဖို့ ဆေးဟာ မုဒိတာ တရား ပါပဲ"

တင်တဲ့သူက ယမှုံ့ အမျိုးထဲက တစ်ယောက် ဦးဇောတိက စာအုပ်တွေ ဖတ်ပြီး ပြန်ရေးတင်ထားတာ ဖြစ်ပါလ်ိမ့်မယ်။ ယမှုံဟာ သည်စာကို ဖတ်ပြီး သည်းမခံနိုင်လောက်အောင် ဒေါသထွက်ပြီး မျက်နှာကြီး နီရဲလာပါတော့တယ်။

"အောင်မယ် အကောင်က ကျက်သရေ တုန်းလို့။ ငါက နင့် ဝန်တိုစရာ ဘာအကြောင်းမှ မရှိဘူး။ ငါဟာငါ လူတန်းစေ့ နေနိုင်တယ်။ ကိုင်တဲ့ ဖုန်းက iphone7 ကိုမှ လိပ်တတ် (Latest) စီးတဲ့ကားက နင့်လို့ လိုင်းကား မဟုတ်ဘူး။ မာစီဒီးဟဲ့ အကောင်ရဲ့။ တိုရင်းတို နင်ကသာ ငါ့တိုရမှာ။ စိတ်ဆင်းရဲ လွန်းလို့။ ရော့ ha ha ပဲ ရမယ်"

ခပ်ပြင်းပြင်း ရှိလှလို့ ဖေ့ဘုတ် သုံးရာမှ ယမှုံဟာ ပျော်ရွှင်မူ မရပဲ။ ဖေ့ဘုတ်ပေါ်က လူတွေတင်ထားတဲ့ တွေ့သမျှ ပိုစ့်တွေဟာ သူ့မကောင်းကြောင်း ချက်အောက် ထိုးတဲ့ အကြောင်းအရာတွေပဲ လို့ ခံယူပြီး စိတ်ဆင်းရဲခြင်း ကြီးစွာရတယ်။

သည်လိုနဲ့ ယမှုံဟာ တစ်နေ့ အိပ်ယာထဲ ခွေပြီး နေမကောင်း ကြီးစွာ ဖြစ်ပါတယ်။ ဒါကြောင် မိဘတွေက သူ့ကို ဆေးရုံလိုက်ပို့ ရတယ်။ တကယ်တော့ ယမှုံဟာ ရောဂါ ဖြစ်နေတာ အမှန်ပါပဲ။ သည့်နောက် ယမံှု့ကို ဆေးရုံ တစ်လလောက် တင်လိုက်ရတယ်။

သည်ကောင်မလေးကို တင်လိုက်ရတဲ့ ဆေးရုံဟာ စိတ်ရောဂါ အထူးကု ဆေးရုံပဲ။ ။

"ဒေါ်ရွှေလှိုင် ရသစာတမ်းများ စုစည်းမူ (၂)"

(၁၁) "သားသို့…"

လှိုင်ရေ…

ပထမဦးဆုံး တို့တွေရဲ့ သားလေး ရုပ်ပိုင်း နဲ့ နာမ်ပိုင်း စနစ်တစ်ကျ ဖွံ့ဖြိုး တိုးတတ်ဖို့ တို့တွေရဲ့ ပြု ပြင် ထိန်းကြောင်း ပေးမူ အပေါ်မှာ (လုံးဝ) မူတည်နေတယ် ဆိုတာ သိဖို့လိုသလို ဘယ်လို ပြုပြင် ထိန်းကြောင်းမလဲ ဆိုတာ သိဖို့က ပိုအရေးကြီး ပြန်တယ်။ သည်တော့ မောင်လေ့လာခဲ့တဲ့ ကလေးစိတ်ပညာ နည်းနိသယ လေးတွေကို "သားသို့" ဆိုတဲ့ ခေါင်းစဉ်နဲ့ အများကိုလည်း ဝေမျှတဲ့ အနေနဲ့ ကြုံရင် ကြုံသလို ရေးပြပြီး ဆွေးနွေး သွားပါမယ်။

ရှေးဦးစွာ ကလေးစိတ် ပညာအရ ပြောနေကျ စာကြောင်းလေး တစ်ကြောင်းနဲ့ ဆွေးနွေပါရစေ။ ကလေးစိတ်ပညာက ပြောတယ် လှိုင်ရဲ့။ "There is no problem child" တဲ့။ မွေးရာပါ ပြသနာရှာ တတ်တဲ့ ကလေး၊ တစ်နည်းအားဖြင့် ပြသနာ ဖြစ်နေတဲ့ ကလေးဆိုတာ မရှိဘူးတဲ့။ ကလေး ဘာဖြစ်ချင်သလဲ မသိတဲ့ လူကြီးသာ ရှိတယ်လို့ ဆိုတယ်။ သိပ်သဘာဝ ကျတာပဲ လှိုင်ရေ။ စဉ်းစားကြည့်လေ။

ကလေးတွေရဲ့ စိတ်ပိုင်းဆိုင်ရာ ဖွံ့ဖြိုးတိုးတတ်မူ ဆင့်ကဲပြောင်းလဲမူ ဖြစ်စဉ်တွေကို ဘယ်အချိန်မှာ စသလဲဆိုတာ အရင်သိထားဖို့ လိုမယ် ထင်တယ်လေ။ ရှင်းရှင်းလေးပါပဲ။ စိတ်ရဲ့ ဆင့်ကဲပြောင်းလဲ တိုးတတ်မူ ဖြစ်စဉ်တွေဟာ စိတ်ရဲ့ တံခါးပေါက်တွေ ဖြစ်တဲ့ "မျက်စိ၊ နား၊ နှာခေါင်း၊ လျှာ၊ ကိုယ်ခန္ဓာ" စတဲ့ အာရုံခံ အစိတ် အပိုင်း ငါးခုဟာ အာရုံခံတဲ့ အလုပ်ကို ကောင်းကောင်း လုပ်နိုင်ပြီ ဆိုရင် စိတ်ရဲ့ ဖွံ့ဖြိုး တိုးတတ်မူ ဖြစ်စဉ်တွေ စပြီး လုပ်နေ ဖြစ်နေပြီ လို့ ဆိုရမယ်။ သည်တော့ ယျေဘုယျအားဖြင့် မျက်စိက ကောင်းကောင်းမြင်နိုင်၊ နားကနေ ကောင်းကောင်း ကြားနိုင်တဲ့ အချိန်အပိုင်းအခြားဟာ ခြောက်လကျော်ကျော် အရွယ်ကနေ စပြီး ကလေးတစ်ယောက်ရဲ့ စိတ်ပိုင်းဆိုင်ရာ ဖွံ့ဖြိုးတိုးတတ်မူ ဖြစ်စဉ်တွေဟာ အရှိန်ကောင်းကောင်းနဲ့ မောင်းနှင် ဖွံ့ဖြိုးနေပြီ ဆိုတာကို သတိထားဖို့ လိုတယ်။

ကလေးတစ်ယောက်ဟာ ခြောက်လကျော် အရွယ်က စပြီး အာရုံခံ အစိတ်အပိုင်းတွေ ကောင်းကောင်း အလုပ်လုပ်နိုင်ပြီး အာရုံခံစားတတ်လာပြီ။ တစ်နည်းအာဖြင်း အာရုံတွေကို တုံ့ပြန်တတ်လာပြီ။ စိတ်ဆန္ဒတွေလည်း ဖြစ်တည်လာပြီ။ သို့ပေမင့် ခက်တာက ကလေးဟာ သူ့ဆန္ဒတွေကို တိတိကျကျ ပြောပြဖို့ Identify မလုပ်နိုင်သေးဘူး။ ဘာဖြစ်လို့လဲ ဆိုတော့ ကလေးမှာ စိတ်ခံစားမူကို ဖော်ထုက်ဖို့ ဘာသာစကား မရှိသေးလို့ပဲ။ အဲသည်တော့ သူလုပ်နိုင်တာသည် ငိုပြခြင်းပါပဲ။ အဲသည် အချိန်မှာ ပြသနာတွေ စတယ်။ မိဘနဲ့ ကလေး ကြားမှာ အထင်လွဲမူတွေ စတယ်။

ဥပမာ ကလေးဟာ တစ်ခေါက် နှစ်ခေါက် ငိုယုံနဲ့ ပြသနာ မဖြစ်သေးဘူး။ အကြိမ်အရေအတွက် များလာတာနဲ့ အမျှ မရင့်ကျက်တဲ့ လူကြီးတွေဟာ သည်းမခံနိုင်တော့ဘူး။ "ဟာ သည်ကလေး ကလည်း ငိုပဲ ငိုနေတာပဲ" သည်လိုကနေ စတယ်။ ခြောက်လလောက်က နေစတဲ့ ပြသနာဟာ တစ်နှစ်ကျော်လောက် အထိ မပြီးသေးဘူး။ တစ်နှစ်ကျော်အထိ ကလေးဟာ စကား ကောင်းကောင်း မပြောနိုင်သေးဘူး။ သို့ပေမင့် အာရုံခံ အစိတ်အပိုင်းတွေကတော့ အလုပ်လုပ်နိုင်မူ အားကောင်းနေပြီ။ စိတ်ခံစားမူ အပိုင်းမှာ အားကောင်းလာသလို စိတ်ခံစားမူကို တုန့်ပြန်နိုင်တဲ့ ဆန္ဒတွေလည်း ပိုအားကောင်းလာပြီ။ ပြသနာ ကလည်း ပိုမိုကြီးထွား လာပြီ။

အဲသည်အချိန်မှာ ခြောက်လကျော် လောက်က ကလေးအပေါ် ပေးခဲ့တဲ့ မှတ်ချက်ထက်လည်း ပိုပြင်းထန်လာပြီ။ "ကလေးကလည်း ငိုပဲ ငိုနိုင်လွန်းတယ်" မဟုတ်တော့ဘူး။ "သည်ကလေး တော်တော်ဆိုးတဲ့ ကလေး" ဆိုတဲ့ အခြေအနေထိ ရောက်သွားပြီ။ သိပ်ကို အန္တရာယ်ရှိသွားပြီ။ တကယ့် ပြသနာ အရင်းအမြစ်က ကိုယ်က ကလေးရဲ့ စိတ်ကို မသိတဲ့ ပြသနာပါ။ ကလေးရဲ့ ဖြစ်ချင်မူ လိုအင်ဆန္ဒကို ကိုယ့်ရဲ့မသိမူ၊ ကိုယ့်နားမလည်မူ ပြသနာကို ကလေးအပေါ် လွဲပုံချလိုက်တာဟာ မိဘတို့ရဲ့ မဟာ အပြစ်တစ်ခုပါပဲ။ သည်ကနေ ကလေးဟာ ပြသနာရှာတဲ့ ကလေးအဖြစ် (Problem Child) အဖြစ် ကင်ပွန်း အတက် ခံလိုက် ရတာပါပဲ။

အဲသည်တော့ လှိုင်ရေ သည်နေ့ ဆွေးနွေခန်းကလေးကို နိဂုံးချုပ်ရရင် သည်ကနေ စလို့ "သားလေး ငိုရင်လေ စိတ်မညစ်ပါနဲ့။ ပြသနာ ရှာတယ်လို့ မတွေးပါနဲ့ သူ့ရဲ့ စိတ်ပိုင်းဆိုင်ရာ ဖွံ့ဖြိုးမူ စတင်နေပြီလို့ တွေးပါ။ သူ့မှာ စိတ်ပိုင်းဆိုင်ရာ ဖွံ့ဖြိုးတိုးတတ်မူ နှင့်အတူ လိုအင်ဆန္ဒတွေ ပေါက်ဖွါးလာတဲ့ပဲ။ အဲ့သည်တော့ သားလေးငိုရင် သူဖြစ်ချင်တဲ့ (Desire) တစ်ခုခု ရှိလိမ့်မယ်။ ဒါကို သူလည်း မပြောတတ်ဘူး။ သူမပြောတတ်တော့ ကိုယ်လည်း ဘာမှ လုပ်ပေးလို့ မရဘူး။ အဲ့သည်တော့ သူငိုမယ်။ အဲသည် အထိ အားလုံးမှန်တယ်။ သူငိုလို့ သူ့ကို "ပြသနာ ရှာတယ်" လို့ မှတ်ချက်ပေးရင် တို့တွေ မှားပြီ။ သားလေးကို ဒါတွေကို နားလည်ပေးပါ လှိုင်ရေ့။

နိဂုံး ထပ်ချုပ်ရရင်တော့ သားလေး အပေါ် တစ်စုံတစ်ခုနဲ့ ပတ်သတ်ပြီး တစ်နေ့ တစ်နေ့ မှတ်ချက်တွေ ပေးရ လိမ့်မယ်။ အဲ့သည်အခါ သားလေးဟာ လူအသစ် စက်စက်လေး တစ်ယောက်ဖြစ်တယ်။ အတွေ့အကြုံ မရှိဘူး။ မှားတဲ့ အခါလည်း မှားပေလိမ့်မယ်။ မှားတဲ့ အခါဖြစ်ဖြစ် "မတော်ဘူး။ မကောင်းဘူး။ ဆိုးလိုက်တာ" စတဲ့ အဖျက် သဘောဆောင်တဲ့ မှတ်ချက်တွေ မပေးမိပါစေနဲ့။ "မ" ဆိုတဲ့ အဖျက် သဘော ဆောင်တဲ့ (Negative Comment) တွေ မပေးမိပါစေနဲ့။ ဘယ်လို အနေအထားပဲ ဖြစ်ဖြစ် နားလည်မူ စိတ်ရှည်သည်းခံမူနဲ့ အပြုသဘော ဆောင်တဲ့ မှတ်ချက်တွေ (Positive Comment) တွေပဲ ပေးပါလို့ မေတ္တာရပ်ခံပါရစေ။

ဘာဖြစ်လို့လဲ သည်လို ပြောရသလဲ ဆိုတော့ ဒါတွေဟာ စိတ်ပိုင်း ဆိုင်ရာ ဖွံ့ဖြိုးတိုးတတ်မူအတွက် အင်မတန် အရေးပါလို့ ဖြစ်တယ်လို့ ဖြေပါရစေ။ သည်အကြောင်းကို နောက်တစ်ပတ်မှ ဆက်ဆွေနွေး ကြစို့ကွယ်။  ။

(ကမ္ဘာပေါ်ရှိ မိဘများ အားလုံး ကျန်းမာ ဖွံ့ဖြိုး ဥာဏ်ရည် တိုးသည့် ကလေး ငယ်များ ပိုင်ဆိုင် နိုင်ကြ ပါစေ။)



(၁၂) "ဒဏ်ရာ ဒဏ်ချက်များ…"

မိုးမှောင်ကျနေသော နံနက်ခင်း တစ်ခု၏ မူကြို ကျောင်းလေး တစ်ကျောင်း အတွင်းမှ မြင်ကွင်း တစ်ခုဟု ဆိုရပါမည်။

ထုံးစံအတိုင်း နံနက် (၉) နာရီခန့် ကျောင်းတတ် ခေါင်းလောင်း ထိုးပြီးခါစ အချိန် ဆရာမ အတန်းထဲသို့ ဝင်လာသည်ကို မြင်မြင်ခြင်း မူကြိုကျောင်းသား ကလေးတွေ ညီညီညာညာ မတ်တပ်ရပ် ကြသည်။

"မင်္ဂလာပါ ကလေးတို့ရေ"

"မင်္ဂလာပါ ဆရာမ"

"သားသား၊ မီမီး တို့ရေ သည်မနက် ဆရာမက ကလေးတို့ကို ပုံဆွဲသင်မယ်။ ကလေးတို့ ပုံဆွဲချင်တယ် မဟုတ်လား"

ကျောင်းသားကလေးတွေက ပျော်ရွှင်စွာ အသံပေး ထောက်ခံကြသည်။

"ဟေးးးး ဆွဲချင်ပါတယ် ဆရာမ"

"ကဲ… ဟုတ်ပြီ။ သားတို့၊ သမီးတို့ ခဲတံနှင့် ဗလာစာအုပ် ကလေးတွေ ထုက်ပြီး သားတို့ သမီးတို့ ဆွဲချင်တဲ့ ပုံလေးတွေ စိတ်တိုင်းကျ ဆွဲပြီး ဆရာမကို လာပြချေ။ ဟုတ်ပြီနော်"

"ဟုတ်ကဲ့ပါ ဆရာမ"

(၁၀)မိနစ်ခန့် ကြာသော်…

"ဆရာမ သားပုံလေး ကြည့်ပေးပါဦး"

"ဟား သားလေးက တော်လိုက်တာ ယုန်ပုံလေး ဆွဲလာတယ်။ သားက တိရိစ္ဆာန်လေးတွေကို ချစ်တယ်ပေါ့"

"ဟုတ်ကဲ့"

"ကဲ သားတို့ သမီးတို့ရေ မောင်မောင်က ဟောသည့် ယုန်ပုံ လှလှလေး ဆွဲလာတယ် ကြည့်ကြပါဦး။ ကဲ သားတို့ရေ… မြန်မြန်လေး မောင်မောင့်လို ပုံလှလှ လေးတွေ ဘယ်သူတွေ ဆွဲနိုင်ဦးမလဲ ဆရာမ လာပြကြနော်"

"ဟုတ်ကဲ့ပါ ဆရာမ"

"ဆရာမ သမီးလည်း ပြီးပြီ"

"ဟယ် သမီးက သစ်ပင်လေး တစ်ပင် ဆွဲလာတယ်။ သမီးက ဘာပင်လေး ဆွဲလာတာလဲ သမီးရဲ့။"

"ပိတောက်ပင်လေ ဆရာမ"

"ဟယ် လှလိုက်တာ သမီးရယ်။ ဟောသည့် အပွင့် အခတ်လေးတွေက ပိတောက်ပွင့်လေးတွေ ပါလား"

"ဟုတ်ကဲ့ ဆရာမ"

"တော်လိုက်တာ သမီးရယ်။ သမီးက ပိတောက်ပင်လေးတွေကို သိပ်ချစ်တာပဲလား"

"ဟုတ်ကဲ့ ဆရာမ"

"ဒါပေါ့ သမီးရဲ့။ ပိတောက်ပင်လေးတွေကို ချစ်ရမှာပေါ့။ ကလေးတို့ရေ့ သည်မှာ သမီးလေး ခြူးက သိပ်ကို လှတဲ့ ပိတောက်ပင်လေး ဆွဲလာတယ်။ သားတို့လည်း လာပြကြပါဦး"

မူကြို ကျောင်းသား ကလေးတွေ တစ်ယောက်ပြီး တစ်ယောက် ဆရာမ မြဖူးငုံဆီ သူတို့လေးတွေ၏ ပင်ကိုယ် စိတ်ဝင်စားမူက ပေါက်ဖွါးလာသည့် အရာကလေးတွေကို ရုပ်ပုံ အဖြစ် လာပြကြသည်။

"သားတို့ သမီးတို့ တော်လိုက်ကြတာ ကွယ်။ ကဲ ဘယ်သူတွေ ကျန်သေးလဲ ပုံတွေ လာပြဖို့"

ဘယ်သူမှ မလှုပ်။ ကျောင်းသားကလေးတွေ မျက်လုံး ကလေးတွေ ကလည်ကလည်နှင့် ကြည့်နေ ကြသည်။ အတန်ကြာ မေးမှ ကျောင်းသူလေး တစ်ယောက် ထံမှ အသံတစ်သံ ထွက်လာသည်။

"ဆရာမကို 'ဖူးဖူး'ပုံ ပြခိုင်းလို့ မရဘူး ဆရာမ"

ဆရာမ မြဖူးငုံ ချက်ခြင်း လက်ငင်း ဆိုသလို ဒေါသ ထွက်သွားသည်။ ဒေါသကို ချက်ခြင်း ထိန်းချုပ်ပြီး ပြောရသည်။

"သမီး ဖူးဖူး သမီးလေး ဆွဲထားတဲ့ ပုံ ဆရာမကို လာပြလှည့်ပါကွယ်"

"ဖူးဖူးက ပေကပ်နေသည်"

ကြိမ်ဖန် များစွာ ပြောသည်။ မရရေးချ မရ။ နောက်ဆုံးတော့ ဆရာတစ်ယောက်၏ မလုပ်ချင်ဆုံး အလုပ်ကို လုပ်ရတော့မည်။ စည်းကမ်း မသေဝပ်မူ၊ မလိုက်နာမူ အတွက် အပြစ်ဒဏ်ပင် ဖြစ်သည်။

မြဖူးငုံသည် ဆောင်ထားသော ပေတံကလေးကို ကိုင်ပြီး ဖူးဖူး နေရာနား အထိ ထသွားသည်။

"သမီး ပုံ ပြမလား မပြဘူးလား။ သမီးမပြရင် ဆရာမ သမီးကို ရိုက်ရလိမ့်မယ်"

"ဖူးဖူးကလည်း လုံးဝ မပြ။ မပြသည့်အပြင် သူဆွဲထားသည့် ပုံကို လက်နှင့် အတင်း အုပ်ထားသည်။

ဆရာမ မြဖူးငုံအတွက် ရွေးခြယ်စရာ မရှိတော့။ လက်တွင် အသင့်ယူဆောင်လာသော ပေတံဖြင့် ဖူးဖူး၏ နုနယ်လှသော ကျောပြင်သို့ ခပ်စပ်စပ်လေး သုံးချက် ရိုက်ပစ်လိုက်သည်။

အရိုက်ခံ ရသော သမီးလေး ဖူးဖူးသည် မျက်ရည်တွေ တရဆက် စီးကျလာသည်။ ထူးဆန်းသည်က ငိုသံ လုံးဝ မထွက်။ ဆရာမ မြဖူးငုံ အံ့သြခြင်း နှင့်အတူ ခံပြင်းစိတ်ပါ ထပ်ထွက်လာသည်။

"အို သည်ကလေး အတော် ခေါင်းမာ ပါလား"

ပြောပြောဆိုဆို နောက်ထပ် ဖူးဖူး၏ ကျောပြင်ကို ထပ်ရိုက်မည် အလုပ်၊ ဖူးဖူးသည် ထိုင်ရာမှ မတ်တပ်ရပ်ပြီး ဆရာမ မြဖူးငုံ ကို ပြောသည်။

"ရိုက်ပါ ဆရာမ သမီးကို သေအောင်သာ ရိုက်လိုက်ပါ။ ဒါပေမယ့် သမီး ဆရာမကို ချစ်တယ်"

မြဖူးငုံ၏ မျက်ဝန်းအစုံတို့ တောက်ပ ဝိုင်းစက် သွားသည်။ ဖူးဖူး၏ ရင်ဆိုင်မူကို ခံရသော ကြောင့် မဟုတ်။ ဖူးဖူး၏ ကွယ်ဝှက်ဖုံးဖိမူမှ လွန်မြောက် လာသော ဖူးဖူး၏ ရုပ်ပုံ ကလေးကို မမျော်လင့်ပဲ တွေ့ရှိခဲ့ရသောကြောင့် ဖြစ်သည်။

"ဟင် သမီး။ သမီးက လူနှစ်ယောက်ပုံ ဆွဲထားတာပဲ။ သိပ်လှတာပဲ သမီးရယ်။ အစကတည်းက ပြလိုက် ရောပေါ့"

ဖူးဖူး၏ သနားစဖွယ် ငိုသံ ကလေးသည်။ ခုမှ မျက်ရည်တွေ နှင့်အတူ အောင်မြင်စွာ ထွက်ပေါ် လာလေသည်။

"အို သမီးက သမီးဖေဖေ နဲ့ မေမေပုံ ဆွဲထားတာပဲ။ အရမ်းလှတာပဲ သမီးရယ်။ ဒါနဲ့ သမီးက ဘာလို့ သမီးမေမေ့ပုံပေါ်မှာ မသိကိန်း (Question Mark -?) တပ်ထားရတာလဲ သမီးလေးရဲ့"

သည်လို မေးခါမှ ဖူးဖူး၏ ဝမ်းနည်းမူတွေ အထွဋ်အထိပ် ရောက်လာပုံ ရသည်။ ဖူးဖူးလေး၏ ငိုသံကြီးက ပိုမို ကျယ်လောင်လာတော့သည်။ မြဖူးငုံလည်း မိမိမှားသလိုလိုတော့ ဖြစ်ပြီ။ ဒါကိုတော့ သိပြီ။ တိတိကျကျတော့ မဟုတ်သေး။ မေးလွန်းမက မေးခါမှ ဖူးဖူးက ငိုယိုလျက်သားကြီးနှင့် ဖြေသည်။

"သမီးမှာ မေမေ မရှိဘူး ဆရာမ။ သမီးဖေဖေကို မေးတော့လည်း မသိဘူးပြောတယ်။ မေးလွန်းမက မေးတော့လည်း ဖေဖေက ရိုက်တယ်"… " ခု သမီးမသိလို့ မဖြေချင်တော့လည်း ဆရာမက ရိုက်ဦးမယ်" "အဟီးးးးးဟီးးးးးး"

"အို… သမီးလေးရယ်"

မြဖူးငုံ ရင်ထဲ ဟာတာတာကြီး ဖြစ်သွားသည်။ ဧရာမ ဝဲဂယက်ကြီးက ခန္တာကိုယ် တစ်ခုလုံး စုပ်ယူခြင်း ခံလိုက်ရသလို ဖြစ်သွားသည်။ မျက်ရည်တွေ မပြတ် စီးထွက်လာသည်။ ဆရာမ မြဖူးငုံသည် ဖူးဖူးကလေးကို ရင်ဝယ် တင်းကြပ်စွာ ပွေ့ဖက်လျက် ဆရာ တပည့် နှစ်ယောက်သား ထွေးလုံး ရစ်ပတ် ငိုကြလေသတည်း။

သည် ဆရာတပည့် နှစ်ယောက် ဘယ်သူ အငို အရင် ရပ်မည်နည်း မည်သူမှ မသိနိုင်ပေ။  ။



(၁၃) "သား… သို့… (၂)"

"ဖေဖေ ဟိုဟာ ဘာကောင် လေးတွေလဲ ဟင်။" "ပရွတ်ဆိတ်လေးတွေလို့ ခေါ်တယ် သားရဲ့။"

စာဖတ်နေသော ကျနော့်ကို အမြဲလိုလို အနားမှာ တစ်စုံတစ်ခုကို စိတ်ဝင်တစ်စားကြည့်ပြီး မေးခွန်းတွေ မေးတတ်သည်။ တစ်ခါတစ်ရံလည်း သူစိတ်ဝင်စားတာ သိချင်တာ တစ်ခုခု တွေ့ပြီဆိုရင် "ဖေဖေရေ၊ ဖေဖေရေ" ဟု ရောက်ရာအရပ်က လှမ်းခေါ်ပြီး မရမက သူသိချင်တာအတွက် စိတ်ကျေနပ်မူ မရမခြင်း စိန်ပြေ လေပြေ မေးတတ်သည်။

"သြော်… သူတို့လေးတွေ လမ်းလျောက်တာ သိပ်ပြီး စည်းကမ်းရှိတာပဲနော် ဖေဖေ။"

"ဘယ်လို စည်းကမ်းရှိသလဲ သားလေးရဲ့"

"သူတို့လေးတွေ အကောင် ဘယ်လောက်များများ လမ်းလျောက်တာ စီတန်းနေတာပဲလေ ဖေဖေရဲ့"

"သြော် သားလေးက ဒါကို အံ့သြနေတာပေါ့လေ။ တကယ်တော့ သားလို လူတစ်ယောက် အနေနဲ့ ကြည့်ရင် စည်းကမ်းရှိတယ် ထင်ရပေမင့် တကယ်တမ်းတော့ သူတို့မှာ အားနည်းချက် တစ်ခုခု ရှိနေလို့ပဲ သားလေးရဲ့"

ကျနော် သည်လို ပြောလိုက်တော့ သားလေးက ကျနော့်အဖြေကို လက်မခံချင်သလိုလို ပြူးပြူးလေး ပြန်ကြည့်ပြီး မေးသည်။

"သား သိပ်မရှင်းဘူး ဖေဖေ"

"ရှင်းပါတယ် သားရဲ့။ သည်လိုလေ အဲ့သည့် ပရွတ်ဆိတ်လေးတွေဆိုတာ တစ်နည်းအားဖြင့် ဇီဝဗေဒ အခေါ်နဲ့ဆို အင်းဆတ် (Insect) အုပ်စုထဲမှာ ပါဝင်တယ်။"

သားလေးက ခေါင်းတစ်ချက် ဆက်ပြသည်။ သို့သော် သိပ်တော့ နားလည်ဟန်မပေါ်။

"ရှုပ်မသွားနဲ့နော်။ ဒါက ဗဟုသုတပြောပြတာပါ။ ဖေဖေပြောပြချင်တဲ့ အဓိက အချက်က အဲ့သည်ဟာ မဟုတ်ဘူး။ ဖေဖေပြောပြချင်တာက အင်းဆတ်အနွယ်ဝင် အကောင်လေးတွေက ဖေဖေတို့ သားတို့လို ပတ်ဝန်းကျင်က အရာတွေကို မမြင်ရဘူး သားရဲ့။ သူတို့ဟာ အမြင်အာရုံ အင်မတန် ချို့တဲု့ကြတယ်။ ဘယ်လောက်ထိတောင် ဆိုးဝါးလဲ ဆိုရင် အလင်းနဲ့ အမှောင်တောင် ကောင်းကောင်း ခွဲခြား မမြင်ရဘူး။ ဝိုးတဝါး လေးပဲ။ ဖေဖေပြောတဲ့ အားနည်းချက်ဆိုတာ ဒါပဲ။"

"ဒါဖြင့် ဖေဖေပြောတဲ့ ပရွတ်ဆိတ်လေးတွေ အမြင်အာရုံ သိပ်မကောင်းတာနဲ့ သားပြောတဲ့ ပရွတ်ဆိတ်လေးတွေ လမ်းလျောက်တာ စည်းကမ်း ရှိတဲ့ဟာ ဘယ်နှယ်စပ်ဆက်မူ ရှိတာလဲ ဖေဖေ"

"သြော်… သည်လိုလေ ခုနေ သားကြည့်လိုက်ရင် လမ်းကြောင်း တစ်ခုတည်းမှာပဲ။ ပရွတ်ဆိတ် လေးတွေဟာ တူးဝေး ကားလမ်းမကြီးပေါ်က ကားတွေဟို ဟိုဘက်သည်ဘက် သွားနေတာ မြင်မှာပေါ့။"

သားက ခေါင်းနှစ်ချက် ဆင့်ငြှိမ့်ပြပြီး စိတ်ဝင်တစ်စား နားထောင်နေသည်။

"ဟုတ်တယ်လေ ဖေဖေ။ ဟိုဘက်သွားတဲ့ ပရွတ်ဆိတ်လေးတွေ နဲ့ သည်ဘက်လာနေတဲ့ ပရွတ်ဆိတ်လေးတွေ။ ဟိုဘက်သွားတဲ့ ပရွတ်ဆိတ်လေးတွေက ဆန်ခွဲခြမ်းလေးတွေ ကိုက်ချီပြီး သွားတယ်။ သည်ဘက်ပြန်လာတဲ့ ပရွတ်ဆိတ်လေးတွေ ကျတော့ ဘာမှ ပါမလာဘူး။"

"ဟုတ်တာပေါ့ သားရဲ့။ သူတို့ရဲ့ နေရာက ဟိုဘက် ပရွတ်ဆိတ်တန်းကြီးရဲ့ အဆုံးမှာ ရှိမယ်။ သည်ဘက် ပရွတ်ဆိတ်တန်းကြီးရဲ့ အဆုံးမှာတော့ ဖေဖေတို့ အိမ်က ဆန်အိတ်ကြီး ရှိမှာပေါ့"

"သြော်… သြော်… "

သားလေးက သဘောကျစွာ သြော်နှစ်ချက် ဆင့်ပြီး ထောက်ခံသည်။

"သူတို့နေရာနဲ့ ဖေဖေတို့ ဆန်အိတ် အကွာအဝေးဟာ ဖေဖေတို့ အတွက်တော့ ဘာမှ မဝေးဘူး။ သို့ပေမင့် မျက်စိအမြင်အာရုံ ချို့တဲ့ပြီး ကိုယ်ခန္ဓာသေးတဲ့ ပရွတ်ဆိတ်လေးတွေ အတွက်တော့ အဝေးကြီးပဲပေါ့။"

"သြော်… သြော်…"

သားလေးက သဘောပေါက်သလိုလိုတော့ ရှိလာပြီ ထင်သည်။

"သည်တော့ သူတို့ဟာ သည်အမြဲမပြတ် ကူးလူးသွားလာနေတဲ့ လမ်းကြီးမှာ တစ်ကောင် ချင်းစီး စိတ်ကူးတည့်ရာ လျောက်သွားနေလို့ ဘယ်ဖြစ်ပါ့မလဲ။ အမြင်အရုံ ချို့တည့်တဲ့ အတွက် လမ်းတွေမှားပြီး လိုရာခရီး ဘယ်ရောက်နိုင်ပါ တော့မလဲ"

"အဲ့သည်တော့ သူတို့က အာသာချက်ဖြစ်တဲ့ အနံ့ခံအာရုဏ်ကို အသုံးချပြီး သည်လို လမ်းကြောင်းကြီးဖြစ်သွားအောင် အသွားကောင်နဲ့ အပြန်ကောင် တွေ့တဲ့နေရာမှာ တွေ့တဲ့ အကောင်နဲ့ မိတ်ဆတ်သလိုလေးတွေ လုပ်ကြတာ သားမြင်မှာပေါ့"

"ဟုတ်တယ်နော် ဖေဖေ။ အသွားကောင်နဲ့ အပြန်ကောင်လေးတွေ နှုတ်ဆတ်နေကြသလို အနံ့ခံနေကြတာ ကြည်နူးစရာ ကောင်းလိုက်တာ"

ခုတော့ သားလေးနားလည် သွားပြီလား။ သူတို့လေးတွေ ဘယ်ကြောင့် စီတန်း သွားလာနေကြသလဲ ဆိုတာလေ။

"နားလည်ပါပြီ ဖေဖေ။ အားနည်းချက်ကို အားသာချက်နဲ့ ဖုံးဖိပြီး အလှပဆုံး နည်းဗျူဟာကို ခင်ကျင်း သွားတာလေးကလည်း ဘဝမှာ အတုယူစရာကောင်းလှပါတယ်။"

သိလိုသမျှ သိရသဖြင့် ကျေနပ်မူ ရရှိနေသော သားလေးကို ကျနော်ကလည်း ကြည်နူးမူ အပြည့်ဖြင့် စိုက်ကြည့်နေမိသည်။ ထိုအချိန်တွင်ပင် မီးဖိုချောင်ထဲက အသံတစ်ခု ခွင်းထွက် လာသည်။

"ကဲ ကဲ အိမ်ရှေ့က သားအဖတွေ ဘာတွေ စကားကောင်းနေလဲ။ စားပွဲပြင်ပြီးပြီ။ ထမင်းစားကြစို့လေး"

မီးဖိုချောင်ထဲတွင် ညစာပြင်နေသော လှိုင့် အသံပင်ဖြစ်သည်။

"ကဲ သားရေ သားမေမေ ညစာစားဖို့ ခေါ်နေပြီ။ ပရွတ်ဆိတ်လေးတွေ ရဲ့ စိတ်ဝင်စား စရာ အကြောင်းလေးတွေ နောက်မှ ဆက်ပြောကြဦးစို့"

"ဟုတ်ကဲ့ပါ ဖေဖေ"။   ။



(၁၄) "သား ကင်ပွန်းတပ်…"

သည်ရက်ပိုင်း မြန်မာအိုင်ဒေါက ထွက်သွားသော အိုင်ဒေါလောင်းလျာကြီး ရဲနောင် အကြောင်း မစဉ်းစားအား သလို၊ ပြည်သူ့နီတိမှာ ဘာသာတရား မိတ်ဆတ်ဟူ၍ ခရစ်ယာန်ဘာသာ နှင့် အစ်စလာမ် ဘာသာအကြောင်းလည်း ပုံကြီး မချဲ့ဖြစ်ပါ။ နှစ်လ ပြည့်ပြီ ဖြစ်သော သားတော်မောင်ကို နာမည်ပေးဖို့ စဉ်းစားရသည်။ ဘယ်လောက်ပဲ စဉ်းစားစဉ်းစား နောက်ဆုံးတော့ ရပ်ကွက်ထဲက စံ-ဇာဏီဘို လက်စာမိမည်ကို သိပင် သိသော်ငြားလည်း စဉ်းစားဖြစ်ပါသည်။

သားတော်မောင်က ဇန်နဝါရီလ (၅)ရက်နေ့တွင် ဖွါးသော ကြာသပတေးနေ့သား ဖြစ်သည်။ သည်တော့ သေချာသည် ကြာသပတေးနံတွေ ဖြစ်သည့် "ပ၊ဖ၊ဗ၊ဘ၊မ" သည်အက္ခရာ ငါးခုနှင့် စရမည်။

ကျနော့် ရိုးမော်ဒယ်စာရေး ဆရာကြီး နာမည်ဖြစ်တဲ့ ဆရာကြီးရွှေဥဒေါင်း အမည်ရင်း မောင်ဖေသိန်းဟု ပေးလျင်ကောင်း မလား စဉ်းစားသည်။ မဖြစ်သေး ဒိတ်အောက်လွန်းသည်။ ယ္ခုလက်တစ်လော ခြေစွမ်းတွေ စွတ်ပြနေသည့် ရန်ကုန်တိုင်း ဝန်ကြီးချုပ် ဦးဖြိုးမင်းသိန်း နာမည်ကို ကော်ပီယူရမလား စဉ်းစားပြန်သည်။ ဒါလည်း မဖြစ်သေး။ ဘယ်သူမှ လက်ခံလိမ့်မည် မဟုတ်။ ဒါဖြင့် ဘာသာပြန် စာရေးဆရာကြီး မြသန်းတင့် နာမည်မျိုး ပေးရင် ကောင်းမလား စဉ်းစားပြန်သည်။ ဒါလည်း မဟုတ်သေး သူ့ဘာသာသူ နာမည်ကြီးချင်လို့ ကြီးခဲ့သည် တကယ်တော့ မိန်းမ နာမည်ကြီး။ ဒါက အရမ်းကာရော စွတ်စွတ်စွဲစွဲ ပြောခြင်းမဟုတ်။ သည်အကြောင်း ရာဇဝင်လေး ရှိခဲ့ဖူးသည်။

သည်လိုလေ။ ဆရာကြီး မြသန်တင့် နှင့် တစ်လောကမှ ကွယ်လွန်သွားခဲ့သော ဆရာမကြီး ကြည်အေးတို့ နယ်မြို့လေး တစ်မြို့သို့ စာပေ ဟောပြောပွဲ တစ်ခု သွားစဉ်က ဖြစ်သည်။ အခမ်းအနားမှူးက ကျောင်းဆရာမကလေးတွေ ဖြစ်သည်။ ဆရာကြီးတွေကို မခေါ်ခင် ဆရာကြီး ဆရာမကြီးတွေ၏ ဘဝဖြတ်သန်းမူ အထုပ္ပတ္တိတွေ ဖတ်ပြအပြီး အခမ်းအနားမှူး ဆရာမလေး ခေါ်လိုက်ပုံက သည်လို "ယခုတစ်ဖန် ဟောပြောဖို့ အလှည့်ကျသူက ဆရာမ မြသန်းတင့် ဖြစ်ပါသည်" ဆိုပြီး ကြေညာ ပရိတ်သတ်တွေက လက်ခုပ် တစ်ဖျောင်းဖျောင်း။ သို့ပေမင့် တကယ်တမ်း စင်ပေါ်တတ်လာတော့ ကျားကျားယားယား ယောကျာ်းမှ ယောကျာ်းကြီးရယ်။ ပရိတ်သတ်တွေမယ် ရယ်လိုက်ရတာမှ တစ်ဝေါဝေါ သဖန်းဆိပ်ရေးလှောင်တမံ တာကျိုးတာလား မှတ်ရသည်။

ဒါတင်ပဲလားဆိုတော့ မဟုတ်သေးဘူး။ အခမ်းအးနားမှူး ဆရာမလေးက ထပ်ကြေညာပြန်တယ်။ "ယခုတစ်ဖန် ထပ်မံ အလှည့်ကျသူက ဆရာကြီး ကြည်အေး ဖြစ်ပါသည်" ဆိုတော့ ပရိတ်သတ်တွေက ထုံစံအတိုင်း လက်ခုပ်လက်ဝါးတွေ တီးကြသည်။ တကယ်တမ်း စင်ပေါ်တတ်လာတော့ ပဝါလေးခြုံပြီး တတ်လာတဲ့ နွဲ့နွဲ့နှောင်းနှောင်းလေးရယ်။ အဲ့သည်မှာ သဖန်းဆိပ်ရေလှောင်တမံ တာကျုိးသလို ထပ်ဖြစ်ပြန်တယ်။ သည်တော့ ကျနော့်သားလေးကို ဘယ်လိုမှ ဆရာမကြီး ဒေါ်မြသန်းတင့် အဖြစ်မခံနိုင်။ သည်အကြံကိုလည်း ချက်ခြင်းပဲ ပယ်လိုက်ရသည်။

သည်လိုနဲ့ ဘာနာမည် ပေးမလဲ ထပ်စဉ်းစား ကြည်တော့ "အင်း ကိုယ့်အိုင်ဒေါတွေ နာမည် ဒဲ့ယူလို့ မရလျင် ပြောင်းပြန်ယူမည်" ဟု အကြံဖြင့် ဆရာမင်းလူကို သွားသတိရသည်။ ဟုတ်ပြီ သည်တစ်ခါတော့ အချက်ပိုင်ပြီ ဆိုပြီး ဆရာမင်းလူ နာမည် ပြောင်းပြန်လှန်လိုက်တော့ လူမင်းကြီး၊ ဟောဗျ ရုပ်ရှင်အစည်းအရုံး ဥက္ကဌ မင်းသားကြီး လူမင်းက ဦးနှင့်နေပြီ။ ဒါလည်း မဖြစ်သေး။

ဒါဖြင့် ဆရာကြီး ဇေယျကို သွားသတိရသည်။ ဆရာကြီးဇေယျသည် သူ၏ ဇေယျဆိုသော ကလောင်အမည်ကို မယူခင် ဘာကလောင်အမည် ယူရမည်နည်း မဆုံးဖြတ်နိုင်။ သည်တော့ ဆရာကြီးက နေနှင့်ဦး ဆိုပြီး အနီးနာက အဘိဓာန် (Dictionary) တစ်အုပ်ကိုယူ မျက်စိနှစ်ဖက်ပိတ် ကျရာ စာမျက်နှာကိုလှန်၊ လှန်ပြီးသား စာမျက်နှာကို ဘယ်နေရာကျကျ လက်ညှိး ထောက်ထည့်လိုက်ပြီး လက်ညှိးအောက် ကျရာ စကားလုံးကို ကလောင်အမည် တပ်လိုက်ခြင်း ဖြစ်သည်။ ကျနော်လည်း သည်တစ်ခါတော့ဖြင့် အချက်ပိုင်လှပြီ ဆိုပြီး ဇေယျကျင့် ကျင့်ဖို့ ပြင်သည်။ ကျင့်ခါနီး အသေအချာ စဉ်းစားကြည့်တော့ အမယ်မင်း ဟင်း မဖြစ်သေးပေဘူးဟဲ့။ မတော်လို့ မလွဲလို့ ဒီအိုဂျီ (Dog) တွေဘာတွေများ လက်ညှိးနဲ့ ထိုးမိလို့မှဖြင့် ငါ့သားလေး နာမည် မစားသာပါလို့ တွေးမိပြီး ကိုင်လျက်သား အဘိဓာန်စာအုပ်ကို ဖက်ခနဲ ပစ်ချမိသည်။

ဟော… ပြောရင်းဆိုရင်း သူ့အကြောင်း မဟုတ်က ဟုတ်က လျောက်တွေးနေသော သူ့အဖေကို မျက်လုံးကြီး ပြူးကြည့်ခါ ခိုးခိုးခစ်ခစ် ရယ်ပြီး၊ ရှုးရှုးတွေနှင့် ဒလဆတ် ထောင်ပန်းတော့သည်။ "တော်ပါပြီ ဖေ့ဖေ့သားရယ် ဆရာ စံ-ဇာဏီဘို ဆီပဲ သွားပါတော့မယ်" ပြောခါမှ သေးဖြင့် ထောင်ပန်းတာက ရပ်လေတော့သည်။     ။



(၁၅) "ကျနော့် နာမည် 'ချီးယို' ဖြစ်ရပုံ…"

ကျနော်ဟာ ကိုယ့်ဟာကို အတော်ချမ်းသာတဲ့သူလို့ ပထမဦးဆုံး ပြောချင်တယ်။ သိပ်လည်း အထင်မကြီး ကြပါနဲ့ဗျာ။ သိန်းထီကြီးလည်း မပေါက်ပါဘူး။ ခုနေပေါက်ရင် သိန်း (၁,၅၀၀)ဟာ အန်မတန် နည်းလို့ လာမယ့် ၂၀၁၇ခုနှစ်၊ ဧပြီလမှာ စမယ့် သိန်း (၁၀,၀၀၀) ကျခါမှ ပေါက်တော့မယ်။ ချမ်းသာတယ် ဆိုတာ ကျန်တာ မဟုတ်ပေါင် နာမည်ပါ။

ဟုတ်တယ်။ ပြောမယ်ဆိုလည်း ပြောချင်စရာပါ။ ကျနော်ဟာ တစ်နေရာ ရောက်ရင် နာမည် တစ်မျိုးတွင်တဲ့ကောင်။ ကြည့်လေ ကျနော့် နာမည်များကို ကျနော် ရေတွက်ပြပါမယ်။

နံပါတ် တစ်အနေနဲ့ ကျနော်တို့ အညာမြေရဲ့ ထုံးတမ်း စဉ်လာလေး စပြောရမယ်။ ကျနော်တို့ အညာမြေမှာ ကလေး တစ်ယောက်မွေးရင် အဘိုး၊ အဘွားတွေက ဖြစ်ဖြစ်၊ အနီးအနား ခင်မင်သူတွေကပဲ ဖြစ်ဖြစ်၊ စရိုက် လက္ခဏာအရ သော်လည်းကောင်း၊ စွဲမိ စွဲရာ စွဲ၍ သော်လည်းကောင်း နာမည်ပေးလေ့ ရှိတယ်။ ဒါကို အင်္ဂလိပ်လိုတော့ နစ်ဂ်နိမ်း (Nick Name) လို့ ခေါ်ရမည် ထင်တယ်။ ကျနော်တို့ အညာမြေ ဘက်မှာလည်း ကျောင်းမနေခင် အိမ်နာမည်က တစ်မျိုး၊ ကျောင်းနေတော့ ကျောင်းအပ်တဲ့ နာမည်က တစ်မျိုး အနည်းဆုံး နှစ်မျိုး နှစ်စား ရှိတယ်။

အိမ်နာမည်တွေကတော့ အများအားဖြင့် အလွယ်ခေါ် အမိုက်စားလေးတွေ မှည့်တတ်ကြသည်။ အထူးသဖြင့်တော့ လူကြီးတွေက ပေးသည့် အမည်ဖြစ်နေသဖြင့် ဒိတ်အောက် နေတတ်သည်။ ဥပမာ။  ။ "ဖိုးထောင်၊ မောင်ပြူး၊ မောင်မဲ၊ အာကျယ်၊ မိကြောင်၊ ဝက်မ၊ မိသေး" ဒါမျိုးတွေပါ။ နားထောင်ရတာ အတော် စိတ်နှလုံး မချမ်းမြေ့ဖွယ်ပါပဲ။ ခက်တော့လည်း ခက်တယ် တစ်ချို့နာမည်တွေက စရိုက်လက္ခဏာ အရ လူကြီးတွေက မှည့်တွင်ခဲ့တာကိုး။ ဟို… ဖိုးထောင် ဆိုတဲ့ လူကလည်း သူ့ဘယ်ဟာက တစ်ထောင်ထောင် ဖြစ်နေလို့ သည်လို မှည့်ခဲ့သလဲမှ မသိပဲ။ ထားပါလေ ဒါက ဓလေ့အကြောင်း တစ်စေ့ တစ်စောင်း ချောင်းမြောင်း ကြည့်ပြတာပါ။

သည်တော့ ကိုယ့်အကြောင်း ကိုယ်ဆက်ပြောရမယ်။ ကျနော့်ကို စပြီး သန္ဓေတည်စ ကတည်းက ကျနော့် အဘိုး အဘအောင်ရှိန် (အမေ ၏ အဖေ) ဟာ သူ့အိမ်က ခါးပန်းကြီးမှာ နာမည်တစ်လုံး ရေးထားခဲ့ပါတယ်။ ကျနော့်ကို နာမည်ပေးဖို့ ရေးထားတဲ့ အမည်က သူ့ခေတ် သူ့အခါကဆို ခပ်မိုက်မိုက်ပဲ။ ကြည့်ပါ ဘာတဲ့လဲ ဆိုတော့ "ချစ်ကိုဝင်း" တဲ့။ ကြည့်နော် ကျနော်ဟာ နာမည် ဘယ်လောက် ချမ်းသာသလဲဆိုရင် လူတောင် မဖြစ်သေးဘူး နာမည်ရနေပြီ။ တကယ်တော့လည်း အရပ်က "ဝင်း" ဆိုတဲ့ နောက်ပိတ်ကို ဖြုတ်ပြီး "ချစ်ကို" ရယ်လို့ပဲ သမှတ် ကြပါတယ်။ အဲသည်မှာ နာမည်တစ်ခု စရပါပြီ။

နောက်… ကျောင်းတွေ ဘာတွေ တတ်ရမယ့် အရွယ်ရောက်ပြန်တော့ အဖေ၊ အမေက နာမည် တစ်ခု ထပ်ပေးပြန် ပါလေရော။ ဒါကျတော့ ကျောင်းနာမည် ခေါ်ပါသတဲ့။ အခုကျနော့် မှတ်ပုံတင်၊ ဘွဲ့လတ်မှတ်တို့က နာမည်ပေါက်က "ဇင်မျိုးနိုင်" ပါတဲ့ဗျာ။ သို့ပေမင့် တစ်ချို့ တစ်ချို့သော ကောင်မလေးတွေ ကဖြင့် ကျောင်းနာမည်ကို ခေါ်ကြပါဘူးဗျာ။ "ချစ်ကို၊ ချစ်ကို" လို့သာ ဆက်၍ ခေါ်ကြပါတယ်။ အော်… တစ်မျိုးကြီး မတွေးကြပါနဲ့လေ။ မိုင်းဆတ် (Mindset) က လေးငါးနှစ်လောက် "ချစ်ကို" စွဲခေါ်လာခဲ့ ကြတော့ နောက်အမည်တစ်ခုကို ပြောင်းခေါ်ဖို့ အဆင်သင့် မဖြစ်ကြသေးတာလို့ ယူဆပါတယ်လေ။

နောက်… ဆယ်တန်းအောင်လို့ ရန်ကုန်ရောက်တော့ နာမည်တစ်မျိုး ရပြန်ရော။ နေရာပြောင်းပြီ မလား။ ကျတော့် အတွက်တော့ နေရာပြောင်းရင် ဘဝ ပြောင်း၊မပြောင်းတော့ မသေချာဘူး။ သေချာတာက နာမည်ပြောင်းကို ပြောင်းရမယ်။ ဒါက (၂၅) နှစ်တာကာလ ဘဝအတွေ့အကြုံ၊ ယုံပါဗျာ။ ကဲ သည်တော့လည်း ပြောင်းလဲချိန်တန်ပြီး ပြောင်းလိုက်ကြစို့။ ဘယ်လိုတဲ့လဲ။ ရန်ကုန် စစရောက်တော့ ဘုန်းကြီးကျောင်း တစ်ကျောင်းမှာ နေရတယ်။ ဘုန်းကြီးကျောင်းသား လုပ်တယ်။ ဆွမ်းချိုင့်ဆွဲ၊ ဆွမ်းဟင်းချက်၊ ပန်းကန်ဆေးပေါ့ဗျာ။

သည်မှာ တစ်ခုထည့်ပြောခဲ့ချင်သေးတယ်။ ဒါက ဘဝသင်ခန်းစာ။ လူငယ်တွေ အဓိကမှတ်။ "ဘယ်လောက်ပဲ သေးဖွဲလွယ်ကူတဲ့ အလုပ်ဖြစ်ပါစေ မလုပ်ဖူးရင် မလုပ်တတ်ဘူး။ လုပ်တတ်တယ်ပင် ထားပါဦး သေသပ်မူ၊ စည်းကမ်း ကျနမူ မတူစေရဘူး။ သည်တော့ ဘယ်လောက်ပဲ သေးနုပ်တဲ့ အလုပ်ဖြစ်ပါစေ လွယ်ကူတယ် အမှတ်နဲ့ လျစ်လှူမရှု မိပါစေနှင့်"။ အဲ့သည့် ဘုန်းကြီးကျောင်းမှာက အလုပ်အကိုင်ကို အစွဲပြုပြီး နာမည်ပေးတဲ့ အလေ့အထ တစ်ခုရှိတယ်။ ပညာရေးတက္ကသိုလ် တတ်နေတဲ့ သူဆို "ကျောင်းဆရာ"။ ဗိုလ်လောင်းဖြေမယ့် သူဆို "ဗိုလ်ကြီး"။ ရေကြောင်းတက္ကသိုလ် တတ်နေတဲ့သူဆို "ရေကြောင်း" ပေါ့ဗျာ။

အဲ့သည်မှာ ကိုယ့်အလှည့်ကျတော့ ခက်ပြီ ကိုယ်က ဘယ်ကျောင်းမှလည်း ရေရေရာရာ မတတ်ရသေး။ ဘယ်အလုပ်အကိုင်မှလည်း ရေရေရာရာမရှိဆိုတော့ နာမည်ပေးဖို့က ခက်ပြီ။ သို့ပေမင့် အစဉ်အလာလေးကိုလည်း မဖျက်ချင် ဖြစ်ပုံရတယ်။ တစ်ယောက်နဲ့ တစ်ယောက် ကြိတ်ပြီး စဉ်းစားနေပုံရတယ်။ ဖြစ်ချင်တော့ ကိုယ့်ကလည်း အဲ့သည့် အရွယ်က အတော်ဖြောင့်တဲ့ အရွယ်ဆိုတော့ ကိုယ့်ကို မနာလိုသူ တစ်ယောက်က ဘယ်လိုစိတ်ကူး ရတယ်မသိ အဲ့သည့်တုန်းက နာမည်ကြီးနေတဲ့ လူရွှင်တော် အမည် လာခေါ်ပါလေရောဗျာ။ ဘယ်သူလဲ ဟလား။ သိကြတယ် မလား။ မွန်လူမျိုး။ စကားဝဲဝဲ ပြီးတော့ ဝက်ကိုယ်လုံး မျောက်မျက်နှာ နဲ့လေ။ "ဝက်မ" တဲ့ဗျာ။ သည်နာမည်ဟာ ဘယ်လောက် တွင်ကျယ်သွားသလဲ ဆိုရင် ကျောင်းတိုင် ဆရာတော် ကိုယ်တိုင်ကတောင် အောင်အောင်မြင်မြင် သမုတ်တဲ့ အထိပါပဲ။

နောက်ပြီးတော့ ဆေးခန်းတစ်ခုမှာ အလုပ်ရတယ်။ အဲသည်မှာလည်း နာမည်တစ်ခု ထပ်ရပြန်တယ်။ ဒါကတော့ အဓိက အကြောင်းအရာ ဖြစ်နေလို့ အောဒိယန့် ပါတီစီပေးရှန်း တန်ပို မြင့်တဲ့ အနေနဲ့ နောက်ဆုံးမှ ဖော်ပြရမယ်။ ပြီးတော့ ဆက်သွားရရင် ဧရာဝတီဘဏ်မှာ အလုပ်ရတော့ ဘဏ်သင်တန်းမှာ ကျနော်က အိပ်စကတ်တစ်ကော်မတီလုပ်တယ်။ EC ပေါ့ဗျာ။ သည်တော့ ကျနော့် အပတ်စဉ်က လူတွေဆိုရင် EC လို့ပါ အခုထိ သမုတ်ကြတယ်။ နာမည်အရင်းတောင် မသိပါဘူးဗျာ။

သည်ကနေ ဆက်သွားတော့ Super Eagles Football Club မှာ ဘောလုံးကန်တယ်။ ကျနော်က ကျွဲကော်ကိုင်း မျက်မှန်ကြီးနဲ့ ဆိုတော့ ကြံကြီးစီရာဗျာ ကျနော့်ကို ကောလိပ်ဂျင်နေဝင်း လို့ သမုတ်ကြ ပြန်တယ်။ အဲ့သည်မှာ ကျနော်ဟာ ကောလိပ်ဂျင်နေဝင်း လူဝင်စား ဖြစ်ရပြန်တယ်။ ဟောဒီမှာဗျာ ကျနော် အသင်းကနေ ထွက်တော့ နုတ်ထွက်စာ တင်ပါတယ်။

" သို့…

အသင်း၏ ချစ်ခင်လေးစား ရပါသော အုပ်ချုပ်သူ၊ နည်းပြကြီး နှင့် အသင်းသားများ အားလုံး။

ကိစ္စ။  ။ အသင်းသားအဖြစ်မှ နုတ်ထွက်ခွင့် တောင်းခံခြင်း။

အကြောင်းအရာ။  ။ ကျွုန်ုပ်သည် မိမိ၏ ကိုယ်ရေး ကိုယ်တာ အကြပ်အတည်းများကြောင့် အသင်း၏ လေ့ကျင့်ရေး အစီအစဉ်များ၊ ပြိုင်ပွဲဝင်ခြင်း အစီအစဉ်များကို ပါဝင်ဆင်နွဲရန် အခက်အခဲများ ရှိလာပါသဖြင့် အသင်းသားအဖြစ်မှ နုတ်ထွက်ခွင့် ပြုပါရန် လေးစားစွာ ပန်ကြားအပ်ပါသည်။ ယခုလို နုတ်ထွက်ရခြင်းသည် မိမိ၏ တစ်သီးပုဂ္ဂလ အခြေအနေမပေးမူများ ကြောင့်သာ မိမိဆန္ဒအလျောက် နုတ်ထွက်ခွင့် တောင်းခံရခြင်း ဖြစ်ပါသည်။ အသင်း၏ စည်းမျဉ်း စည်းကမ်း ဥပဒေများ အပေါ်တွင် အခန့်မသင့်မူ တစ်စုံတစ်ရာမျှ မရှိပါကြောင်း ထပ်ဆင့်ဝန်ခံအပ်ပါသည်။ အသင်းနှင့် အတူတကွ ရှိစဉ် ချစ်ချစ်ခင်ခင် ရှိကြသော အသင်းသားများ အားလုံးကိုလည်း အနူးအညွှတ် တောင်းပန်အပ်ပါသည်။ မိမိ၏ ကိုယ်ရေးကိုယ်တာ အခြေအနေများကြောင့် အသင်းသားအဖြစ်မှ နုတ်ထွက်ခွင့် တောင်းခံခြင်းအား နားလည်ခွင့်လွှတ် ပေးစေလိုကြောင်း အနူးအညွှတ် တောင်းပန်အပ်ပါသည်။ မိမိအနေဖြင့် အသင်းသားအဖြစ်မှ နုတ်ထွက်ပြီးသော်လည်း အသင်း၏ အမာခံ ပရိတ်သတ် တစ်ဦး အနေဖြင့် အသင်းအား ဆက်လက်ထောက်ခံ အားပေးနေမည် ဖြစ်ပါသည်။

မှတ်ချက်။ ။ အုပ်ချုပ်သူများ အနေဖြင့် အသင်းသား အဖြစ်မှ တရားဝင် နုတ်ထွက်ခွင့် ပြုပေးသည်နှင့် သုံးရက်အတွင်း အသင်းမှ ပံ့ပိုးကူညီပေးထားပါသော ပစ္စည်းများအား ပြန်လည် ပေးအပ်မည် ဖြစ်ပါသည်။ Super Eagles အောင်မြင်ပါစေကြောင်း ဆုမွန်ကောင်း တောင်းပေးပါသည်။

ခင်ဗျားတို့ ခေါ်တဲ့ "ကောလိပ်ဂျင် နေဝင်း" ပေါ့ဗျာ…"

သည်လို ထွက်စာတင်တော့ တစ်ချို့အသင်းဖော်တွေက "ဟောဗျာ ကော်လိပ်ဂျင်" တို့များ ထွက်စာတင်တာတောင် လွမ်းစရာလေး ဖြစ်အောင် ရေးသွားသဗျား" တဲ့။ တကယ်က ဘာလို့ထွက်ရသလဲ ဆိုရင် နောင်လာမယ့် ဧပြီလကျရင် လှိုင် နဲ့ ဇာတ်ပေါင်းခန်း ဖွင့်ရတော့မှာမို့ ထွက်လိုက်တာပါပဲ။

ပြောချင်တာ ခုမှလာပါပြီ။ စောစောက ချန်ခဲ့တဲ့ နေရာဖြစ်တဲ့ ဆေးခန်းတစ်ခုမှာ ရတဲ့ အမည်။ တကယ်တော့ အဲ့သည်နေရာက ကျနော့်နာမည်ကို "ချစ်ကို" လို့ပဲ သိကြပါတယ်။ သို့ပေမင့် ကျတော့် ပါရမီ အထုံကိုက နေရာပြောင်းရင် ဘဝသာ မပြောင်းရင် နေမယ် နာမည်တော့ ပြောင်းကို ပြောင်းရမယ် ဆိုတဲ့ ဘဝပါရမီ ရှိထားတယ် မလား။ သည်တော့ ပြောင်းဖို့ ကံဖန်လာတယ်ပေါ့။ ဘယ်လိုပြောင်းလဲ ကြည့်လေ။ လူတွေဟာ စနောက်ပြီးတော့ နာမည်တွေကို ပြောင်းပြန်လှန်ပြီး ခေါ်ကြတယ် မလား။ ဥပမာဗျာ "တွတ်ပီ" ဆိုရင် "တီပွတ်"၊ "သန်းပိုင်" ဆိုရင် "တိုင်ပန်း"၊ "ကြည်လင်း" ဆိုရင် "ကျင်းလီ" တရုတ်နာမည်လိုလို ဘာလိုလိုတွေ ဖြစ်ကုန်ရော။

ကျနော့်ကျတော့ ကြည့်လေ။ သူတို့သိတဲ့ "ချစ်ကို"ကို ပြောင်းပြန်လုပ်တော့ "ချိုကစ်" ဒါက ပုံမှန်။ ဒါက ရိုးလွန်းတယ်။ ကျနော့်ကျတော့ သည်လောက်နဲ့ မပြီးဘူး။ အနှီ ပြောင်းပြန်လှန်လို့ ရတဲ့ အမည်ကိုမှ အဖျားစွတ်ခေါ်တယ်လေ။ "ချိုကစ်" ကို "ချိုကြီး" လို့ခေါ်တယ်ပေါ့။ "ကြီး"ဆိုတာကို ဘာလို့ တပ်သလဲ ဆိုတော့ ဥပမာဆိုပါတော့ "ကိုသောင်းခိုင်" ဆို "ခိုင်ကြီး"၊ "ဇင်မျိုးနိုင်"ဆို "နိုင်ကြီး"၊ "ကောလိပ်ဂျင်" ဆို "ဂျင်ကြီး" လို့ ခေါ်သလိုပဲ။ ကျနော့် ရဲ့ ပြောင်းပြန်နာမည် "ချိုကစ်" ဆိုတာကို "ကြီး" ထည့်ပြီး "ချိုကြီး" လုပ်လိုက်ကြတော်မူတာပါပဲ။ သည်လောက်နဲ့ ပြီးမသွားသေးဘူး။ အဲ့သည့် "ချိုကြီး" ကို ထပ်ပြီး ပြောင်းပြန် လှန်ကြတော်မူတဲ့ အခါမှာတော့ ကျနော့် နာမည်ဟာ "ချီးယို" ဖြစ်သွားတော့တာပါပဲ။    ။

မောင်ကရုဏာ(ကျောက်ဆောင်စမ်း)



(၁၆) "ဖခင်လောင်းကြီး ကျနော်…(၁)"

အစကတော့ ရိုးရိုးပဲ မွေးဖို့ လှိုင်နှင့် ကျနော် တိုင်ပင် ထားကြသည်။ ကိုယ်ဝန်အပ်ထားသည့် ဆရာဝန်ကြီး ကလည်း ကလေးအနေအထား ကောင်းပါသည် မှန်ပါသည် ဆိုသဖြင့် ဗိုက်နာမည့် ရက်ကို ထိုင်စောင့် ခဲ့ကြသည်။

Due Date မရောက်ခင် တစ်ရက်အလို အထိ အထဲက သားတော်မောင် သရေစည်သူမောင်မောင် ခမျာက ဘာဟန်ရေးမျှ မပြလေတော့ OG ထံ သွားပြရသည်။ OG က ချက်ခြင်း Ultrasound ရိုက်ဖို့ Command ပေးသည်။ ချက်ခြင်းပဲ Ultrasound Result ကို သူ့လူနာတွေ မရှိတော့ပေမင့် မပြန်ပဲ စောင့်ကြည့်ပေးသည်။ Associate Professor ဒေါက်တာ လဲ့လဲ့ဝင်း ဖြစ်ပါသည်။ အလွန်မတန် ကျေးဇူးတင်စရာ ကောင်းပါသည်။

Ultrasound Result ရတော့ ဆရာဝန်ကြီး သွားပြသည်။ "သမီးရေ သားအိမ်က လုံးဝ မပွင့်ဘူး ဖြစ်နေတယ် သည်တော့ နက်ဖြန် တစ်ရက် စောင့်ကြည့်ပြီး January (5) ရက်နေ့ ခွဲမွေးကြစို့။ အကယ်၍ နက်ဖြန်ခါ ဗိုက်နာလာလို့ ထွက်ချင်သပ ဆိုလည်း ထွက်ပေါ့ကွယ်" သည်တော့ ဘာပြောရမည်နည်း။ "ဟုတ်ကဲ့ပါ မမ အဆင်ပြေသလိုပဲ စီမံခန့်ခွဲပါ" ပေါ့။

သည်တော့ လှိုင့်ကို ခေါ်ပြီး လွတ်လပ်ရေးနေ့ ညနေ (၄) နာရီမှာ အနောက်ပိုင်း ဆေးရုံတွင် Admission လုပ်လိုက်ကြသည်။ အခပေးခန်း အမှတ်ခြောက် တွင် ခုတင်ရသည်။ အခပေးခန်းဆိုပေမင့် လူနာကုတင် ခြောက်ခုနှင့် ခြောက်ယောက်ခန်း ဖြစ်သည်။ ခြောက်ယောက်ခန်း ဆိုပေမင့် အလုံပိတ် အခန်း အဲယားကွန်း မရတော့ အတော်လေး ပူသည်။ သို့သော် ယျေဘုယျအားဖြင့် အဆင်ပြေပါသည်။ ပူတာတစ်ခုအတွက်နဲ့ အဆင်မပြေဟု သတ်မှတ်ရလျင်လည်း မမျှတရာ ကျမည်။

ညနေ ခြောက်နာရီ ထိုးတော့ လူနာတစ်ယောက်ကို အမျိုးသမီး လူနာစောင့် တစ်ယောက်သာ ချန်၍ ထမင်းပို့သူတွေ အခြား အမျိုးသား လူနာစောင့် တွေ အကုန်မောင်းထုက်သည်။ သည်လိုနဲ့ပဲ သည်ကောင်ကတော့ ပြန်လိမ့်လာခဲ့ရသည်။

ခွဲမည့်နေ့ နံနက် (5) ရက်နေ့…

ခွဲမည့်နေ့ ရောက်တော့ ကျတော်တို့ အစောကြီး ဆေးရုံရောက်သွားပါသည်။ သို့သော် လူနာဆောင်ထဲ ဝင်ခွင့်မရကြ။ ချန်ခဲ့သည့် အမျိုးသမီး လူနာစောင့် သည်ပင်လျင် မောင်းထုက်ခံ ထိထားသည်။ ဆရာဝန်ကြီး Round လှည့်နေသည် တဲ့။ ဟုတ်ပါသည် ဆရာဝန် Round လှည့်လျင် OG Ward မှာ အမျိုးသား ဝေးလေစွ၊ အမျိုးသမီး လူနာစောင့် ပင်လျင် အပြင်ထွက်ပေးရသည်။ OG ဆရာဝန်ကြီး တစ်ယောက် ဟာသပြောတာ ကြားဖူးသည်။ သူ့အမည် ဒေါက်တာ ကျော်ဝင်းတဲ့ ယခင်ကတော့ မြန်မာနိုင်ငံ ဆရာဝန် အသင်းမှာ ဥက္ကဌ ဖြစ်သည်။ သူ OG Ward မှာ Round လှည့်တော့မည် ဆိုလျှင် လူနာစောင့်တွေ အကုန် အပြင်ထုက် ဝန်ထမ်းတစ်ဦးက ရှေ့ပြေး အနေနဲ့ Ward ထဲ လှည့်အော်ရသည်။ သူအော်ပုံက သည်လိုပါ "ဒေါက်တာ ကျော်ဝင်း Round လှည့်မယ် လူနာတွေ အားလုံး ပက်လတ်လှန်၊ ဒူးထောင်၊ ပေါင်ကား ထားမယ်" သည်လိုပါ။ ဒေါက်တာ ကျော်ဝင်း လာတာနဲ့ လိုအပ်တဲ့ နေရာကို အဆင့်သင့် ကြည့်ရှုနိုင်ဖို့ ဖြစ်မည်။ ယခုလည်း ထိုနည်း နှင်နှင်ပါပဲ။

ဆရာဝန်ကြီး Ruond လှည့်ပြီးတော့ 10 နာရီ ကျော်ပါပြီ။ ကျနော်တို့ကတော့ ဆေးရုံအောက်မှာ ပါလာတဲ့ ဖျာကလေး ခင်းပြီး ငုတ်တုတ်။ ကိုယ့်လူနာ ဘယ်လို ရှိစ ဆိုတာလည်း မသိရ။ ဖုန်းဆက်တော့လည်း မကိုင်။ လေး ငါး ခါခေါ်လည်း မကိုင် အထဲလည်း ဝင်လို့မရ။ ရော် ခက်ပြီ။ ခွဲခန်းများ ဝင်နေပြီလားဟဲ့ ဆိုပြီး ခွဲခန်းရှေ့ ပြေးပြေး စနည်းနာ ရတာ ဘယ်နှခေါက်မှန်း မသိတော့။ အိမ်း ခက်ခပြီ။ ခဏနေမှ ဒေါ်ရွှေလှိုင်ဆီက ဖုန်းဝင်လာသည်။ သူ့ဖုန်းနဲ့ မဟုတ်။ တခြားလူဖုန်း ငှါးဆက်ခြင်း ဖြစ်သည်။ မွေးခန်းထဲ ရောက်နေသည် တဲ့။ မွေးခန်းဆိုတာ ခွဲခန်းဝင်မည့် လူနာတွေ သန့်ရှင်းရေး လုပ်ရသည့် အခန်း ဖြစ်သည်။

ဖုန်းအဆက်အသွယ်လေး ရတော့ မဆိုးဘူး ဖြစ်သွားသည်။ ခဏနေရင် ခွဲခန်း ဝင်ရတော့မယ် တဲ့။ ရော သည်လို ဆိုတော့ဖြင့် ခွဲခန်းရှေ့က သွားစောင့် နေရတော့မည်။ ဟုတ်ပါသည် မကြာပါဘူး ဆယ့်တစ်နာရီ လောက်မှာ ထော်လီဖြင့် လူနာတစ်ယောက်ကို တွန်းလာသည်။ ဟုတ်ပါသော်ကော။ ကျနော့် ဇနီး ဒေါ်ရွှေလှိုင်မှ ဒေါ်ရွှေလှိုင် အစစ်။ ရာဇဝင်မှာ စာတင်ကြသည့် ကိန္နရီ ကိန္နရာ အလွမ်းထက် ပိုမည်ထင်သည်။ ကျနော် ပြေးပြီး သူ့မျက်နှာနား ကနေ ထော်လီကိုင်ပြီး ခွဲခန်းရှေ့ ထိလိုက်လာသည်။ သူကတော့ မျက်လုံးတွေ မှိတ်ထားသည်။ ကျနော် ဘေးမှာ ရောက်နေသည်ကိုပင် သတိမထားမိလောက်ပေ။ ကိုရီးယား ကားတွေ ထဲကလို တေ့လွဲမဟုတ် ထိလွဲဖြစ်သည်။ လူခြင်း ထိနေပါလျက် လွဲနေလို့ ဖြစ်သည်။ ခဏနေတော့ သူ့ကို ခေါ်ရသည် "အဆင်ပြေလား၊ စိတ်ပူနေလား၊ စိတ်ကိုငြိမ်အောင် ထိန်း အားလုံး အဆင်ပြေသွားမှာပါ နော်" လှိုင်ကတော့ မေးစေ့တွေ တစ်ဆက်ဆက် တုန်ပြီး ဖြေရှာသည်။ ဘာတွေ ဖြေမှန်းတော့ မသိ။ သူကိုယ်တိုင်လည်း သိမည် မဟုတ်ပေ။

ခင်ပွန်းတစ်ယောက် အနေနဲ့ ခွဲစိတ်ခန်း ဝင်မည့် ဇနီးတစ်ယောက်ကို နှစ်သိမ့်မူ ပေးချိန် တစ်မိနစ် သာသာပဲ ရသည်။ သို့ပေမင့် နှစ်သိမ့်သည် ဆိုသော အလုပ်သည် အလွန်မတန် လွယ်သော အလုပ်ဖြစ်သည်။ တကယ်တမ်း ရင်ဆိုင်ရသူ အဖို့ မလွယ်ရေးချ မလွယ်။ စိတ်တွင် ဂယက်တွေ ထနေသည်။ ဘာတွေမှန်းကို မသိတော့။ ထိုအလွယ်ကူဆုံး အလုပ်ဆိုသည့် နှစ်သိမ့်သည့် အလုပ်ကိုပင် ကျတော် ဖြောင့်ဖြောင့် တန်းတန်း မလုပ်နိုင်။ ကျတော့် စိတ်တွေလည်း ဂယက်ထနေပါသည်။

ဆယ့်တစ်နာရီ တိတိတွင် လှိုင် ခွဲခန်း ဝင်သွားပါသည်။ အထဲက လှိုင်မပြောနှင့် အပြင်က ကျနော်စိတ်တွေကို ကျနော် စေ့စေ့ကြီးကို ကြည့်ပစ်လိုက်သည်။ ဂယက်ထနေသော စိတ်ကို ဖြစ်သည်။ "ဘာဖြစ်နေသလဲ ငါ့စိတ်တွေ ဘာဖြစ်နေသလဲ၊ စိတ်ပူပန်ခြင်း ဆိုတာ ဒါလား၊ သောက ဆိုတာရော ဒါလား" သည်အကြောင်းတွေကို လေ့လာခွင့် ရသည်။ ထိန်းချုပ်ခွင့် ရသည်။ တစ်ချို့စက္ကန့်တွေမှာ တည်ငြိမ်လိုက် တစ်ချို့ စက္ကန့်တွေမှာ ဂယက်ထလိုက်နှင့်ပင် ခွဲခန်းရှေ့မှာ အော်သံ တစ်ခု ကြားရသည်။ တကယ်တော့ ခွဲခန်း ရှေ့က မိနစ်မခြား အော်နေတာပါပဲ။ သို့သော် ယခု အော်သံလောက် ကျနော့်စိတ်ကို ဂယက်ထသွားစေ နိုင်စွမ်း မရှိခြင်း ဖြစ်သည်။

"နန်းဖြိုးဖြိုးလှိုင် လူနာစောင့် ရှိလား"

ဆူညံနေသော်လည်း အသံက အလွန်းမတန် ရှင်းပါသည်။ နှစ်ခါ ပြန်မေးစရာမလို။ ကျတော် အရှုးတစ်ပိုင်း ပြေးလွှား သွားသည်။

"ကျတော်ပါ ခမျာ ကျတော်ပါ"

"ကလေး သွေးစစ်ရမယ်နော် အောက်က LAB မှာ သည်ပုလင်းတွေ သွားပေးပေးပါ ပြီးရင် သည်စာအုပ် ပြန်ယူလာပေး"

"ဟုတ်ကဲ့ပါ ခင်မျာ။ ဟုတ်ကဲ့ပါ"

အဲ့သည်မှာ အပေါ် နှစ်လွှာကနေ အော်မြေညီထပ် အဆင်း လှေကားပေါ်မှာ စဉ်းစားခန်း ဝင်ပြီး စိတ်တွေ ဂယက် ဆက်တိုက် ထသည်။ ကျနော် ဂယက် ထပုံက ဟောသည်လိုတွေ…

"အော် စစ်ဆိုလည်း စစ်ပေါ့။ သို့သော် စောစောက သွေးပုလင်းတွေ လာပေးတဲ့ ဆရာဝန်လေးက ဘာလို့ အသံတွေ တုန်နေရသနည်း။ ငါပဲ နားမကောင်းလို့ လား။ သည်မွေးခါစ ကလေးလေးက ဘာအတွက်များ သွေးစစ်စရာ လိုပါသနည်း"

လှေကားပေါ်မှာ တွေးလိုက်တဲ့ အတွေးတွေက သောင်းခြောက်ထောင် ဘာမှ ရေရေ ရာရာ မရှိ။ ဘယ်လိုရောက်မှန်း မသိ Lab ရှေ့ ရောက်သွားသည်။ Lab က Reg လုပ်သည်။ သွေးပုလင်းတွေ လက်ခံထားလိုက်သည်။ ပြီးတော့ စက်ရုပ် ခန္ဓာကိုယ်နဲ့ အပေါ် ပြန်တတ်မည် အလုပ် နောက်ပြန်လှည့်ပြီး စိတ်ထဲမှာ မရှင်း မရှင်း ဖြစ်နေတာလေးတော့ မေးချင်သည်။

"ဆရာမ သည်လို သွေးစစ်တာက ကလေးတိုင်း စစ်တာပါလား ခင်မျာ"

သူကတော့ အဖြေကို တန်းခနဲ ဖြေတာပါပဲ။ ကျန်ာကတော့ သူ့အဖြေကို ကြားလည်း မကြားဝံ့ ကြားလည်း ကြားချင် နားနဲ့ မနာ ဖဝါးနဲ့သာ နာလိုက်ပါသည်။

"ဟုတ်တယ်လေ ကလေးတိုင် စစ်တာ သွေးဖေါက်တာ မဟုတ်ဘူးလေ ကလေး ချက်တိုင်က သွေးကို ယူတာ"

ကျတော် သေသေချာချာကြီးကို မှတ်မိပါသည်။ ထိုစကား ကြားအပြီး ကျတော့်ဘဝတွင် အရှည်ဆုံး သက်ပြင်းကြီး တစ်ခု မှုတ်ထုက်လိုက်ပါသည်။ မှတ်မိသေးသည် ဒုတိယထပ် ခွဲခန်းရှေ့ ရောက်ခါမှ ထိုသက်ပြင်း အဆုံးသတ်သွားသည်။

သည်လိုနဲ့ ခွဲခန်းရှေ့မှာ ငါးမိနစ်လောက် တောင်လျောက်မြောက်လျောက် လုပ်နေလိုက်သည်။ တောင်လျောက် မြောက်လျောက်ဆိုတာဟာ တစ်နည်းအားဖြင့် စိတ်ဂဏှာ မငြိမ်မူကို ဖုံးဖိဖို့ အတွက် ဖြစ်ပါသည်။ တစ်နေရာတည်းတွင် ကြိုးနဲ့ တုပ်ထားပြီး ငြိမ်ငြိမ် ထိုင်ခိုင်းထားလည်း ဒူးကလေးတော့ ထိုအချိန်မှာ လှုပ်နေပေလိမ့်မည်။ ခဏနေတော့ တန်ပိုမြင့်နေတဲ့ ကျနော့်စိတ်ကို အမြင့်ဆုံး ရောက်အောင် ဆွဲတင်မည့် အသံတစ်ခု နားထဲ ခွင်းထွက်လာပြန်သည်။

"နန်းဖြိုးဖြိုးလှိုင် အိမ်က ရှိလား"

ကျတော် ပြေးးရပြန်ပြီ မြတ်စွာ့ဘုရား။

"ရှိပါတယ် ခင်မျာ ရှိပါတယ် ခင်မျာ့"

" (11:28) မိနစ်မှာ သားယောက်ကျားလေး မွေးတယ်နော်။ သည်အထုပ်ကလေးကို ရှေ့က လင်းရောင်ခြည် Lab မှာ သွားပို့ရမယ်။ အဖြေရရင် ဆရာဝန်ကြီး ချက်ခြင်း ပြန်ကြည့်မယ်" သည်လိုပါ။

သည်မှာလည်း ကျနော် ပြေးရပြန်ပါပြီ။ ကားလမ်းကူးတာ ကားမတိုက်အောင် မနည်း စိတ်ကို ထိန်းပြီး ကူးရသည်။

"အမယ်မင်း ဆရာရယ် သားယောက်ကျားလေး မွေးတယ်ပြောပြီး လက်ထဲ သားကလေး လာပေးရမယ့်ဟာ ဘယ့်နှယ့် ဘာမှန်း မသိတဲ့ လက်သီးဆုပ် သာသာလောက် ရှိတဲ့ ရေထုပ်လိုလို ဘာလိုလို အထုပ်ကြီး ဓါတ်ခွဲခန်း ပို့ခိုင်း နေပြန်ပြီဟဲ့" အတွေးပေါင်းစုံဖြင့် ဓါတ်ခွဲခန်း သွားပို့လိုက်ရသည်။ အဖြေက တစ်ပတ်ကြာမည်တဲ့။

အမောတစ်ကောနဲ့ ခွဲစိတ်ခန်းရှေ့ ပြန်ရောက်တော့ လပြည့်ဝန်းကြီး နဲ့ တူတဲ့ ဖေဖေ့သားကလေးဟာ သူ့ဖွါးဖွါး လက်ထဲမယ် မိန်းစက် နေပါပြီ။

ဖေဖေ့စိတ်တွေ… ဂယက်ထနေသော ဖေဖေ့ စိတ်တွေသည် ချက်ခြင်း ပုံမှန် အနေအထားသို့ ပြန်ရောက် လာရသည်။ သို့သော်… နောက်ထပ် နောက်ထပ် ဂယက်ထမူတွေ ရှိပါသေးသည်။



(၁၇) "ဖခင်လောင်းကြီး ကျနော်… အပိုင်း(၂)"

အပိုင်း(၂) ကိုဖော်ပြမည်ဟု ဆိုခဲ့သည့်အတိုင်း ယခု ဖော်ပြပါတော့မည်။ ယမန်နေ့က ဆိုခဲ့သည့်အတိုင်း ဂယက် ထမူတွေသည် ထိုမျှဖြင့် အဆုံး မသတ်သွားချေ။

မည်သို့ဆိုစေ စိတ်ဂယက်တွေ ထပြီး အမောတစ်ကောနှင့် ပြေးတတ်လာသည့် ကျနော့်ကို သားလေး၏ မျက်နှာက ရင်ကို အေးချမ်းမူ အပြည့် ပေးနိုင်ပါသည်။ သို့သော် သားကလေးတော့ ထွက်လာပါပြီ။ လူကြီး ကျန်သေးသည် ခွဲခန်းထဲမှာ လှိုင် ကျန်သေး သည်လေ။ ကျနော့် လှိုင် ကျန်သေးသည်။ ခုချိန်ဆို ခွဲခန်းထဲမယ် ဗိုက်ပွင့်ကြီးနှင့် ပင်ရှိနေဦးမည်။ သူ့ခမျာ ဘယ်လောက်တောင် စိတ်ဂယက် ထနေပေလိမ့်မည်နည်း။ သူခံစားရသည့် စိတ်ခံစားမူကို ကျနော် မည်ကဲ့သို့မျှ မမှန်းဆနိုင်။ စကားလုံးဖြင့်လည်း ရေးပြလို့ မရနိုင်။

ဒါပဲဖြစ်သည်။ အမျိုးသမီးထု တစ်ရပ်လုံးကို အမျိုးသားထုက ဘယ်သောအခါမှ ရင်ပေါင် မတန်းနိုင်သော အရာဟု ဆိုချင်သည်။ မှန်ပါသည်။ အမျိုးသားတွေဟာ မည်သည့် တီထွင်မူ၊ ကြိုးပမ်းမူတွေမယ် ဘယ်လိုပင် အစွမ်းပြနေစေဦးတော့ ရင်သွေးတစ်ယောက်ကို အစမှသည် အဆုံးတိုင် မိမိကိုယ်ကို တာဝန်ယူမူ၊ တာဝန်ခံမူ အပြည့်ဖြင့် လူ့လောက ဘောင်ထဲ သုဿန် မျက်စောင်းထိုး၍ တစ်မျိုး၊ ကိုယ်ခန္ဓာ အလှီးအဖြတ်ခံ၍ တစ်ဖုံ အနစ်နာခံ ကိုယ်ကျိုးစွန့်နိုင်သည့် အလုပ် အမျိုးသားတွေ ဘယ်သော အခါမှ လုပ်ခွင့် ရကြမည် မဟုတ်ချေ။ ဒါသည်ပင်လျှင် အမျိုးသမီးထုကြီး တစ်ရပ်လုံး အတွက် သဘာဝက ပေးအပ်ထားသော မဟာကြိုးပမ်းခွင့်ကြီး ဖြစ်သည်။ I really appreciate & respect Darling "Hlaing".

ပြောစရာတွေများတော့ နည်းနည်း တိုတိုနှင့် လိုရင်း သွားရတော့မည်။ ခဏနေတော့ ခွဲခန်းထဲကနေ ထော်လီကြီးနှင့် လှိုင်ထွက်လာပါသည်။ လှိုင့်ကို ခွဲခန်းသုံး ထော်လီပေါ်ကနေ Ward သုံး ထော်လီပေါ် ဝိုင်းမပြီး ပြောင်းရသည်။ ပြီးတော့ သူ့ရဲ့ မောပန်းနွမ်းနယ်မူတွေကို ဖြေသိမ့်ဖို့ သားလေး မျက်နှာကလေး သူမြင်ရလောက်တဲ့ အနေအထားကနေ အခန်းသို့ သွားရာ လမ်းတစ်လျောက် မြှောက်ပြရသည်။

"သက်သာလား ဟင်၊ အဆင်ပြေလား"

ကျနော့်အမေး သိသိကြီးနှင့် မေးခြင်း ဖြစ်သည်။ လှိုင်က ခေါင်းကလေး နှစ်ချက် ဆင့်ပြီး ညင်သာစွာ ငြိမ့်ပြသည်။ သိတာပေါ့ လှိုင်ရယ်။ သည်အချိန်ဘယ် နာဦးမလဲ။ ခန္ဓာကိုယ် အောက်ပိုင်း တစ်ခုလုံးက ထံဆေးထိုးထားခြင်းကြောင့် ထုံးဆေး မပြယ်သေးခင် အထိတော့ ဘာနာကျင် ခံစားမူမှ ရဦးမည် မဟုတ်ချေ။ ထုံဆေးပြယ်ရင် တော့…။

ညနေပိုင်း ရောက်တော့ ထုံဆေးပြယ်စ ပြုပါပြီ။ မိတ်ဆွေတို့ ဓါးရှဖူးကြတယ် မလားဗျာ။ ဒါလေး သည်ပင်လျင် အတော်အသင့် ခံစားရသေးသည်။ ယခုဟာက ခြောက်လက္မလောက် ဗိုက်ကိုခွဲပြီး အမွှေအနှောက်ခံထားရခြင်း ဖြစ်သည်။ သည်ခံစားမူကို ကိုယ်တိုင် ခံစားရသူလောက် သိနိုင်ရိုးလား။ စကားလုံး အဖြစ်ရော သည်ခံစားမူတွေကို ရေးပြလို့ ရနိုင်ပါ့မလား။ ထို့ကြောင့် မရေးတော့ပါ နာကျင်ခံစား ရသည်ဟုသာ ရိုးရိုးကလေး မှတ်ကြပါလေ။

ပြီးတော့ ခွဲခန်းထဲမယ် ဆရာဝန်ကြီးက "ခွဲမွေးတာ မှန်သွားသည်" ပြောသည့်ဟု လှိုင်က ဆိုသည်။ သားအိမ်ထဲမယ် လက်သီးဆုပ် သာသာရှိသည့် ရေအိပ်တစ်ခု တွေ့သည်ဟု ဆိုသည်။ ကျနော် ဓါတ်ခွဲခန်း သွားပို့ရတာ ဒါပဲ ဖြစ်မည်။ ဂယက်ထစရာ သည်ကိစ္စတစ်ခု ရှိသေးသည်။ အဖြေက မရသေး။ သို့သော် သိပ်တော့ စိတ်ပူစရာ မရှိလှ။ ခန္ဓာကိုယ်အတွက် မလိုအပ်တဲ့ အစိတ်အပိုင်း တစ်ခု ကိုယ်ခန္ဓာထဲက ထုက်ပစ်ပြီးလျင် အန္ဓရာယ် ကင်းပြီးဟု ယူဆနိုင်ပါသည်။ သို့အတွက်ကြောင့် အဖြေရပြီးလား တွင်တွင်မေးနေသည် လှိုင့်ကို သေသေချာချာ ရှင်းပြ ထားရသည်။

သားကလေးကတော့ အခြေအနေ ကောင်းပါသည်။ သို့သော်…။ ထို "သို့သော်" ဆိုသည့် စကားဆက်ကို မည်သူမှ ကြားချင် လိမ့်မည် မဟုတ်ချေ။ ကျနော် ကိုယ်တိုင်လည်း မပြောချင်ပါ။ သို့သော် မပြောမပြီး၊ မတီးလျင် မမြည်ပါ။ မိခင်နို့ ဝင်ပြီး နှစ်ရက်သုံးရက် လောက်ရှိလျှင် ကလေးအသားဝါတတ်တာ သဘာဝဖြစ်ပါသည်။ သို့သော် သားကလေးမှာ မွေးသည့်နေ့ မှ နောက်ရက်မှာ အသားဝါလာခဲ့သည်။ ခန္ဓာကိုယ် အပူချိန် မြင့်တတ်နေသည်။ နှလုံးခုန်နှုန်း မြန်နေသည်။ ဆီးသွားတော့ ဆီးက တော်တော်လေး ဝါသည်။ သို့သော် ဒါကို သဘာဝဟုသာ ယူဆ၍ ကိုယ်တိုင် ဘာမျှ မတတ်နိင်သည့် အတွက် အိမ်ပြန်လာရသည်။ ခြောက်နာရီထိုးပြီလေ။ ခြောက်နာရီ ဆိုလျင် မောင်းထုက်ပါပြီ သော်ကော။ လှိုင်ရယ် သားလေးရယ် လှိုင်အဒေါ် ရယ် ကျန်ရစ်ခဲ့သည်။

သားလေးက ထိုည တစ်ညလုံး ကောင်းကောင်း မအိပ်ပါ။ အသားကလည်း ပိုဝါလာသည်။ ဆီးဝါသည်။ မနက် လှိုင်ဆီဖုန်း ဆက်တော့ ကလေးဆောင်မှာ ကလေးဆရာဝန်ဖြင့် သွားပြသည်ဟု ဆိုသည်။ ပြီးတော့ သူတို့က ကလေးကို G6PD ရောဂါရှိသည်ဟု သံသယ ရှိနေသည်ဟု ဆိုသည်။ ထိုကြောင့် သေချာအောင် ကလေးသွေးကို စစ်ရမည်ဟု ဆိုသည်။

လှိုင်ဆီက သည်စကားကြားပြီး ကျနော် ခေါင်းကြီး လည်ထွက်သွားသည်။ မတ်တပ်ရပ်ကြီး ခဏသေသည်ဆိုတာ ဒါမျိုး ဖြစ်မည်။ လှိုင်ဆီက ရောဂါ အမည်ကို သေချာအောင် ပြန်မေး ရသည်။

"G6BD" တဲ့လား သားရယ်။

ကဲ သည်လိုဆိုတော့ ဘာမှန်း မသိတဲ့ G6BD ကို အင်တာနက် စာမျက်နှာတွေမှာ ရှာဖွေ ဖတ်ရှုရသည်။ "G6BD" ဘာလဲ။ ဘယ်လဲ" ပေါ့။ ပြီးမှ သက်ပြင်းကလေးတွေ ညင်ညင်သာသာ ချရသည်။ အားပါးတစ်ရတော့ မဟုတ်ချေ။

"G6BD" အကြောင်းကို အပိုင်း(၃) တွင် အကျယ်တစ်ဝင့် ရေးသား ဖော်ပြပေးသွားမည် ဖြစ်ပါသည်။ မိတ်ဆွေ အပေါင်း အသင်းများ G6BD မွေးရာပါ ချို့တဲ့ ရောဂါပိုး အတွက်နှင့် ဘာမှ ပူပန်သောက မရောက်စေဖို့ မေတ္တာရပ်ခံပါရစေ။

ကဲ… ဆယ်တစ်နာရီ ထိုးပြီဆိုတော့ လှိုင့်ကို နေ့လည်စာ သွားကျွေး ရဦးမည်။



(၁၈) "ရှေးဟောင်း နှောင်းဖြစ်…"

(၁)

ဓလေ့ဆိုသည်မှာ လူနေမူ အသိုက်အဝန်း တစ်ခု၏ နှစ်ကာလ ရှည်ကြာစွာ တွေးကြ၊ ကြံကြ၊ ကျင့်သုံး လိုက်နာခဲ့၊ ကျင့်သုံး လိုက်နာ လတ္တံ့သော အရာများ ဖြစ်သည်။

ကျွန်တော့်ဇာတိမြေ ကျောက်ဆောင်စမ်းရွာ၏ လူနေမူ ဓလေ့၊ စရိုက်နှင့် ထုံးတမ်း စဉ်လာများကို ဖောက်သည်ချပြဖို့ ကြိုးစား နေသည်မှာ ကြာပါပြီ။ သို့သော် ကိုယ့်ကိုကိုယ် အချက်အလတ် စေ့စုံအောင် အားထုက်လိုမူက ကန့်လန့်ခံ တားမြစ်သလို၊ အချိန်အခါ အခွင့်အရေး မပေး မူကလည်း အကောင်အထည် မဖော်နိုင်အောင် ကန့်လန့် ခံနေပေသည်။

သို့သော် သည်တစ်ခါတော့ အကောင်အထည် ဖော်ဖြစ်အောင် ဖော်လိုက် ရပေတော့မည်။ သို့ပေမင့် အချက်အလတ် သိပ်ပြည့်စုံနေလို့ မဟုတ်၊ ဖော်ပြချင်စိတ်ကို မမြိုသိပ်နိုင်၍သာ စာလုံးတွေအဖြစ် စားမြည်း သဘောမျှ ဖန်ဆင်း လိုက်မိခြင်း ဖြစ်သည်။

(၂)

ကျောက်ဆောင်စမ်းသား မှန်လျှင် အဆဲလေး တစ်ပိုင်းတစ်ဆနှင့် စကားပြောတတ်သည်။

ဆိုကြပါစို့။ အနှီရွာသား ကိုးဆယ်ရာခိုင်နှုန်းခန့် ရဲ့ အဓိက အသက်မွေးကြောင်းအလုပ်ဟာ တောင်ယာ စိုက်ပျိုးရေး ဖြစ်ပါသည်။ သို့ကလို ဆိုလျင် ရာသီဥတုနှင့် ဘယ်ပုံမှ လွတ်ကင်း၍ မရ။ သည်တော့ ရာသီဥတု အကြောင်း ပြောမယ် ဆိုပါစို့။

"ငါးရိုး မိုး လုပ်ပုံနဲ့ သည်နှစ် ငတ်ရချည်ရဲ့"

စိုက်ခါနီး ပျိုးခါနီး မိုးမရွာ သဖြင့် ညည်းကြ တွားကြပုံ ဖြစ်သည်။ ရိုးရိုးပြောလည်း ရပါသည်။ သို့သော် မပြော။ အဆဲကလေးနဲ့မှ လိုရင်း ရောက်သည်။ အားရ ပါးရ ရှိလှသည်။ အချင်းချင်း ပြောမနာ ဆိုမနာ နားလည်မူ ရှိသည်ဟု အယူရှိသည်။

"ငါရီးလိုပဲ။ ငှါးလာတဲ့ မင်းသမီးရုပ်က အောင်လံ မြို့အဝင် ဆိုင်းဘုတ် လိုပဲဟ"

သည်အတိုင်းဆို သာမာန်လူအဖို့ နားလည်ဖို့ ခက်မည်။ ကျောက်ဆောင်သား အချင်းချင်းဆိုလျှင်တော့ အရိပ်ပြလျှင် အကောင်မြင်ပါပြီ။ သည်ကိစ္စ ရှင်းပါမည်။ ကျောက်ဆောင်သားတွေသည် ရိတ်သိမ်းပြီး ကောက်ပဲ သီးနှံတွေကို (၃၇) မိုင်ခန့် ဝေးသည့် အောင်လံမြို့သို့ သွားရောက် ရောင်းချလေ့ ရှိသည်။

အောင်လံမြို့အဝင်မှာ "အောင်လံမြို့မှ ကြိုဆိုပါ၏" ဆိုသော စာတန်းကို ဆိုင်းဘုတ် ခန့်ခန့်ညားညားကြီး ဖြင့် ချိတ်ဆွဲထားသည်။ သို့သော် ဆိုင်းဘုတ်အလွန် နောက်ပြန် လှည့်ကြည့်လျှင် ထိုဆိုင်းဘုတ် တစ်ခုတည်းမှာပင် "အောင်လံမြို့မှ နုတ်ခွန်း ဆက်သပါ၏" ဟု ပြန်လည် ရေးသားထားလေသည်။

သို့ဆိုလျှင် အဘယ်ကြောင့် "ရီးလိုပဲ။ ငှါးလာတဲ့ မင်းသမီး ရုပ်က အောင်လံ မြို့အဝင် ဆိုင်းဘုတ်လိုပဲ" ဟု ဆိုဘိသနည်း။ သဘောပေါက်ပါလျင် ရယ်နိုင်၊ မောနိုင် ကြပါပြီ။

အဆဲကလေးနှော တစ်ကွက်ကျော် ဝင်္ကဝုတ္တိကလေးများ ရောကာ ပြောတတ်သော ကျောက်ဆောင်စမ်း၏ ချစ်စရာ့ ဟန်ပန် ဓလေ့ကလေး တစ်ခုပါပေ။

(၃)

ကျောက်ဆောင်စမ်းသား မှန်လျင် ရေအသုံး မကြမ်းပါ။

ခုတော့ ကျောက်ဆောင်စမ်းမှာ ရေပေါနေပါပြီ။ စေတနာရှင် အလျှူရှင်တစ်ချုိ့က အဓိက ရေအရင်းအမြစ်ကို စိုက်ထူ လျှူဒါန်းမူ၊ စေတနာရှင် ပရဟိတ လူငယ်တစ်ချို့၏ ကာယစွမ်းအားတို့ဖြင့် ကျောက်ဆောင်စမ်း ရေမရှားတော့ပါ။ မရှားယုံတင် မက မြို့ကြီး ပြကြီး များမှာလိုပင် ရေးမော်တာ ခလုတ် နှိပ်စရာ မလိုပဲ အော်တို သက်ဆိုင်ရာ အိမ်အသီးသီး၏ ရေဘုံဘိုင်များဆီ ရေရောက်သည်အထိ အဆင်ပြေ ချောမွေ့ခဲ့ပါပြီ။

သို့သော် သည့်အရင်က ရေတစ်ခွက် တစ်ဖလားကား လွယ်ကူမူ မရှိခဲ့။ မိန်း(မတွေ) ထုက အိုးကြီး အိုးငယ် အသွယ်သွယ်ဖြင့် ရွာ့ပြင်က လူလုပ် လက်ယက်တွင်းများဆီ ခေါင်းရွက်ဖြင့် မိုးမလင်းခင် ရေခပ်ဆင်း ကြရသည်။

ယောက်(ကျားတွေ) ထုက ထမ်းတံပိုး သုံးကာ ရှေ့နောက် ရေးပုံး နှစ်ပုံးဆင့် ပုခုံးအားကိုးဖြင့်လက်ယက်တွင်းများ ဆီမှ ကိုယ်ဆီ အိမ်များထဲသို့ နေ့တစ်ဓူဝ လုံလောက်မည့် ရေပမာဏကို မိုးမလင်းခင် ခပ်ယူ သယ်ဆောင် ကြရသည်။

နွားလှည်း ရှိသူက (ကျောက်ဆောင်းစမ်းမယ် ရေစည်လှည်းဟု ခေါ်သည်) နွားလှည်းနှင့် သယ်ယူကြရသည်။ ရေစည်လှည်းကို မျက်စိထဲ ပေါ်အောင် ဖော်ကြူးရလျင် နွားဆိုတာတော့ ရှင်းလိမ့်မည်။ ရေစည်လှည်းကို ဆွဲသည့် တံပိုးတွင် တပ်ထားသည့် နွာနှစ်ကောင်ပေါ့။ လှည်းဆိုတာ ကြတော့ သာမာန် မြင်လေ့ မြင်ထ ရှိသည့် လှည့်မျိုးကိုမှ နောက်က လူထိုင်လို့ရသည့် လှည်းယဉ် နေရာတွင် ယနေ့ခေတ်တွင် တွေ့ရလေ့ ရှိသည့် နိုင်ငံခြားမှ စားအုန်းဆီ တင်သွင်းသည့် စည်ပိုင်းပြာကြီး များတင်ထားသည်ဟု ရှုမြင်နိုင်သည်။

သို့သော် စင်စစ် စည်ပိုင်းပြာ မဟုတ်။ မြန်မာမူ မြန်မာ အတတ်ပညာဖြင့် တီထွင်ထားသည့် ရာနှုန်းပြည့် လက်လုပ် သစ်သား စည်ပိုင်းကြီးသာ ဖြစ်သည်။ သစ်သားပြားကြီး များကို စကေးကျ ဖြတ်တော်ကာ သံစည်းကွင်းကြီးများ စွတ်၍ ထိန်းကွပ် လိုက်သောအခါ စည်ပိုင်းကြီးကို ရပါပြီ။ အပေါ်အောက် အပေါက် နှစ်ဖက်ကို သစ်သားပြားကြီးများဖြင့်ဆက် အဝိုင်းသဏ္ဌာန် နှစ်ချပ် ပြုလုပ် ပိတ်လိုက်ပါလျှင် ရေစည်လှည်းရဲ့ အစိတ်အပိုင်းတစ်ခု ဖြစ်တဲ့ စည်ပိုင်းကြီးကို ရပါပြီ။ (သည်အကြောင်း လုံးစေ့ ပတ်စေ့ ရေးရပါလျှင် စာအတော် ရှည်နိုင်ပါသည်)

ဤသည့် စည်ပိုင်းကြီးကို လှည်းပေါ်တင် အပေါ်ဖက်တစ် အပေါက် တစ်ပေါက် ရှိမည်။ ပြီးလျှင် အပိတ်အစို့ တစ်ခု ပါမည်။ ကန်တော့ တတ်ပြီး ရေတွင်း ရေကန်မှ ရေကို ရေပုံဖြင့်ခပ်ယူ စည်ပိုင်းထဲ လောင်းထည့်ဖို့ ဖြစ်သည်။ စည်ပိုင်းနောက်ဖက် အဝိုင်းမျက်နှာပြင် အောက်ခြေတွင် အပေါက်တစ်ခု အစို့ရှင်နှင့် (ကန်တော့ပါရဲ့ ရေစည်နို့ဟု ခေါ်သည်) အပေါက်တစ်ခု ရှိသည်။ စည်ထဲက ရေတွေကို ဖေါက်ချပြီး လိုရာဆီ သယ်ယူ ပြောင်းရွှေ့ နိုင်ဖို့ ဖြစ်သည်။

သည်နေရာမှာ ရွာပြင်တွင် ရှိလှမှ ရေတွင်းပေါင်းက ဆယ်တွင်း မရှိ။ သည်ဆယ်တွင်းမှ တစ်ရွာလုံး အားမထားနိုင်။ တစ်ခါတစ်လေ ရေတွင်းလေး တစ်တွင်းမှာ ရေခပ်ဖို့ လှည်းပေါင်း နှစ်ဆယ် သုံးဆယ် တန်းစီရသည်အထိ ကျနော် ကိုယ်တိုင် ကြုံဖူးသည်။ အိုးဖြင့်၊ ထမ်းတံပိုးဖြင့် သယ်ကြသူတွေက ကျိတ်တိုး တိုး၍ ခပ်ယူနိုင်သည်။ လှည်းကျတော့ သည်လို ကျိတ်တိုး တိုး၍ ရလောက်အောင် နေရာ မကျယ်။ ရေတွင်းမှ ရေယိုပေါက်သည်လည်း အစဉ်ထာဝရသာ စီးဆင်း ပေးနိုင်ကောင်းမည် မှန်သော်လည်း လူပေါင်းမြောင်များစွာ ခပ်ယူ သောက်သုံးဖို့ ကျတော့ တစ်ပြိုင်နက် ဝန်ဆောင်မူ မပေးနိုင်ရှာ။

သည်တော့ သည့်ထက် ခပ်လှမ်းလှမ်း (၂)မိုင် အကွာ တစ်နေရာမှာ လင်ပန်းချောင်းဆိုတာ ရှိသည်။ ၁၂ ရာသီ ရေစီးဆင်းသည်။ သို့သော် နွေရာသီဆိုလျင်တော့ ရေစီးက မြေပြင်ထက် လက်နှစ်လုံး သုံးလုံးခန့်သာ ရှိသည်။ သို့သော် လွယ်ပါသည်။ ရေပုံးကြီးနှင့် ရေခပ်ရဖို့ ရေစီးကြောင်းထဲမှ မြေကြီးကို ဆယ်ယူပြီး ရေတွင်းနက်ကြီး ဖြင့်အောင် ဖန်တီးရသည်။ ပြီးလျင် ပါလာသည့် ရေပုံးကြီးဖြင့် ခပ်ယူ စည်ပိုင်းကြီးထဲ လောင်းထည့်နိုင်သည်။

သို့သော် သည်ချောင်းမှ ရေအပြည့် ထည်ထြားသည့် သည်စည်ပိုင်းကြီး အိမ်ရောက်ဖို့ ဆိုသည်မှာ မြေပြင် အဆုန် အဆန် လမ်းခရီးကြမ်းကို သည်နွားညီနှောင် ဖခုံးပွန်းအောင် ဆွဲပါမှ။ အသို့ဆိုလျင် သည်ကျောက်ဆောင်စမ်း သားတွေ၏ နေ့စဉ် ရေပြသနာကို ရိပ်စားမိပြီဟု ယူဆပါသည်။

ရေတစ်စက်၏ တန်ဖိုးကို အသွေးထဲ အသားထဲက နားလည်ကြသည်။ ရေချိုးလျင် အုန်းမှုတ်ခွက်ကလေးဖြင့် ချိုးကြရသည်။ တကယ်တော့ အဲ့သည့်ခေတ်ကတည်းကလဒန်ခွက် ပလက်စတစ်ခွက်များ မပေါများသည့်တိုင် ဝယ်ယူသုံးစွဲ နိုင်ပါပြီ။ သို့သော် မသုံး ရှေးဟောင်းနှောင်းဖြစ် ခြံဝန်းထဲက အုန်းပင်မှ အုန်းသီးကိုချ၊ အုန်းဆံကိုစား အုန်းရည်ကိုသောက် အုန်းမှုတ်ခွတ်ကို အရိုးတပ်ပြီး ရေးချိုးကြသည်။ နောက်ဆုံး အုန်းခွံ့ပါ အလွတ်မပေး မီးမွှေးရာတွင် သုံးသည်။ အုန်းဆံကြိုးကျစ်ပြီး နွာချည်ကြိုး လုပ်သည်။ ဘာမျှ အလေအလွှင့် မဖြစ်။

ထမင်းအိုး မတည်ခင် ဆန်ဆေးရသည် မလား။ အနှီ ဆန်ဆေးပြီးသည့် ရေကို မည်သူမှ မသွန်ပစ်။ ဆန်ဆေးရေဟု ခေါ်ပါသည်။ အင်တုံ ထဲထည့်ပြီး ပန်ကန်ဆေးရာမှ ထပ်သုံးရသည်။ ဘယ်လို ဒြပ်သဘာဝမှန်းကို မသိ။ အနှီ ဆန်ဆေးရေ ဆိုတာဟာ တော်ရုံ ဆီပေ ပန်ကန်ဆို ဆပ်ပြာကိုမလို ဆန်ဆေးရည်လေးနှင့်သာ ပွတ်သတ်လိုက်ရင် ဆီဆိုတာ ရှောကျသွားတာမျိုး။

ပြီးတော့ ဆေးထားတဲ့ ဆန်ထဲ ရေသန့်ထည့် ပြီး ထမင်းအိုးတည်၊ သူအချိန်ကျရင် ပွတ်ပွတ်ဆူ၊ သည်လိုဆိုရင် အိုးထဲက အရည်တွေကို ငှဲ့ထုက်ရတယ် မလား။ အဲ့သည့် အရည်က နာမည်ကြီးတော့ နည်းနည်း ဆိုးတယ် မသိရင် အမျုိုးသမီး ထဘီက ရေညှစ်လို့ ရတဲ့ အရည်လိုလိုပဲ။ တကယ်ကထမိန်ရည် (ထမင်းရည်)လို့ ခေါ်တယ်မလား။ အဲ့သည့်အရည်ကိုလည်း လွှင့်မပစ်ရပေါင်ဗျာ။ ကျတော်တို့ ခုံခုံမင်မင် ထန်းလျက်ကလေးနဲ့ပေါက် သောက်ခဲ့ရပါ သော်ကော။ တယ် အားရှိ ဆိုသကိုး။ သိပ်များလွန်းနေရင် နွားတို့။ ခွေးတို့ကို တိုက်သဗျ။

ရေတစ်စက် အလဟသ မြေကြီးပေါ် ဖိတ်စင် သွားစေဖို့ ဆိုတာ ကျောက်ဆောင်စမ်းရွာမှာ မဖြစ်နိင်ပါဘူး။

ဟိုတုန်းက ရေးချိုးစနစ်ကို သည်လို အလွယ် မှတ်နိုင်ပါတယ်။ မျက်နှာသစ်ဖို့ အုန်းမှုတ်ခွတ် နှစ်ခွတ်၊ ရေချိုးဖို့ ကျတော့ ဆပ်ပြာ မတိုက်ခင် သုံးခွက် ဆပ်ပြာတိုက်ပြီး သုံးခွပ်။ ဆပ်ပြာတိုက်နေတုန်း တစ်ကိုယ်လုံး ရှိသမျှဂျီး(ချေး)ကို အကောင်းဆုံး နည်းစနစ်သုံးပြီး ပိုးဆိုးပက်စက် တွန်းပေ တိုက်ပေတော့ပေါ့။

ပြီးလျင် တွန်းပြီးသား ချေးလိပ်ကလေးတွေကို ရေသုံးခွက်နဲ့ လောင်းချပြီး အချောကိုင်လိုက် ဆိုတဲ့ သဘော။

ရေးပြရရင် အများကြီးပါပဲ။ ကျောက်ဆောင်စမ်းသားတွေဟာ ရေနဲ့ ပက်သတ်ရင် အဲသည့်လောက် ဘဝနာခဲ့တယ်ကိုး။ သည်တော့လည်း ခုချိန် ရေဘယ်လောက်ပေါပေါ ဘယ်တော့မှ ရေကို ပိုးဆိုးပက်စက် မသုံးရေးချ မသုံး။  ။

(၁၉) “အရှေ့က နေ၀န်းမြင့် သည့်နှယ်…”

(၁)

တိတ်ဆိတ်နေသော အခန်းတွင်းသို့ ရှိုက်သံ အချို့ထိုးဖောက် လာသည်။ “အို… လှိုင် ငိုနေတယ်” ကျနော့်မယ်လည်း လှိုင့်ကို နှစ်သိမ့်နိုင်ဖို့ နေနေသာသာ ကိုယ့်ဘာသာပင် အနုမြူ လက်နက် အပြည့်တပ်ဆင် ထားသည့် အမေရိကန် မရိန်းတပ်ဖွဲ့တစ်ဖွဲ့က ပိတ်ဆို့ ၀န်းရံခြင်းခံ သုံ့ပန်းစစ်သား တစ်ယောက်နှယ် စွံ့အ နေခဲ့သည်။ လှိုင် နဲ့ ကျနော်တို့၏ သားဦး စိုင်းဖြိုးဥာဏကျော်ကို (၅-၁-၂၀၁၇) တွင် ဖွါးမြင်ခဲ့သည်။ ထိုအချိန်က (၅)လသာ ရှိသေးသည့် သားကလေးကိုပင် ချစ်လို့ မ၀သေးချိန်၊ ငါးအကြီးစားကြီး တစ်ကောင် ကွန်တိုးသဖြင့် ငါးသေး ငါးနုပ် ကွန်ပစ်ရန် စိတ်မပါသည့် အခြေအနေမျိုးဟု ဆိုနိုင်သည်။ သည်သားကလေး မျက်နှာကိုပဲ စက္ကန့်တိုင်း တစ်စိမ့်စိမ့် ကြည့်နေမိသည့် အချိန်လည်း ဖြစ်သည်။ လှိုင်ကတော့ ကုသဆေး မပေါ်သေးသည့် ရောဂါဝေဒနာကြီး တစ်ခု ခံစားနေရသည့်နှယ် ခေါင်းကိုသာ တွင်တွင်ခါနေတော့သည်။ မည်သို့မှ နှစ်သိမ့်၍ မရနိုင်တော့ပါ။ လောကဓံဆိုတာ ခက်သည်။ ဖြစ်ချင်တာတွေ မဖြစ်ရသည့် ဒုက္ခ၊ မဖြစ်ချင်တာတွေ ဖြစ်ကြ ကြုံကြိုက်ကြရသည့် ဒုက္ခဟု ခေါ်သည့် ဘောင်နှစ်ခုကြားဝယ် ပွတ်တိုက်ပြေးလွှား ဆော့ကစား ပြကြသည်။ ချစ်တတ် ကြင်နာတတ်လွန်းကြသည့် လူသားများ တစ်နည်းအားဖြင့် အ၀ိဇ္ဇာ ဖိစီးနေသည့် လူသားတို့ ခမျာမယ် လောက ပင်လယ်ဗွေဝယ် အချစ်ရူးကြီး ရူးကြရတော့သည်။ “သည်တော့ လှိုင် ဘယ်လိုလုပ်မလဲ ဟင်” ကျနော်မယ်နည်းနည်းပါးပါးတီးခေါက်ကြည့်ရသည်။တော်ကြာနေစိတ်ညစ်ညစ်နှင့် ပေါက်ကရတွေ လျှောက်လုပ် နေမှဖြင့် ဒုက္ခ နှင့် လှလှ တွေ့နေဦးမည်။ လူဟာ စိတ်ဖိစီးမူ သိပ်များလာလျှင် တစ်နည်းနည်း နှင့် စိတ်ထွက်ပေါက် ရှာတတ်သည်။ ကျနော့်မယ်လည်း အဘက်ဘက်မှ တွေးရသည်။ အတွေးတေ သိပ်များသွားလျှင် “အို ဖက်ဖက်ဖက် မဖြစ်နိုင်တာတွေ” ဟု စိတ်ထဲက ထုက်ပစ်ဖို့ ကြိုးစား ရသည်။ “လှိုင့် အသိတွေ နည်းနည်းပါးပါး မေးကြည့် ဦးမယ်၊ သည်အတို်င်းကြီး ဆက်သွားလို့တော့ ဘယ်နည်းနဲ့မှ မဖြစ်နိုင်ဘူး မောင်” မှန်ပါသည်။ သားလေးက ခုမှ (၆)လပင် မပြည့်သေး။ နို့ပင် မပြတ်သေး။ ခုတော့ ခက်ပြီ။ သို့သော် သည်လမ်းကလည်း ဖြေရှင်းသင့်သည့် နည်းလမ်း မဟုတ်။ တစ်ခြားနည်းသာ စဉ်းစားဖို့ တိုက်တွန်းရသည်။ နေ့စဉ်မှတ်တမ်းမယ်တော့ တစ်သက်နှင့် တစ်ကိုယ် သက်ပြင်း အချရဆုံးသော နေရက်များ ဟုသာ တေးမှတ်ထား မိသည်။

(၂)

“ကြောက်တယ် မောင်ရယ်၊ သေသေချာချာ မှာရသားနှင့် ပေါ့ဆ ရသလား ဆိုပြီး အနည်းဆုံးတော့ လှိုင့်ကို ဆူမှာပဲ” ထိုအချိန်က လှိုင့်မျက်နှာကို ငေးကြည့်ပြီး သနားမိသည်။ စိုင်းထီးဆိုင် ၏ “မြင့်မိုရ်မို့လား” ဆိုသည့် သီးချင်းသံတွေက တိုက်တိုက်ဆိုင်ဆိုင် တိုးဝင်လာတတ်သည်။ “လိမ်ညာတာ ကိုယ့်သဘောနှင့် ဆန့်ကျင်တဲ့ အရာတစ်ခုပါ…” “ဒါပေမင့် မင်း မသိအောင် ဖုံးကွယ်ထားတာရှိ… သည်တောင်ကို မောင်ဖြိုမယ် မြင့်မိုရ်မို့လား…” နာကျင်စရာ ဂီတသံစဉ်တွေသည် အသံတစ်ခုကြောင့် နားထဲက လွှင့်ပြယ်သွားစေခဲ့သည်။ “မနန်းဖြိုးဖြိုးလှိုင် ရှိလား” “ဟုတ်ကဲ့ ရှိပါတယ် ခင်မျာ” ကျနော် ထအော်တာ။ ကမန်းကတမ်းဆိုတော့ အသံနည်းနည်း ကျယ်သွားမည် ထင်သည်။ “ဆောရီး ဆရာမ၊ ကျနော်တို့ အလှည့်ကျပြီလား” ရုပ်ရှင်မင်းသား ညွှန့်ဝင်းငယ်ငယ်က ရုပ်ရှင်တွေထဲမယ် ထမနှဲ စားထားသည့် အသံညှင်းလေးဖြင့် တောင်းပန်တိုးရှိုးသမူ ပြုရသည်။ ကိုယ်လွန်ထားသည်ကိုး။ “အို… အန်ကယ် ၀င်လို့ မရဘူးလေ၊ အမျိုးသမီးပဲ ဆရာဝန်နဲ့ တွေ့လို့ရမယ်” ရက်စက်ပါပေ့ ကလေးမရယ်။ ဘယ်နှယ့် အန်ကယ်လို့ပဲဗျာ။ သည်တစ်ခါတော့ ကလေးမ လွန်ပြီကွယ်။ ရှိစေတော့ ကိုယ်တိုင် ကိုယ်က အူတူတူ ဖြစ်နေတာ သူ့လည်း အပြစ်မဆိုသာ။ ဒါလောက်တော့ ခံနိုင်ရည် ရှိပါပြီ။ ရှိခဲ့ပါပြီ ကလေးမရယ်။ တကယ်တော့ လှိုင်တစ်ယောက်တည်း ၀င်သွားလျှင် ဆရာဝန်က လှိုင့်တစ်ယောက်တည်းကိုပဲ ဖိဆူလိုက်မှာ စိုးရိမ်သည်။ အတူတူဝင်ပြီး အဆူဆူခံရလျှင် လှိုင်လည်း အားရှိမယ်လေ။ဒါကြောင့် အူတူတူ အချိုးချိုးပြီး သိသိကြီးနှင့်အခန်းထဲ လိုက်ဝင်ဖို့ကြိုးစားခြင်းဖြစ်သည်။ အဟင်း... အန်ကယ် အခေါ်ခံရတာ နည်းတောင် နည်းသေး။ လှိုင်အခန်းထဲဝင်ပြီး ဆရာဝန်နှင့်တွေ့နေတုန်း ရွတ်လိုက်ရသည့် ဂါထာတွေ ဆိုတာ စုံသွားတာပဲ။ တစ်သက်နှင့် တစ်ကိုယ် တစ်ခါမှ သည်လောက် မရွတ်ဖူး၊ မဖတ်ဖူးဘူး ထင်တာပါပဲ။ လှိုင် အဆူခံရမှာ စိုးလို့ ဖြစ်သည်။

(၃)

ဆယ်မိနစ်လောက် ရှိတော့ လှိုင် အခန်းထဲက ပြန်ထွက်လာသည်။ မျက်နှာကို အကဲခတ်ရသည်။ တော်တော်များ ဆူလိုက်သလား။ အကဲခတ်မိသလောက်တော့ လှိုင့်မျက်နှာဟာ ဆိုးဆိုးဝါးဝါးကြီးတော့လည်း မဟုတ်ဟု ခန့်မှန်းရသည်။ ဆရာဝန်ကြီး ဘာပြောလိုက်သနည်း သိချင်လွန်းလှပြီ။ တစ်ချို့က အိမ်ထောင်သည် ဘ၀မှာ ရင်ခုန်စရာတွေ မရှိတော့ဟု ဆိုကြသည်။ သို့သော် ကျနော့်မှာတော့ လှိုင့်ဆီက ဖွင့်ဟလာမည့် စကားလုံးတွေကို စောင့်ဆိုင်းရတာဟာ ငယ်ငယ်က ရင်ခုန်တာထက် ပိုသည်။ ပိုယုံသာ မက ဟာ့တ်အတတ်ခ့် (Heart Attack) ရပြီး သေနိုင်သည်။ ဟိုအရင်တုန်းက လှိုင့်ဆီက အဖြေစကား ကြားရမည့်ကို စောင့်ဆိုင်း ရတာထက် အဆပေါင်းများစွာ ရင်ပိုခုန်ရသည်ဟု ထင်မိသည်။ လှိုင်က ဆေးကောင်တာမှာ လိုအပ်သည့် ဆေးတွေဝယ်ပြီး ငွေရှင်းနေသည်ကို စောင့်ဆိုင်းနေရသည်။ ဆန္ဒတွေကို အလိုက်သိမူက ကာဆီးကာဆီး လုပ်နေသည်။ ငွေပြန်အမ်းသည့်စာရေးမလေးက ခါတိုင်းထက် ပိုကြာသည်ဟု ထင်မိသည်။

အပြင်ရောက်တော့… ကျနော့်မှာ သေမိန့်ကျခံပြီးသော ရာဇ၀တ်သားက အာဏာဘကွက်သားကို မေးသလို ရွံ့တွန့်တွန့်လေး မေးရသည်။ “ဆရာဝန်ကြီး ဘာပြောလိုက်လဲဟင်။ လှိုင်ကို တော်တော်မှ ဆူလိုက်သလား ဟင်” ကျနော်မှာ ဟက်အတတ် ရတော့မည်။ လှိုင်ကတော့ တန်းမဖြေ။ Money Drop Myanmar အစီအစဉ်ထဲကလို တံခါးတစ်ချပ်လှပ်ဖို့ ခြောက်ခြားစရာ အသံကြီးကို စောင့်ဆိုင်းနေကြရသည်ထက် အဆပေါင်းများစွာ ကြာသည်ဟု ထင်မိသည်။ နောက်ဆုံးမှ လှိုင်က လက်ကျန် သက်ပြင်းတွေကို အကုန်အစင် မှုတ်ထုက်ပြီး လေးလံထိုင်းမှိုင်းသော်လည်း အပြုံးဘက်သို့ နည်းနည်းလုနေသည့် နှုတ်ခမ်းအစုံတို့မှ ဖွင့်ဟလာသည်။ “ဆရာမ ကြီးက ပြုံးပြီးတော့ ပြောတယ်။ ဆေးမသောက်ဖူးလားတဲ့။ အဲဒါ နောက်တစ်ခါ ဗိုက်ကြီးတာလို့ ခေါ်သည်၊ ကြီးတော့လည်း မွေးတာပေါ့။ လက်ရှိသားသားကို နို့ဖြတ်တော့။ မစိုးရိမ်းပါနဲ့ တဲ့။”

ကျနော်တို့ နှစ်ယောက်သား လက်ကျန် သက်ပြင်းတွေကို မှုတ်ထုက်ပစ်ပြီး ပထမဦးဆုံး အကြိမ် ပြုံးကြပါသည်။ နှစ်ကာလ ကြာရှည်စွာ ကွေကွင်းခဲ့ရသည့် ချစ်ဦးသူ နှစ်ယောက်၏ ပြန်လည် တွေ့ဆုံခြင်းနှယ် အပြုံးနှင့် ပြန်လည် တွေ့ဆုံ ခဲ့ကြသည်။ သို့သော်… အထက်ကို မျှော်ကြည့်လိုက်တေသာ အခါ ဘ၀နေမင်းကြီးသည် အရှေ့ဘက်ဝန်းဆီမှ တစ်ဖြည်းဖြည်း မြင့်တတ်လာလိုက်တာ ခေါင်းပေါ်တည့်တည့် ပင်ရောက်နေနှင့်ပြီ။

လှိုင်ရေ… တစ်ခါတစ်ရံ ဘ၀မယ် ည (၁၀) နာရီကြီးလည်း နေမွန်းတည့်တတ် ပါလား ဆိုတာကို မောင်တော့ တွေးနေမိတယ် ကွယ်။ ။

မောင်ကရုဏာ (ကျောက်ဆောင်စမ်း)